
Aspecte generale 


Desfăşurarea activității specifice obiectului de activitate al 
unei societăți presupune ca aceasta să-şi respecte la termen şi 
întocmai toate obligațiile asumate. Aceasta înseamnă că reprezen- 
tanţii societăţii sunt ținuți să îndeplinească toate obligaţiile care îi 
revin acesteia, obligații atât legale, cât şi convenţionale. În cadrul 
acestor obligaţii, executarea acelora care presupun plata unor 
sume de bani - de exemplu, preţul'produselor livrate, al lucrărilor 
sau serviciilor prestate, rambursarea creditelor obţinute etc. - au 
o însemnătate deosebită, întrucât neplata lor la scadenţă face ca, 
pe de-o parte, debitorul obligaţiei de plată să-şi piardă credibi- 
litatea în relațiile sale comerciale și de afaceri, iar, pe de altă parte, 
creditorul să fie lipsit de mijloace financiare atât de necesare 
continuării activităţii. 

Neexecutarea la scadenţă a obligaţiilor băneşti are consecințe 
negative nu numai asupra creditorului, ci și față de alți comercianţi 
cu care creditorul se află în raporturi juridice, iar în raport de 
complexitatea relaţiilor existente în cadrul unei societăţi, neplata 
unei datorii scadente poate determina un adevărat blocaj financiar 
cu consecințe devastatoare pentru activitatea comercială și pentru 
securitatea creditului, esenţial pentru dezvoltarea unei afaceri. 

Pornind de la realităţile economice existente, legiuitorul 
român a adoptat diverse soluții legislative aplicabile comerci- 
anţilor aflaţi în dificultate, menite, pe de-o parte, să asigure redre- 
sarea economică şi financiară a acestuia, iar, pe de altă parte, 
protejarea celorlalți comercianţi cu care cel aflat în dificultate a 
relaționat şi care este afectat de neplata datoriilor exigibile, la 
scadenţă. Bihia | 

Legea nr. 85/20141 privind procedurile de prevenire a 
insolvenţei şi de insolvenţă a abrogat Legea nr. 85/2006 privind 
procedura insolvenţei, Legea nr. 381/2009 privind introducerea 
concordatului preventiv şi mandatului ad-hoc, dar şi alte acte 
normative cu incidenţă directă în materie (art. 344 din Lege). 
Totodată, a stabilit tratamentul juridic aplicabil profesioniştilor 
care fie se află în dificultate financiară, fie se află în stare de 
insolvenţă, iminentă sau prezumată. | 

Desigur, toate aceste proceduri reglementate de Lege ~se 
Subsumează scopului său declarat, menţionat la art. 2 din Lege, 
respectiv instituirea unei proceduri colective pentru acoperirea 
pasivului debitorului, cu acordarea, atunci când este posibil, a 
şansei de redresare a activității acestuia, 

Legiuitorul a stabilit că mijloacele legale prin care este posi- 
bilă realizarea scopului legii sunt, pentru debitorii aflaţi în difi- 
cultate financiară, dar nu în încetare de plăţi, procedura manda- . 
tului ad-hoc și concordatul preventiv, în timp ce pentru cei aflați în 
insolvenţă, procedura de reorganizare judiciară sau procedura 
falimentului. 

Pentru realizarea scopului trebuie stabilită și aplicată însă 
procedura adecvată. Alegerea este determinată de starea patrimo- 
niului debitorului, de şansele redresării şi de interesele credito- 
rilor, în raport de care se va aplica procedura generală sau 
procedura simplificată. 

Indiferent însă de procedura aleasă, regulile stabilite prin 
Lege îi vizează pe participanţii la procedura insolvenţei. Noţiunea 
de „participant la procedura insolvenţei” desemnează, pe de o 
parte, persoanele cărora le este destinată această procedură şi, pe 
de altă parte, organele procedurii, care sunt abilitate prin lege să o 
aplice. 

Sunt destinatari ai procedurii prevăzute de Lege acei partici- 
panți care trebuie fie să suporte consecințele deschiderii proce- 
durii, fie să fie beneficiarii acestora. Fac parte din această categorie 


1 Legea nr. 85/2014 a fost publicată în M. Of. nr. 466 din 25 iunie 2014. 

„debitorul şi creditorii, asupra cărora consecinţele procedurii se 
produc direct, dar şi asociaţii sau acționarii debitorului, asupra 
cărora aceste prevederi se răsfrâng indirect. 

Cât priveşte debitorul, se poate observa că acesta este un 
„participant important la procedura insolvenței. Chiar dacă drep- 
turile şi obligaţiile sale în procedură nu se exercită în condiţiile 
reglementate de Legea nr. 31/1990, de către reprezentanţii săi 
statutari, în cadrul procedurii, atunci când dreptul de administrare 
a fost ridicat, acestea sunt exercitate de către practicianul în insol- 
vență desemnat, respectiv administratorul judiciar sau lichida- 
torul judiciar, după caz. În ipoteza în care însă dreptul de admi- 
nistrare nu a fost ridicat, drepturile şi obligaţiile debitorului în 
procedura insolvenţei sunt exercitate de către administratorul 
special (acesta este motivul principal pentru care prezenta lucrare 
nu tratează distinct debitorul). 

Un creditor devine participant la procedura insolvenţei debi- 
torului său doar dacă acesta întruneşte cerințele de a fi creditor 
îndreptăţit să.participe la procedură. Un astfel de creditor este, 
conform art. 5 pct. 19 din Lege, acel titular al unui drept de creanță 
asupra averii debitorului, care a înregistrat o cerere de înscriere a 
creanţei, în urma admiterii căreia acesta dobândeşte drepturile și 
obligațiile reglementate de prezenta lege pentru fiecare stadiu al 
procedurii; au calitatea de creditor, fără a depune personal decla- 
rațiile de creanţă, şi salariaţii debitorului. 

Creditorii îşi exercită drepturile în mod colectiv prin inter- 
mediul adunării creditorilor și al comitetului creditorilor şi asigură 
realizarea caracterului colectiv și egalitar al procedurii. Aceasta nu 
înseamnă însă că, în cadrul procedurii, creditorii nu își exercită 
unele drepturi sau obligații şi în mod individual, când creditorii 
sunt în concurs între ei, iar acest concurs se exercită egalitar în 
cadrul aceleiaşi categorii de creditori (de pildă, votul exercitat 
pentru admiterea planului, când creditorii votează pe categorii, iar 
în cadrul categoriei fiecare are un vot egal cu al celuilalt creditor 
din aceeași categorie). 

Prin contrast cu creditorii îndreptățiți să participe la proce- 
dură, creditorii care nu şi-au înregistrat în termen creanțele sau 

ale căror creanţe nu au fost admise la masa credală vor fi 
considerați străini de procedură, calitate stabilită ca atare, în cele 
din urmă, de către judecătorul-sindic, astfel că acesta nu dobân- 
deşte drepturi în procedură şi nici nu are obligaţii specifice. 

lată, aşadar, că identificăm. drept participanţi la procedura 
reglementată de Lege debitorul, creditorii, administratorul 
special, practicianul în insolvenţă, dar şi judecătorul-sindic. 

Legiuitorul a stabilit că, dintre acești participanţi la procedură, 
instanţele judecătoreşti, judecătorul-sindic, administratorul judi- 
ciar şi lichidatorul judiciar reprezintă organele procedurii. Dato- 
rită importanței pe care acești participanţi la. procedură o au, 
legiuitorul le-a reglementat distinct atribuţiile. 

Ca atare, în capitolele ce urmează vom analiza Ri la 
procedură, respectiv instanța de judecată, judecătorul-sindic, 
administratorul special, administratorul/lichidatorul padan adu- 
narea creditorilor şi comitetul creditorilor. 

Cât priveşte ceilalți destinatari ai procedurii insolvenţei — 
debitorii, creditorii care acționează în mod individual, precum și 
persoanele de specialitate antrenate în procedură -, aceștia nu 
constituie obiect de cercetare în prezenta lucrare, întrucât, pe de-o 
parte, activitatea lor se regăseşte în interacțiunea cu organele 
procedurii a căror activitate este analizată, iar, pe de altă pe 
întrucât vor fi prezentate în alte lucrări similare. 


Evoluție legislativă ` 


Actuala reglementare a insolvenței este rezultatul unei evo- 
luții legislative. Primele reglementări le regăsim în Regulamentele 
organice din Ţara Românească (1831) şi Moldova (1832), care au 
prevăzut, între altele, înființarea unor instanțe judecătoreşti 
pentru. litigiile comerciale!. Ulterior, Condica pentru comerciu 
(introdusă în Muntenia în 1840 şi aplicată apoi începând cu 1864 
şi în Moldova) reprezintă prima lege românească asupra fali- 


1 D.V. Firoiu, Istoria statului și dreptului românesc, Ed. neve şi 
Pedagogică, Bucureşti, 1976, p. 136. 

mentului, care, în fapt, era o adaptare a Legii franceze din 1838. În 
timp, şi această lege a suferit numeroase modificări, pentru ca în 
anul 1887 să fie introdus Codul comercial, în vigoare până la data 

- adoptării Legii nr. 64/1995 privind procedura reorganizării j 
lichidării judiciare. 

Codul comercial român de la 1887 preia, aşadar, concepția 
' Codului comercial francez, dar şi pe cea a Codului comercial italian 
de la 1882 şi evidenţiază, în principal, funcţia punitivă şi infa- 
mantă a falimentului, care se exprimă prin măsurile privative de 
libertate, publicitatea falimentului, limitarea mijloacelor de subzis- 
tenţă, aplicarea de sigilii şi lichidarea averii comerciantului falit. 

Potrivit Codului comerciali, procedura falimentului poate fi 
declanșată: (i) prin declarația debitorului (art. 703 C. com.); (ii) la 
cererea oricărui creditor a cărui creanță are o cauză comercială 
(art. 704); (iii) din oficiu, de către instanță (art. 705). 

Competența de a declara falimentul revine tribunalului în ju- 
risdicția căruia debitorul îşi are principalul „stabiliment comer- 
cial” [art. 702 alin. (1)]; aceeaşi instanţă este învestită cu întreaga 
procedură a falimentului. şi va judeca acțiunile derivând din 
aceasta, cu excepţia acţiunilor care, prin natura lor, atrag com- 
petenţa altei instanţe. civile [art. 702 alin. (2)]. 

Încă de la acea epocă, jurisprudenţa a stabilit că, dacă un 
comerciant îşi mută domiciliul şi comerțul său dintr-un oraş în 
altul, cerând chiar de la tribunalul locului de unde s-a mutat 
radierea firmei sale, şi apoi este declarat în stare de faliment, 
tribunalul locului unde îţi exercita comerțul său când a fost 
declarat în stare de faliment este competent a conduce procedura 
falimentului și a judeca toate acțiunile derivate din acest faliment?. 

Sentința de declarare a falimentului are caracter declarativ 
sau, după caz, constitutiv de drepturi, prin ea transformându-se 


1 Codul comercial a fost parţial abrogat, cu excepţia Cărţii a Il-a „Despre 
comerțul maritim și despre navigație”, precum și a dispozițiilor art. 948, 
art. 953, art. 954 alin. (1) şi art. 955, care se abrogă la data intrării în vigoare a 
Codului maritim. 

2 Cas. II, dec. nr. 51 din 11 februarie 1890, citată în săi comercial 
adnotat, Ed. Tribuna, Craiova, 1994, p. 439. 

starea de fapt - insolvenţa - într-o stare de drept - falimentul. S-a 
stabilit în jurisprudența mai veche că efectul acestei hotărâri este 
- erga omnes şi nu are caracterul hotărârilor de drept comun, care ` 
produc efecte retroactive din momentul formulării acţiunii; prin. 
ea se constată o situațiune la un moment dat şi, în egală măsură, 
atribuie falitului și creditorilor o condiţie juridică deosebită de cea 
pe care au avut-o până în momentul pronunţării!. 

Sentința pronunţată era cu execuţie provizorie și producea 
efecte față de toți creditorii. Hotărârea putea fi atacată cu opoziţie, 
în termen de 5 zile, sau cu apel, în termen de 10 zile de la afişarea 
dispozitivului (art. 711 C. com.)?. e 

Cât priveşte administrarea falimentului, la început a. ră i 
încredințată unui mandatar al creditorilor, adeseori avocat. lată, 
aşadar, că în reglementarea Codului comercial adoptat în 1887, 
sindicul era o persoană particulară, numită provizoriu pentru 
fiecare faliment, şi care dobândea statut definitiv doar ulterior 
momentului la care creditorii se întâlneau şi decideau această 
numire. 

Ulterior, odată cu intrarea în vigoare a Legii din 20 iunie 
18953, administrarea falimentelor a revenit unui judecător-sindic 
de pe lângă un tribunal, sub supravegherea tribunalului, asimilat 
judecătorului de ședință, fiind numit prin decret regal pe lângă un 
judecător de şedinţă; acesta putea înlocui judecătorul de şedinţă 


„1C. Ap. Bucureşti, III, decizia din 1 decembrie 1911, citată de I.C. Marinescu, 
Codul comercial adnotat, Ed. Tiparul românesc, Bucureşti, 1944, p. 247. 

2 Cas. II, decizia din 27 martie 1927, în Pandectele române 1927, IM, p. 86, 
citată în Codul comercial..., op. cit., p. 441. 

3 În Expunerea de motive pe 1895 se arăta: „Principalul factor al conducerii 
operațiunilor unui faliment este sindicul. El ar trebui să fie totdeauna auxiliarul 
justiției, pentru a se stabili cu preciziune cauzele cari au determinat falimentul 
şi pentru a se descoperi fraudele ce s-au putut comite. Din nenorocire însă, se 
întâmplă că în practică sindicul devine cîte odată advocatul falitului mai mult de 
cît delegatul justiției. Aceasta provine din greşita recrutare a personalului, din 
lipsa-i de răspundere penală şi din primejdioasa facultate lăsată falitului de a 
regula el plata sindicului” - pentru detalii, a se vedea G.T. Pallade, Codul fali- 
mentelor adnotat, Tipografia H. Goldner, Iaşi, 1912, pp. 195, 196. - 

numai în caz de necesitate şi în temeiul unei. delegaţii date de 
președintele tribunalului sau de ministrul de justiție. 

Se poate observa, aşadar, că prin impunerea în funcţia de 
judecător-sindic a unui magistrat s-a stabilit administrarea publică 
a falimentului, şi nu prin intermediul unor persoane private, 
întrucât acesta îndeplinea o funcţie publică, de interes general, iar 
nu una privată, în interesul debitorului sau al creditorilor sau al 
amândurora. 


Art. 730 í 

(1) Administrațiunea falimentelor se va exercita de un 
judecător-sindic, aşezat pe lângă fiecare tribunal, sub prive- 
gherea tribunalului. 

(2) Ea are de scop conservarea şi lichidarea bunurilor 
falitului și repartiţiunea lor între creditori. 


S-a susținut în literatura juridică de specialitate că, din acest 
moment, funcția de sindic a câştigat în prestanţă, dar nu şi în com- 
„. petenţă, pentru că, pe de o parte, judecătorii nu posedau o pregătire 
economică şi managerială pentru a se putea substitui directorului, 
contabilului şi inginerului-şef, iar, pe de altă parte, judecătorul 
(sindic) este implicat în activităţi tehnico-materiale sub condiţia sa 
de magistrat (inventare, sigilii, vânzări la licitație, etc.). 

În reglementarea Codului comercial, procedura falimentului a 
atribuit un rol activ judecătorului-sindic, tribunalului și adunării 
creditorilor, în timp ce debitorului i-a fost consacrat unul pasiv. 

Dispoziţiile legale care reglementează atribuţiile judecătorului- 
sindic evidenţiază faptul că la acel moment acesta era învestit cu 
două categorii de atribuţii: jurisdicționale şi de gestiune, admi- 
nistrare şi lichidare. 

Erau considerate? drept atribuții jurisdicționale: 

e verificarea creanţelor într-o procedură contradictorie cu cei 
interesaţi, pentru creanţe ce nu depășesc 10 milioane lei (art. 772); 


1 [. Turcu, Tratat de insolvenţă, di C.H. Beck, București, 2006, p. 323. 
2 Ibidem, p. 322. 

e soluţionarea, prin ordonanţă, a cererilor necontestate de 
revendicare și a cererilor de revendicare contestate, dacă valoarea 
nu depăşeşte 10 milioane lei (art. 817), în contradictoriu cu falitul 
şi cu creditorii (pot fi revendicate pe aceasta cale şi titlurile 
de credit remise falitului şi mărfurile predate sau nepredate 
(art. 812-815); 

e întocmirea situației repartiției sumelor rezultate din lichi- 
darea activului şi supunerea spre aprobare tribunalului (art. 820); 

e soluționarea, prin ordonanță, a cererilor asupra sumelor 
rezervate creditorilor ale căror creanţe nu au fost trecute în bilanţ 
pentru că nu au fost admise la pasivul falimentului în momentul 
repartiției (art. 821); 

e discutarea cu creditorii a cererii de moratoriu Ga 835) şi 
participarea la judecarea de către tribunal a cererii de moratoriu 
(art. 837); 

e prezidarea adunării creditorilor pentru concordat (art. 847 
şi urm.). 

Totodată, constituiau tai de gestiune, administrare şi 
lichidare: | 

mo exercitarea acţiunilor falitului, precum și substituirea în 
acţiunile îndreptate contra acestuia: acțiunea pauliană (art. 717, 
725), rezilierea locaţiunii (art. 721), retragerea bunurilor date în 
gaj sau vânzarea gajului (art. 782); 

„.* inventarierea averii falitului, depozitarea şi paza bunurilor, 
valorilor și a registrelor (art. 743- -756); 

e verificarea bilanţului întocmit de falit sau întocmirea acestui 
bilanţ în locul falitului (art. 754-756); 

e convocarea falitului pentru examinarea şi semnarea regis- 
trelor (art. 757); | 

e încasarea creanţelor falitului și efectuarea actelor de con- 
servare a drepturilor acestuia (art. 758); 

* deschiderea corespondenţei falitului (art. 759); 

e propunerea către tribunal a măsurilor privind mijloacele de 
subzistență ale debitorului (art. 762); 

e lichidarea activului falimentului în condiţiile art. 803 C. com.;; 

e încheierea' de tranzacții, în numele falitului, 'cu aprobarea 
tribunalului (art. 805); | 
e convocarea creditorilor şi prezidarea adunării acestora 
(art. 938). 
Judecătorul-sindic, în concepţia Codului comercial, trebuia să 
„lucreze personal în toate afacerile însărcinărei sale”, dacă nu'a 
fost autorizat de tribunal „să se prezinte prin alţii”. În activitatea 
desfășurată, judecătorul-sindic putea fi ajutat de una sau mai 
„multe persoane retribuite, însă doar cu autorizarea tribunalului şi 
în condiţiile astfel stabilite (art. 761) şi trebuia să prezinte tribu- 
nalului, lunar, rapoarte asupra mersului procedurii (art. 765, 766). 


Art. 761 V: 

(1) Judecătorul-sindic trebuie să-lucreze personal în toate 
afacerile însărcinărei sale, dacă nu a fost autorizat de tribunal să 
se prezinte prin alţii în unele operaţiuni determinate. 

(2) El mai poate fi autorizat de tribunal, atunci când împre- 
jurările particulare o reclamă, ca să fie ajutat în administraţiune 
de una sau mai multe persoane retribuite. $ 
| (3) El mai poate, de asemenea, fi autorizat să întrebuinţeze 
pe falit pentru a-i înlesni administraţiunea și, în acest caz, con- 
dițiunile concursului dat de falit sunt determinate de tribunal. 


Se poate observa că legiuitorul de la acea vreme a stabilit că în. 
procedura falimentului (singura reglementată, de altfel) cei care 
asigură derularea acesteia sunt judecătorul-sindic şi tribunalul, pe 
de-o parte, şi a impus o partajare a atribuţiilor acestora, şi adu- 
narea creditorilor, pe de altă parte. Adunarea creditorilor era un 
organism fără personalitate juridică, iar atribuţiile acesteia aveau 
drept principal scop continuarea comerțului (art. 760, 804, 806), 
încheierea unui moratoriu (art. 835, 836 ) sau a unui concordat 
(art. 845 și urm. C. com.). Hotărârile adunării creditorilor, care 
erau prezidate de către judecătorul-sindic, erau adoptate, în 
funcţie de obiectul de deliberare, cu majoritatea simplă sau cu o 
majoritate calificată. | 

Analizând ansamblul reglementărilor existente în Cod, se 
constată că întreaga componentă jurisdicțională este atribuită 
tribunalului, adică un alt judecător al aceleiaşi instanţe, care avea 
următoarele competenţe: | 

* soluţionarea în primă instanță a contestaţiilor care privesc. 
creanţe a căror valoare este de peste 10 milioane lei [art. 772 
alin. (5)], dispunând excluderea unor creanţe şi admiterea pro- 
vizorie a creanţelor contestate (art. 773, art. 776); | i 

-e judecarea în ultimă instanţă a apelurilor contra sentinţelor 
judecătorului-sindic (art. 775) şi hotărăşte asupra continuării 
comerțului, a moratoriului sau a concordatului; 

e ordonă vânzarea gajului (art. 782), autorizează 
judecătorul-sindic să tranzacţioneze (art. 807) şi să vândă la 
licitație bunurile, omologând licitaţia, inclusiv vânzarea în masă 
(art. 808, art. 809); 

e soluționarea contestaţiilor privind privilegiile asupra bunu- 
rilor mobile (art. 784); 

e numirea experţilor pentru evaluarea bunurilor în activitatea 
de supraveghere a lichidării activului falimentar de către 
judecătorul-sindic (art. 803); 

e judecă apelul împotriva hotărârii ja sindic în 
materia revendicării (art. 817); 

° autorizează plata falitului în condițiile prevăzute de ie şi 
ordonă repartiţia cuvenită fiecărui creditor (art. 819, art. 820); 

e ordonă încetarea operaţiunilor din lipsă de active (art. 832) 
şi revocă sentinţa de încetare a operațiunilor (art. 833). 

Evoluţia ulterioară a societății, precum și realităţile existente 
au dovedit că reglementarea Codului comercial referitoare la 
faliment nu mai corespundea exigenţelor vremii, astfel că a fost 
adoptată o noua reglementare: Legea nr. 64/1995 privind pro- 
cedura reorganizării şi lichidării judiciare!, modificată, la rândul ei, 


1M. Of. nr. 130 din 29 iunie 1995. 

prin O.U.G. nr. 58/19971, precum şi prin alte acte normative2. 
Modificările şi completările aduse legii prin aceasta ordonanță 
(O.U.G. nr. 58/1997) au determinat şi modificarea titlului legii: 
„Legea privind procedura reorganizării judiciare şi a falimentului”. 
S-a susținută că Legea nr. 64/1995 privind procedura reorga:. 
nizării judiciare şi a falimentului a reprezentat prima reformă 
majoră a procedurii insolvenței comercianților, care s-a remarcat, 
în principal, prin următoarele: 
“reglementează două proceduri: redresarea, cu aceleaşi active 
sau cu vânzarea unora dintre active, şi falimentul (art. 2); 
e procedura era condusă de judecătorul-sindic, şi nu de cre- 
ditori, acesta fiind desemnat de către tribunal (art. 8); 


Art. 9 

Judecătorul-sindic este nominalizat, în fiecare caz, de 
președintele tribunalului, dintre. judecătorii desemnaţi ca 
judecători-sindici, în temeiul art. 12 alin. (3) din Legea 
nr. 92/1992 pentru organizarea judecătorească, republicată, cu 
modificările ulterioare. | 


e participanţii la procedură erau (I) organele care aplică 
procedura şi (II) părțile interesate. Organele care aplică procedura 
(art. 5) sunt instanțele judecătoreşti, judecătorii-sindici şi practi- 
cienii în reorganizare şi lichidare - administratorul și lichidatorul -, 
în timp ce persoanele interesate sunt creditorii Şi terţii interesaţi; 

e în cazurile prevăzute de lege, participanţii la procedură 
puteau adresa cereri sau acţiuni tribunalului, nu doar 


1 M. Of. nr. 265 din 3 octombrie 1997. 

2 Legea nr. 99/1999; O.G. nr. 38/2002, aprobată, cu modificări, prin Legea 
nr. 82/2003; Legea nr. 149/2004 şi Legea nr. 85/2006 privind procedura in- 
solvenţei. 

3 I. Turcu, Tratat... op. cit, p. 323. 

* Art. 12 alin. (3) din Legea nr. 92/1992 pentru organizarea judecătorească a 
fost abrogat prin Legea nr. 304/2004 privind organizarea judiciară, publicată în 
M. Of. nr. 576 din 29 iunie 2004, prevederile acestuia fiind preluate de art. 50 din 
noua reglementare. 

judecătorului-sindic (de exemplu, art. 44, art. 45 sau art. 124)!, iar 
tribunalul de la sediul debitorului, prin judecătorul-sindic (art, 6), 
are competența “exclusivă, de primă instanţă, pentru toate 
problemele litigioase existente între participanţi, în timp ce curtea 
de apel este instanța competentă să judece recursul împotriva 
hotărârilor judecătorului-sindic (art. 7); 

e creditorii participă la procedură atât individual, cât şi prin 
adunarea creditorilor şi comitetul creditorilor şi sunt chemaţi să 
propună planul - adunarea creditorilor -, respectiv să promoveze-. 
acţiuni pentru anularea unor acte juridice frauduloase ale debi- 
torului - comitetul creditorilor (art. 14-18); 

e atât administratorul (în procedura de redresare) care este 
„angajat” prin hotărârea adunării creditorilor, cât și lichidatorul 
(în procedura de faliment) care este desemnat de tribunal, la 
propunerea judecătorului-sindic, sunt practicieni în insolvenţă 
care fac parte din Uniunea Naţională a Practicienilor în Reorgani- 
zare şi Lichidare, organizați în condiţiile O.G. nr. 79/19992. 

Elocventă pentru a exprima statutul judecătorului-sindic sub 
imperiul Legii nr. 64/1995, dar şi a Codului comercial este o 
decizie pronunțată de către Curtea Constituţională a României. 
Astfel, învestită fiind cu soluționarea excepţiei de neconstituţio- 
nalitate a prevederilor art. 131 din Legea nr. 64/1995 privind pro- 
cedura reorganizării şi lichidării judiciare, instanța de contencios 
constituțional a analizat măsura în care sesizarea sa este posibilă 
de către judecătorul-sindic, pornind de la distincţia pe care legea o 
face între tribunal şi judecătorul-sindic. i 

Iată decizia: 

„Se constată că, în speță, sesizarea Curţii Constituţionale s-a 
făcut de către judecătorul-sindic și deci urmează să se decidă dacă 


1 Textele au fost modificate la data de 15 mai 2004, iar competenţa revenea 
exclusiv judecătorului-sindic. 

2 M. Of. nr. 421 din 31 august 1999. 

3 Decizia nr. 67 din data de 14 aprilie 1997, paplinta în M. Of. nr. 370 a 
22 decembrie 1997. 

sunt respectate cerințele art. 144 lit. c) din Constituție şi cele ale 
art. 23 din Legea nr. 47/1992, care se referă la instanța judecăto- 
rească, 

Potrivit art. 702 din Codul comercial, în prezent abrogat, dar 
aplicat în cauza ce formează obiectul Dosarului nr. 1/F/1995 al 
Tribunalului Timiș, în temeiul art. 131 din Legea nr. 64/1995, deoa- 
rece sesizarea pentru declanșarea procedurii falimentului s-a făcut 
la data de 8 august 1994, declararea falimentului se pronunţă de 
tribunalul de comerţ în jurisdicţia căruia debitorul are principalul 
stabiliment comercial, acesta fiind învestit cu întreaga procedură a 
falimentului. În sistemul Codului comercial, judecătorul-sindic era 
desemnat de către tribunal prin sentinţa de declarare a falimentului 
(art. 708) şi avea ca principală atribuţie administrarea falimentului 
(art. 730 şi următoarele). În sistemul Legii nr. 64/1995, art. 4 enu- 
meră organele care aplică procedura reorganizării și lichidării 
judiciare, și anume: instanța judecătorească, judecătorul-sindic, 
- administratorul, lichidatorul, adunarea creditorilor şi comitetul 
creditorilor, iar în art. 5, aflat sub titlul „Instanţa judecătorească", se 
precizează că toate procedurile prevăzute de lege sunt de com- 
petenţa exclusivă a tribunalului în jurisdicţia căruia se află sediul 
comercial principal al debitorului. Deși judecătorul-sindic îndepli- 
nește și unele atribuţii jurisdicționale, prevăzute, în principal, de 
art. 10 din lege, este evident că el nu se identifică cu instanţa jude- 
cătorească, la fel ca în sistemul Codului comercial, situaţie în care 
excepția de neconstituţionalitate nu poate fi ridicată în fața acestuia. 

Pe de altă parte, este de reținut că, potrivit art. 23 din Legea 
nr. 47/1992, sesizarea Curţii Constituţionale se face de către 
instanța judecătorească în faţa căreia s-a invocat excepţia de 
neconstituţionalitate printr-o încheiere care trebuie să cuprindă 
punctele de vedere ale părţilor și opinia instanței. În speţă, Înche- 
ierea din 13 februarie 1997 cuprinde doar solicitarea adresată păr- 
ților de a-și expune punctul de vedere asupra cererii de suspendare, 
formulată de debitoare, obiectivul judecătorului-sindic de a-și 
exprima punctul de vedere asupra excepţiei şi intenţia de a sesiza 
Curtea Constituţională. Totodată, se constată că adresa prin care a 

fost sesizată Curtea Constituţională poartă o altă dată decât aceea a 
încheierii - 24 februarie 1997 - și nu cuprinde punctele de vedere 
ale părților. | 

“Rezultă deci, pe de o parte, că sesizarea Curţii nu s-a făcut de 
către Tribunalul Timiș, competent să desfășoare procedura de 
faliment, ci de către judecătorul-sindic desemnat de către instanța 
judecătorească, iar, pe de altă parte, sesizarea nu s-a esa prin 
încheiere, în condiţiile legii. 

Așa fiind, fată de dispoziţiile art. 144 lit. c) din Gonstituţie și flat 
art. 23 din Legea nr. 47/1992, în concordanţă și cu practica 
jurisdicțională a Curţii Constituţionale, se reține că excepţia de 
neconstituţionalitate este vădit nefondată și urmează a ar EPER 
Curtea nefiind legal învestită”. 

Prin Legea nr. 99/ 1999 privind uie măsuri eri accele- 
rarea reformei economice! s-au adus modificări importante Legii 
nr. 64/1995, esenţială fiind înlocuirea sintagmei „lichidare judi- 
ciară” cu cea de „faliment”, astfel că scopul legii a fost reformulat: 
„plata pasivului debitorului, în încetare de plăţi, fie prin reorga- 
nizarea întreprinderii şi activităţii acestuia (...), fie prin faliment” 
(art. 2); tot astfel, recunoașterea pe seama judecătorului-sindic a 
statutului de magistrat a impus ca, în numele tribunalului, acesta 
să deţină. A ae ag generală i exclusivă asupra întregii 
proceduri. 

Fără îndoială însă, peida evoluție BRERA în materie o 
constituie Legea privind procedura insolvenței nr. 85/2006. Una 
dintre principalele modificări aduse. procedurii a fost aceea 
privind statutul judecătorului-sindic. Pentru prima dată, acesta are 
în procedură doar atribuţii jurisdicţionale, iar controlul exercitat 
este unul de legalitate, în timp ce deciziile administrative şi de 
oportunitate trec pe seama pA a în aai, si a 
creditorilor. l 

“În noua reglementare, judecătorul- iiai este un magistrat al 
tribunalului în circumscripția căruia debitorul aflat în insolvenţă 


1M. Of. nr. 236 din 27 mai1999. 

îşi are sediul; acesta cenzurează din perspectiva legalității actele 
îndeplinite de administratorul /lichidatorul judiciar; deciziile sale 
vizează doar aspectele juridice, nu şi pe cele administrative, şi nu 
„este abilitat a analiza oportunitatea deciziilor adoptate în pro- 
cedură. | i 

Pentru prima dată, judecătorul-sindic nu este desémnat de 
către preşedintele tribunalului dintre judecătorii-sindici existenți, 
ci în mod aleatoriu, în condiţiile prevăzute de Legea nr. 304/2004 
„privind organizarea judiciară, competenţa revine tribunalului în 
circumscripţia căruia debitorul aflat în insolvenţă își are sediul, 
chiar dacă, ulterior, sediul debitorului insolvent este modificat, iar 
judecătorul-sindic capătă competență exclusivă în soluționarea 
cererilor, contestaţiilor, acţiunilor, etc. formulate în procedura de 
insolvenţă, fără a mai fi menţionat distinct tribunalul, cu atribuţii 
specifice, cum era sub imperiul Legiinr.64/1995. 


Art. 6! 

(1) Toate procedurile prevăzute de prezenta lege, cu 
excepția recursului prevăzut la art. 8, sunt de competenţa 
“tribunalului sau, dacă este cazul, a tribunalului comercial, în a 

"cărui circumscripție îşi are sediul debitorul. Dacă în cadrul 
tribunalului sau tribunalului comercial a fost creată o secţie 
specială de insolvenţă, acesteia îi aparține competența pentru 
derularea procedurilor prevăzute de prezenta lege. 

(11) Sediul debitorului este cel cu care figurează acesta. în 
registrul comerţului, respectiv în registrul societăţilor agricole 
sau în registrul asociaţiilor și fundațiilor. 

EIA 

(3) Tribunalul sau, după caz, tribunalul comercial, în a cărui 
circumscripție teritorială își are sediul debitorul la data sesizării 
=s 09 me liră, 

„1 Legea nr. 85/2006 privind procedura insolvenței, publicată în M. Of. 359 
din 21 aprilie 2006, modificată prin: O.U.G. nr. 86/2006, publicată în M. Of. 
nr. 944 din 22 noiembrie 2006; Decizia nr. 1137/2007, publicată în M. Of. nr. 31 
din 15 ianuarie 2008; O.U.G. nr. 173/2008, publicată în M. Of nr. 792 din 26 
noiembrie 2008; Legea nr. 277/2009, publicată în M. Of nr. 486 din 14 iulie 
2009; Legea nr. 25/2010, publicată în M. Of. nr. 145 din 5 martie 2010; Legea 
nr. 169/2010, publicată în M. Of. nr. 505 din 21 iulie 2010. 

instanței cu o cerere de deschidere a procedurii insolvenței, 
rămâne competent să soluţioneze cauza indiferent de schimbările 
ulterioare de sediu ale debitorului. 


Art. 9 

Repartizarea cauzelor având ca obiect procedura prevăzută de 
prezenta lege judecătorilor desemnaţi ca judecători-sindici se 
realizează potrivit art. 53 din Legea nr. 304/2004 privind 
organizarea judiciară, republicată, în mod aleatoriu, în sistem 
pile ia 


Trebuie subliniat şi faptul că Legea nr. 85/2006 a introdus 
instituția administratorului special, care a înlocuit reprezentantul 
asociaţilor/acţionarilor (reglementat anterior prin art. 19-22), 
stabilindu-i şi atribuţiile (art. 18). Legiuitorul nu a stabilit însă care-- 
este sancţiunea pentru nedesemnarea acestuia şi, mai ales, cazurile 
în care acesta urmează să răspundă pentru activitatea desfăşurată. 


Art. 3 | 

(...) pct 26. administratorul special este reprezentantul 
desemnat de adunarea generală a acţionarilor/asociaţilor debi- 
torului, persoană juridică, împuternicit să efectueze în numele și 
pe seama acestuia actele de administrare necesare în perioadele 
de procedură când debitorului i se permite să își administreze 
activitatea și să le reprezinte interesele în procedură pe perioada 
în care debitorului i s-a ridicat dreptul de administrare (...). 


Legea nr. 85/2006 a fost abrogată de Legea nr. 85/2014 
privind procedurile de prevenire a insolvenţei şi de insolvenţă, 
după o anterioară tentativă nereuşită de abrogare prin inter- 
mediul O.U.G. nr. 91/2013, care a fost declarată neconstituțională 
în data de 1 noiembrie 2013 de către Curtea Constituţională, 
prin Decizia nr. 447/2013. S-a susținut! că adoptarea unei legis- 
latii moderne în domeniul insolvenţei se impunea pentru a asigura 
o echilibrare a poziţiilor deţinute de principalii actori implicați în 


1 R. Bufan (coord.), Tratat practic de însolvenţă, Ed: Hamangiu, Bucureşti, 
2014, p. 58. 

- procedura insolvenţei, pentru eficientizarea mecanismelor proce 
durale, dar şi pentru a obține o aliniere la tendinţele actuale ale 
legislației europene! 

Legea nr. 85/2014 privind procedurile de prevenire a insol- 
venţei şi de insolvenţă, cunoscută și sub numele de Cod al insol- 
venței, a adus o serie de modificări în ceea ce priveşte participanţii 
la procedura insolvenţei. Fără a intra în detalii, întrucât vor fi 
dezvoltate în cuprinsul lucrării, modificările şi elementele de 
inovaţie aduse au fost solicitate anterior atât de practica judiciară, 
cât şi de chiar participanţii la procedura insolvenţei. 

Astfel, legea actuală înlătură în mare parte dificultăţile exis- 
tente sub imperiul vechilor reglementări referitoare la competența 
teritorială a instanţei în soluționarea cererilor care vizează deschi- 
derea procedurii insolvenţei, prin art. 41 alin. (1), stabilind că 
revine în competenţa tribunalului sau a tribunalului specializat de 
la sediul social sau profesional al debitorului, deținut în ultimele 
6 luni anterior formulării cererii de sesizare a instanţei, în alin. (2) 
şi (3) ale aceluiaşi articol fiind reglementată şi ipoteza în care 
sediul debitorului se modifică. În aceste condiţii, chiar dacă sediul 
debitorului a fost schimbat cu mai puțin de 6 luni anterior 
înregistrării cererii de deschidere a procedurii insolvenţei, 
competența materială revine tribunalului de la sediul social sau 
profesional al debitorului, astfel cum acesta era înregistrat înainte 
de schimbare, iar dacă schimbarea sediului intervine ulterior 
momentului deschiderii procedurii de insolvenţă, tribunalul legal 
învestit şi care a pronunţat hotărârea de deschidere a procedurii 
rămâne competent să soluţioneze cauza indiferent de schimbările 
ulterioare de sediu intervenite. 

Apoi, legiuitorul a prevăzut prin art. 45 cele două categorii de 
atribuţii ale judecătorului-sindic: jurisdicționale şi de control judi- 
ciar asupra activităţii administratorului judiciar şi a lichidatorului. 
Atribuţiile jurisdicționale ale judecătorului-sindic se subsumează 
procedurilor jurisdicționale şi urmăresc acoperirea pasivului debi- 


1 Pentru detalii suplimentare, a se vedea A.l. Șarcane, De ce este necesar 
Codul insolvenței?, în Revista Phoenix nr. 47/2014, pp. 4-5. 

torului aflat în insolvenţă, respectiv: (i) deschiderea sau. închi- 
derea procedurii; (ii) contestaţiile la tabelul creanţelor sau la alte 
măsuri ale administratorului judiciar/lichidatorului; (iii) intrarea 
în procedura reorganizării sau a falimentului, după caz; (iv) anu- 
larea actelor frauduloase, a transferurilor sau a constituirilor de 
drepturi patrimoniale încheiate de debitor în perioada suspectă; 
(v) acţiunea în răspundere contra asociaților sau contra persoa- 
nelor care au contribuit la ajungerea în stare de insolvenţă a 
debitorului persoana juridică; (vi) înlocuirea administratorului 
judiciar /lichidatorului; Liu anularea unei! hotărâri a adunării 
“creditorilor etc. 

Trebuie să remarcăm şi faptul că prin Legea nr. 85/2014 au fost 
introduse o serie de noi atribuții în sarcina judecătorului-sindic, 
atribuţii pe care acesta le exercita oricum, chiar dacă nu erau 
prevăzute în mod. expres ca atribuție a acestuia, respectiv: 
(i) judecarea cererilor administratorului judiciar/lichidatorului 
judiciar în situaţiile în care nu se poate lua o hotărâre în şedinţele 
comitetului creditorilor sau ale adunării creditorilor din lipsa de 
cvorum cauzată de neprezentarea creditorilor legali convocați, la cel 
puţin două ședințe ale acestora având aceeaşi ordine de zi [art. 45 
alin. (1) lit. o)]; (ii) convocarea adunării creditorilor, cu o anumită 
ordine de zi [art. 45 alin. (1) lit. p)]. 

Şi pentru practicienii în insolvenţă, noua lege stabileşte o serie 
de atribuții şi activități noi care, alături de cele deja consacrate, vin 
să contureze funcţia şi importanța acestor participanţi la pro- 
cedură. Astfel, cu titlu de exemplu, vom aminti, de pildă: obliga- 
tivitatea înscrierii pe ordinea de zi a primei ședințe a adunării 
creditorilor a desemnării/confirmării administratorului judiciar de- 
finitiv [art. 57 alin. (1)]; posibilitatea recunoscută pentru practician 
de a ataca hotărârea adunării creditorilor pentru motive de nelega- 
litate [art. 48 alin. (7)]; posibilitatea de valorificare, oricând pe 
parcursul procedurii, inclusiv în perioada de observaţie, a bunurilor 
libere de sarcini, pentru acoperirea cheltuielilor de procedură, prin 
decizia practicianului, dacă nu a fost încă desemnat comitetul credi- 
torilor [art. 39 alin. (6)] etc. 

Extrem de important de subliniat este şi faptul că, pentru 
prima dată, noua lege prevede că este posibilă angajarea răspun- 
derii administratorului special în anumite condiţii. Astfel, potrivit 
art. 84 alin. (2), judecătorul-sindic poate dispune ca o parte a 
pasivului care decurge din nesocotirea dispoziţiilor art. 87 din .. 
Lege să fie suportat de către administratorul special, legitimare 
procesuală activă având administratorul judiciar, adunarea credi- 
torilor, preşedintele comitetului creditorilor sau un creditor 
desemnat de acesta ori creditorul care deţine 50% din valoarea 
creanţelor înscrise la masa credală. 

Toate aceste modificări ale legislaţiei insolvenţei nu au adus 
încă o lege perfectă care să reglementeze procedura insolvenţei 
debitorului fără sincope sau erori, însă sunt veritabile progrese 
comparabile cu legislaţia similară din alte state civilizate. 


Drept comparat! 


Germania, Spania, Italia şi Franţa au reformat legislaţiile 
privind falimentul în încercarea de a creşte numărul companiilor 
care supraviețuiesc procedurii şi continuă să ofere locuri de 
muncă, statele europene împrumutând elemente din Capitolul 11 
al Legii falimentului din SUA. 

În Statele: Unite, Capitolul 11 din Legea falimentului 
(Bankrupcy Code) a ajutat mai multe companii importante să 
supraviețuiască crizei prin restructurare, cu măsuri de la redu- 
cerea costurilor la revizuirea modelelor de business depășite. Cele 
mai importante cazuri sunt cele ale marilor producători auto 
General Motors și Chrysler, care şi-au revigorat afacerile după 
restructurări sub protecţia falimentului, finanţate şi din bani 
publici. 

Un rol important în sistemul american, în procedura de reor- 
ganizare reglementată de Capitolul 11 din Legea falimentului, 
îl are trustee, care cumulează o parte a atribuţiilor care revin 
judecătorului-sindic şi administratorului judiciar în legislația 


1 Pentru detalii suplimentare, a se vedea I. Turcu, Tratat..., op. cit., pp. 348, 
349. 

românească și reprezintă patrimoniul debitorului în fața curții 
federale. În SUA, o restructurare începe prin solicitarea de pro- 
tecție formulată conform Capitolului 11, „antreprenorul care 
declară falimentul nefiind stigmatizat. 

Legea germană! (I/nsolvenzordnung) din data de 5 e&tbmbriz 
1994 este aplicabilă tuturor procedurilor de insolvenţă începute 
după data de 1 ianuarie 1999 şi reglementează distinct partici- 
panţii la procedura insolvenţei, o atenţie deosebită fiind acordată 
statutului juridic al administratorului insolvenţei. Astfel, în 
par. 56-66 se stabileşte că acesta poate fi numai o persoană fizică, 
experimentată și calificată, care este numită de tribunal sau de ` 
adunarea creditorilor, acționează în interesul colectiv al debito- 
rului şi al creditorilor, se află sub controlul tribunalului, poate fi 
sancționată cu amendă sau revocată pentru motive grave şi admi- 
nistrează bunurile debitorului pe toată durata insolvenţei. Proce- | 
dura insolvenței poate începe prin cererea formulată de debitor 
sau creditor, adresată tribunalului local, care, atunci când apre- 
ciază că există o situaţie de insolvenţă, deschide procedura şi 
numeşte un administrator. 

Germania a înlesnit anul trecut conversia datoriilor î în capital, 
astfel încât companiile aflate în dificultate să poată atrage mai ușor 
noi investitori, şi a eliminat obligaţia desemnării unui adminis- 
trator special. 

„Legea italiană (R.D. 16 marzo 1942, n. 264 - Disciplina del 
fallimento, del concordanto preventivo, dell amministrazione 
contollata e della liquidazione coatta amministrativa) stabileşte că 
falimentul este declarat de tribunalul în a cărui jurisdicție se află 
comerciantul. Astfel, tribunalul numeşte un judecător-sindic, 
debitorul pierde dreptul de a dispune de bunurile sale, care intră 
în posesia sindicului şi care trebuie să le vândă, sub supravegherea 
unui judecător delegat de tribunal. 

Legea reglementează, în calitate de organ al procedurii, 
curatorul, care este un auxiliar al justiţiei, persoană fizică, con- 


1 A se vedea http://www.scritub.com/administratie/legislatie/Scurt-istoric- 
al-reglementaril31247.php. 

siderat că exercită o funcţie publică (art. 30) şi are ca principală 
atribuţie administrarea bunurilor falitului sub conducerea judecă- 
torului delegat, atribuţiile sale fiind similare celor ale administra- 
torului judiciar sau ale lichidatorului judiciar din legea noastră. 
Măsurile luate de curator pot fi contestate, similar legislaţiei 
româneşti, în fața judecătorului delegat, de către falit sau orice altă 
persoană interesată. 

Studiile întocmite în materia falimentului au ga: că 
procedurile de faliment durau de obicei aproximativ 10 ani, iar 
creditorii îşi recuperau în medie 14% din creanţe, iar peste 90% 
din companii ajungeau în lichidarel. 

Potrivit legii, declanșarea procedurii are loc la cerere, care 
poate fi formulată de debitor, creditori, ministerul de resort sau 
chiar de tribunal, însă, de cele mai multe ori, creditorii chiro- 
grafari, care sunt şi cei mai numeroşi, sunt c cei care solicită apli- 
carea procedurii. 

Legea italiană, orientată în principal spre protecția intereselor 
creditorilor întreprinderii, reglementează trei categorii de proce- 
duri: (i) o procedură de administraţie controlată - amministrazione 
controllata; (ii) o procedură preventivă a creditorilor - concordato 
preventivo, care poate fi iniţiată numai de debitor; (iii) o procedură 
de administraţie extraordinară - amministrazione straordinaria, 
care se aplică numai întreprinderilor mari, cu mai mult de 200 de 
angajați, şi numai pentru un anumit nivel al datoriilor. 

Procedura de administrație controlată poate fi cerută numai 
de către debitorul care se află într-o situaţie temporară de criză 
financiară şi care demonstrează în fața tribunalului că poate să îşi 
reorganizeze afacerea și permite, în principal, amânarea plății 
creditorilor pentru o perioadă de maximum 2 ani. Dacă cererea sa 
este admisă, tribunalul desemnează un comisar judiciar 
(commissario giudiziale) pentru a-i supraveghea activitatea şi 
pentru a-i acorda asistența, dacă este cazul, în administrarea 
afacerilor. 


1 Pentru detalii, a se vedea http://www.mediafax.ro/economic/statele-vest- 
europene-au-reformat-legile-falimentului-pentru-a-salva-mai- -multe- -companii- 
10718502. 

Procedura preventivă este posibilă doar pentru debitorii care 
oferă garanţii că pot plăti creanţele în cuantum de minimum 40%, 
cu acordul majorităţii creditorilor şi a tribunalului. Neaprobarea 
planului propus de debitor sau neîndeplinirea acestuia atrage 
procedura de faliment pe seama sa. 

Procedura de administraţie extraordinară presupune, în prin- 
cipiu, două etape. Prima etapă, care este obligatorie, presupune 
recunoașterea de către tribunal a situației de fapt- insolvenţa. În 
următoarele două luni, tribunalul supraveghează întreprinderea. 
pentru a stabili care este procedura care urmează a fi aplicată: 


procedura de administraţie extraordinară, care va duce la ` 


reorganizare, sau procedura de faliment, care va duce la radierea 
debitorului. 

Cea de-a doua etapă este posibilă numai atunci când tribu- 
nalul încuviințează reorganizarea. întreprinderii şi este super- 
vizată de Ministerul Industriilor. Acesta din urmă numeşte un 
comisar extraordinar, care realizează planul de reorganizare, 
supus aprobării ministerului. Doar după aprobare şi în forma 
aprobată, comisarul extraordinar va lua toate măsurile necesare 
pentru punerea lui în aplicare. 

-© Ca urmare a modernizării legislației proprii, realizată de 
guvernul italian, în toamna anului 2014 a fost aprobat noul Cod al 
falimentului, care preia mai multe elemente din legislația ame- 
ricană. Acum, procedura se întinde pe o perioadă de 3 luni, timp în 
care firma trebuie să prezinte un nou plan de afaceri pentru a . 
convinge creditorii să restructureze datoriile. Compania aflată în 
insolvenţă poate încerca să atragă finanţare, iar noii creditori sunt 
plătiți cu prioritate în caz de lichidare, iar societăţile bancare 
trebuie să răspundă cererilor de finanțare până la ial peri- 
oadei de protecție sub legea falimentului. 

În Marea Britanie, Legea insolvenţei din 1986 (Insolvency 
Act) se aplică atât lichidărilor voluntare, cât şi celor obligatorii şi 
este completată de legislația secundară dată de Regulile de 
aplicare (Insolvency Rules). 

Potrivit legii, Curtea Supremă a Angliei şi Scoției poate lichida 
orice companie înregistrată în Anglia sau în Scoţia, iar în anumite 
cazuri, Tribunalul districtual are jurisdicție comună cu instanța 
supremă. 

Lichidările voluntare, cele mai numeroase şi pentru tare 
"poate fi cerută asistența unui tribunal, încep la data la care rezo- 
luţia de insolvenţă este aprobată de acţionari (puterile directorilor 
încetează, iar activitatea companiei este limitată doar la cele 
necesare lichidării). 

Legea reglementează două tipuri de lichidări voluntare: 
(i) lichidarea voluntară a membrilor (Members' voluntary 
liquidation - MLV), care se desfăşoară sub controlul efectiv al 
acţionarilor; (ii) lichidarea voluntară a creditorilor (Creditors' 
voluntary liquidation - CVL), care se desfășoară sub controlul 
creditorilor. 

Este posibilă şi lichidarea obligatorie a companiei, însă 
această formă de lichidare este la îndemâna creditorilor, a direc- 
torilor unei întreprinderi private aflate în incapacitate de plată sau 
chiar a acţionarilor, însă, dacă întreprinderea este de interes 
public, procedura de lichidare poate începe doar dacă aceasta este 
cerută de Secretarul de Stat pentru Comerţ şi Industrie sau de 
către administratorul judiciar. 

Și reorganizarea companiei este posibilă şi poate fi realizată 
chiar şi fără implicarea tribunalului. Aşa-numitele restructurări 
informale, fără implicarea tribunalului, pot presupune: (i) o înţe- 
legere contractuală între debitor și creditorii principali, în care 
băncile sau creditorii principali dau garanţii că există suficiente 
lichidităţi pentru continuarea activităţii; (ii) o înțelegere între 
companie, acționari şi creditori, prin propunerea unui plan de 
reorganizare de către managerii debitorului, care presupune fie o 
întârziere a plăţilor, fie o reducere a acestora sau restructurarea 
capitalului; (iii) o înţelegere de compromis între companie şi cre- 
ditorii săi sau acționari, prin care debitorul poate alege categoriile 
de creditori la care să aplice această procedură. 

Restructurarea care presupune participarea tribunalului este - 
o procedură ce se desfășoară sub autoritatea unui administrator 
numit de tribunal şi care are ca obiectiv principal salvarea com- 
paniei şi obținerea de rezultate mai bune pentru creditori decât în 
cazul în care compania ar fi lichidată. Administratorul are dreptul 
de a plăti creditorii preferenţiali sau care deţin creanţe garantate, 
dar poate plăti orice altă categorie de creditori, cu-sau fără acordul 
tribunalului, dacă apreciază că aceste plăţi îl ajută în îndeplinirea 
obiectivelor de administrație. Legea nu prevede însă criterii care 
să permită administratorului să ajungă la aceste concluzii, puterile 
` administratorului fiind semnificative. 

În Franţa, procedura de insolvenţă este reglementata de 
Cartea a VI-a din Codul Comercial — Des difficultes des entreprises. 
Legea prevede că tribunalul comercial desemnează un mandatar 
judiciar, care în procedura de reorganizare judiciară se numeşte 
reprezentantul creditorilor, iar în cea de lichidare judiciară, 
lichidator, şi este ales de pe lista curţii de apel. 

Legea franceză reglementează trei proceduri pentru între- 
prinderile în dificultate: (i) o procedură de redresare care se 
realizează pe cale: amiabilă, pentru o întreprindere aflată în difi- 
cultăţi financiare, fără a fi în insolvenţă; (ii) o procedură judiciară 
pentru întreprinderile insolvabile, dar care au şanse de reorga- 
nizare; (iii) o procedură de lichidare judiciară care prespune 
vânzarea activelor. ' 

Dacă debitorul este un comerciant, o societatea PA 
sau un artizan, tribunalul comercial decide atât lichidarea 
judiciară, cât şi reorganizarea, iar dacă debitorul este un agricultor 
sau ONG, competența revine tribunalul de primă instanță. 
Procedura de lichidare este dată de legiuitor în competenţa tribu- 
nalului şi poate fi declanșată la cererea unui creditor, a conducerii 
debitorului insolvent, a procurorului Republicii sau chiar din 
oficiu, de către preşedintele tribunalului pentru debitorii care se 
află în incapacitate de plată şi pentru care reorganizarea nu este 
posibilă sau activitatea a încetat. 


` Aspecte generale. 

Considerații generale 


Potrivit dispozițiilor art. 40 alin. (1) din Lege, dag apel care 
aplică procedura sunt: instanţele judecătoreşti, judecătorul-sindic, 
administratorul judiciar şi lichidatorul. 7 

„Pe lângă aceste organe, la procedură mai participă: debitorul, 
adunarea creditorilor şi comitetul creditorilor, administratorul 
special, precum şi unele persoane de specialitate chemate să ajute 
judecătorul-sindic sau administratorul/lichidatorul judiciar, în 
domenii în care sunt necesare cunoștințe de specialitate. 

Pe toată durata desfăşurării procedurii, organele care aplică 
procedura, prevăzute de art. 40 alin. (1), vor trebui să asigure 
efectuarea cu celeritate a actelor şi operaţiunilor prevăzute de 
lege, precum şi realizarea, în condiţiile legii, a drepturilor şi obliga- 
țiilor celorlalți participanți la aceste acte şi operaţiuni. 


CAPITOLUL Í 


Instanţele judecătorești 


Legiuitorul român a stabilit, prin Legea nr. 85/2014 privind 
procedurile de prevenire a insolvenţei şi de insolvenţă, că proce- 
dura insolvenţei este o procedură judiciară care se desfăşoară sub 
autoritatea şi prin intermediul instanțelor judecătorești. 

Foarte tehnic şi foarte sumar, putem afirma, pornind de la 
prevederile art. 41 şi ale art. 43 din Lege, că toate procedurile 
prevăzute de prezentul capitol sunt de competenţa tribunalului 
sau, dacă este cazul, a tribunalului specializat în a cărui cir- 
cumscripție debitorul şi-a avut sediul social/profesional cel puţin 
6 luni anterior datei sesizării instanţei, curtea de apel fiind instanţa 
de apel pentru hotărârile pronunţate de judecătorul-sindic. 

Aşadar, pentru început, trebuie să reținem că: (i) toate 
cererile formulate în procedura insolvenței, reglementate de Lege, 
sunt de competenţa în primă instanţă a tribunalului sau a tribu- 
nalului specializat, după caz; (ii) tribunalul îşi exercită aceste | 
competenţe prin judecătorul-sindic, acesta având competenţa 
funcțională pentru astfel de proceduri; (iii) teritorial, competența 
revine exclusiv tribunalului sau tribunalului specializat de la 
sediul debitorului; (iv) curtea de apel este instanţa de apel pentru 
hotărârile pronunţate de către judecătorul-sindic. | 

Se poate observa, aşadar, că legiuitorul român a stabilit prin 
norme juridice imperative că în categoria organelor care aplică 
procedura insolvenţei sunt tribunalul sau, după caz, tribunalul 
specializat şi curtea de apel, astfel că nicio altă instanță nu poate 
deţine calitatea de „organe care aplică procedura”. Aşadar, toate 
cererile, acțiunile etc. revin spre competentă soluționare instan- 
telor amintite, care-şi exercită autoritatea prin judecătorii-sindici, 
respectiv judecătorii completelor specializate ale curților de apel. 

Cât priveşte însă unele incidente procedurale, se poate 
observa că acestea vor putea fi soluționate de către alte instanţe. 
De exemplu, excepţia de neconstituţionalitate invocată în această 
procedură va fi. soluționată de către Curtea Constituţională; 
cererea de strămutare pentru motive de bănuială legitimă revine 
Înaltei Curți de Casaţie şi Justiţie; regulatorul de competenţă (ivit 
între două curți de apel sau între o curte de apel şi un tribunal) 
revine Înaltei Curți de Casaţie și Justiţie etc. 


1.1. Competența materială 


Competența materială revine, aşadar, în procedura insol- 
venţei, potrivit art. 41 și art. 43 din Lege, tribunalului sau, acolo 
unde este cazul, tribunalului specializat, ca primă instanţă, res- 
pectiv curților de apel, ca instanţă de control judiciar (pentru 
soluționarea apelului). 

Distincția făcută de ASIEN = tribunal sau tribunal specia- 
lizat, după caz - porneşte de la faptul că în România, începând cu 
anul 2006, au fost înființate tribunalele comerciale, ulterior 
redenumite ca fiind tribunale specializate, la Pitești, Cluj şi Târgu 
Mureş, care au preluat activitatea secțiilor comerciale existente la 
acel moment la instanțele unde funcționau. 

„Se poate observa, de asemenea, că legiuitorul a reglementat și 
situaţia acelor instanțe mici, cu un număr redus de dosare de 
insolvenţă, în care nu există secții specializate sau unde s-a dorit o 


specializare doar în această materie. Conform dispoziţiilor cuprinse . 


în teza finală din alin. (1) al art. 41 din Lege, competenţa materială 
de soluționare poate reveni şi secţiei speciale de insolvenţă, creată 
pentru derularea procedurilor prevăzute de prezenta lege. 

Atât actuala reglementare, cât şi vechea Lege nr. 85/2006 
mențin concepția tradiţională existentă încă în Codul comercial, 
conform căreia aplicarea procedurii de insolvenţă a debitorului - 
o procedură unitară, egalitară, concursuală, colectivă, generală, 
remediu - revine în principal instanței de judecată, iar nu credi- 
torilor sau debitorului aflat în încetare de plăţi. Formularea aleasă 

însă de legiuitor nu este una foarte exactă, astfel că, pornind de la 
dispoziţiile art. 40 din Lege, se pot crea confuzii, iar o întrebare 
legitimă trebuie să-şi găsească un răspuns: este judecătorul-sindic 
instanţa de judecată menționată în text? 
Întrebarea pare cu atât mai legitimă cu cât se poate observa, 
analizând conţinutul Legii, că legiuitorul menţionează de multe ori, 
separat, instanțele de judecată distinct de judecătorul-sindic. Cu 
toate acestea însă, atribuţiile judecătorului-sindic, astfel cum sunt 
ele stabilite prin Lege, ne permit să observăm că aceasta asimi- 
lează judecătorul-sindic cu instanța de judecată atât pentru 


soluţionarea unor categorii de acţiuni specifice procedurii, cât şi în 


derularea unor raporturi procesual civile specifice. = 

Se poate observa, de asemenea, exprimarea generică folosită 
de către legiuitorul român prin referire la „tribunal” sau „tribunal 
specializat”, însă exercitarea efectivă a atribuțiilor prevăzute de 
lege sunt stabilite în sarcina judecătorului-sindic, similar cum 
cauzele de drept penal, civil, contencios administrativ etc. revin 
spre soluționare unor judecători care exercită atribuţiile jurisdic- 
tionale stabilite de lege în competenţa instanței de judecată. 
Tribunalul este reprezentat de un complet format dintr-un singur 
judecător (pentru judecata în primă instanță), component al 
sistemului judecătoresc, care reprezintă, în accepțiunea legii, 
instanța de judecată, în numele căreia şi pentru care își exercită 
atribuţiile stabilite prin lege. Desemnarea judecătorului-sindic se 
realizează similar celorlalte cauze aflate pe rolul instanţelor jude- 
cătoreşti, în condiţiile art. 53 din Legea nr. 304/2004, aleatoriu, în 
sistem informatizat, dintre judecătorii-sindici ai tribunalului, şi nu 
poate fi înlocuit, pe toată durata procedurii, decât în condiţiile 
legii. 

Atribuţiile judecătorului- -sindic, astfel cum au fost creionate de 
către legiuitorul roman, esențial jurisdicționale, ne îndreptățesc să 
susținem că acesta are funcţia de a rosti dreptul (iurisdictio), speci- 
fică puterii judecătoreşti, principala sa îndatorire fiind de a aplica 
legea și de a decide asupra conflictelor existente între diverşii 
subiecți de drept. Nu în ultimul rând, judecătorul-sindic îndepli- 


Instantele judecătorești 
Eli bici ii i a n m mia Se SERE 35 


neşte o funcție publică, împuternicit fiind, prin lege, să asigure 
efectuarea cu celeritate a actelor şi operațiunilor prevăzute de 
lege, precum şi realizarea, în condiţiile legii, a drepturilor şi obli- 
gaţiilor participanţilor la aceste acte şi operațiuni, aşa cum impune 
art. 40 alin. (2) din Lege. 

În realizarea acestei misiuni - de a asigura realizarea scopului 
procedurii şi a drepturilor şi obligaţiilor participanţilor la aceasta -, 
judecătorul-sindic intră în diverse raporturi de drept procesual 
civil cu ceilalţi participanţi sau persoane de specialitate angrenate 
în insolventa debitorului. 

Normele care reglementează competența materială a instanţei 
în materia insolvenţei sunt norme imperative, de strictă inter- 
pretare și aplicare, cu toate consecințele ce decurg de aici. 


1.2. Competența teritorială 


Competența teritorială revine, potrivit art. 41 alin. (1) din 
Lege, tribunalului sau tribunalului specializat în a cărui circum- 
scripție debitorul și-a avut sediul social sau profesional, după caz, 
cel puţin 6 luni anterior datei sesizării instanţei. 

Esenţial este, aşadar, în stabilirea pe verticală a competenţei 
instanţei de judecată, sediul social sau profesional al debitorului, 
deţinut în ultimele 6 luni anterior formulării cererii de sesizare a 
instanţei, acesta fiind determinat prin alin. (2) al aceluiaşi articol 
ca fiind cel cu care figurează debitorul în registrul comerţului, res- 
pectiv în registrul societăţilor agricole sau în registrul asociaţiilor 
şi fundațiilor. | 

Normele de competenţă teritorială în materia insolvenţei sunt 
imperative, fiind expresia unuia dintre cazurile de competenţă 
exclusivă. De aici decurg o serie de consecinţe: excepţia de necom- 
petenţă teritorială poate fi invocată nu doar de partea interesată, 
ci şi de către judecătorul-sindic, din oficiu, cunoscut fiind că, în 
ceea ce priveşte normele de competenţă absolută, judecătorul este 
obligat (conform art. 131 C. pr. civ.) să efectueze verificări, iar 
"dacă, urmare a verificărilor efectuate, constată că nu este com- 

petent - material sau teritorial - să soluţioneze cererea, după 
dezbaterea contradictorie a părţilor, trebuie să-şi decline compe- 
tenta în favoarea instanței stabilite ca fiind competentă. 

Sub imperiul Legii nr. 85/2006 privind procedura insolvenţei, 
stabilirea competenţei instanţei de judecată a generat probleme în 
practica instanţelor de judecată. Astfeli, s-a statuat, de pildă, că 
deși sediul social al debitorului, astfel cum este acesta stabilit la 
data sesizării instanţei cu cererea de deschidere a procedurii 
insolvenței, este determinant în stabilirea instanței competente, 
iar schimbarea ulterioară a sediului nu poate determina schim- 
barea competenţei materiale a instanței, întrucât excepția neconi- / 
petenţei nu a fost invocată la prima zi de înfăţişare (dar nu mai 
târziu. de începerea dezbaterii asupra fondului), excepția necom- 
petenţei nu poate constitui motiv de casare a hotărârii, chiar dacă 
la stabilirea competenţei s-a procedat greşit. 

Actuala lege înlătură, cel puțin în parte, dificultățile ridicate de 
vechile reglementări (Legea nr. 64/1995 sau nr. 85/2006) referi- 
toare la competenţa teritorială a instanței în soluţionarea cererilor 
care vizează deschiderea procedurii insolvenţei. Astfel, după ce în 
art. 41 alin. (1) legiuitorul ne spune că revine în competenţa 
tribunalului sau a tribunalului specializat de la sediul social sau 
profesional al debitorului, deținut în ultimele 6 luni anterior for- 
mulării cererii de sesizare a instanţei, în alin. (2) şi (3) al aceluiaşi 
articol este reglementată și ipoteza în care sediul rigide se 
modifică. 

Aşadar, dacă sediul debitorului a fost schimbat cu mai puţin 
de 6 luni anterior înregistrării cererii de deschidere a procedurii 
insolvenţei, competenţa teritorială revine tribunalului de la sediul 
social sau profesional al debitorului, astfel cum acesta era înre- 
gistrat înainte de schimbare, iar dacă schimbarea sediului inter- 
vine ulterior momentului deschiderii procedurii de insolvenţă, 
tribunalul legal învestit şi care a pronunțat hotărârea de deschi- 


SFIC. AD. Cluj, dec. nr. 1181, protiniai la data de 4 februarie 2013 (nepu- 
blicată). 

dere a procedurii rămâne competent să soluţioneze cauza indi- 
ferent de schimbările ulterioare de sediu intervenite. 

“Aşadar, în condiţiile reglementate de Lege, schimbarea se- 
diului profesionistului care urmează a fi supus procedurii insol- 
venței nu .mai produce niciun efect cu privire la competenţa 
teritorială a instanţei, decât dacă intervine cu mai mult de 6 luni 
înainte ca acesta să-şi fi declarat insolventa; indiferent dacă 
cererea de deschidere a procedurii aparţine creditorilor sau chiar 
debitorului. Oricum, de regulă, schimbările de sediu a debitorilor 
aflați în stare de insolvenţă sau de insolvenţă iminentă nu urmă- 
reau altceva decât fie tergiversarea procedurii sau îngreunarea 
administrării acesteia, fie risipirea puţinelor elemente de activ 
care mai există în patrimoniul debitorului. 

În aceste condiţii, vechile dispute doctrinare privitoare la 
competența teritorială a instanței în soluţionarea cererilor în 
materie de insolvenţă îşi vor găsi o soluţie unitară. 

S-a susținut, de exemplu, că pentru stabilirea competenţei 

trebuie să se ţină cont exclusiv de sediul debitorului la data pro- 
nunțării sentinţei de deschidere a procedurii, iar orice mutare de 
sediu de după acest moment nu produce efecte juridice din punct 
de vedere a competenţei teritoriale a judecătorului-sindic!. 


1.3. Instanţa de control judiciar 


Trebuie să reținem, de asemenea, că potrivit art. 43 alin. (1) 
din Lege, instanța de control judiciar este curtea de apel, aceasta 
fiind instanța competentă material în soluționarea apelului decla- 
rat împotriva hotărârii pronunțate de către judecătorul-sindic, 
cunoscut fiind că, potrivit art. 43 alin. (2) din Lege, hotărârile 
pronunțate de judecătorul-sindic sunt supuse numai apelului în 
termen de 7 zile de la comunicarea hotărârii, iar hotărârile curții 
sunt definitive. 


1 A se vedea, pentru detalii, St.D. Cărpenaru, Drept comercial român, 
ed. a 7-a, revăzută şi adăugită, Ed. Universul Juridic, Bucureşti, 2007, p. 637. 


38 PE PARTICIPANȚII LA PROCEDURA INSOLVENȚEI . 
a 


Cât priveşte procedura de soluţionare a căilor de. atac, 
legiuitorul a prevăzut că apelul va fi judecat de urgenţă, de către 
complete specializate, cu citarea apelanţilor, a administratorului 
judiciar, respectiv lichidatorului judiciar, și a intimaţilor din apel, 
prin intermediul Buletinului Procedurilor de Insolvenţă, comu- 
nicarea hotărârilor urmând a se realiza la fel, procedura de citare 
urmând a fi considerată îndeplinită atunci când citația se publică 
cu cel puţin 5 zile calendaristice înainte de data stabilită pentru 
înfățișare. 

În faţa curților de apel, apelul se judecă după regulile prevă- 
zute de Codul de procedură civilă, în măsura compatibilităţii 
normelor juridice, însă cu anumite derogări referitoare la termene 
şi efectul suspensiv al hotărârilor pronunţate. S 

Astfel, conform art. 43 alin. (3) din Lege, termenul pentru 
depunerea întâmpinării este de maximum 10 zile de la comu- 
nicarea cererii şi a motivelor de apel, răspunsul la întâmpinare nu 
este obligatoriu, iar judecătorul-sindic fixează, prin rezoluţie, în 
termen de maximum 3 zile de la data depunerii întâmpinării, 
primul termen de judecată, care va fi de cel mult 30 de zile de la 
data rezoluţiei, iar potrivit alin. (4) din acelaşi articol, apelul nu 
are efect suspensiv asupra hotărârilor pronunţate de către 
judecătorul-sindic. | 

Este lesne de observat că termenul „judecătorul-sindic” din 
„cuprinsul art. 43 alin. (3) din Lege reprezintă o eroare materială a 
legiuitorului (sau chiar de redactare), întrucât este mai presus de 
orice îndoială că fixarea termenului pentru soluţionarea apelului, 
precum şi celelalte dispoziţii care se impun a fi adoptate în această 
etapă procesuală aparţin judecătorului din completul specializat 
căruia i-a fost repartizat spre soluţionare apelul, iar nu 
judecătorului-sindic al cauzei de fond. 

Cu titlu de excepție de la efectul executoriu al otiâşilon 
judecătorului-sindic, s-a prevăzut — art. 43 alin. (5) lit. a)- h) - că 
vor putea fi suspendate de către instanţa de apel următoarele 
hotărâri: 

e sentința de deschidere a procedurii insolvenţei împotriva 
Je Piao tut; 

e sentința prin care se decide intrarea în procedura simpli- 
ficată; | 

e sentința prin care se decide intrarea în faliment; 

e sentinţa de soluţionare a contestaţiei la planul de distribuire 
a fondurilor obținute din lichidare și din încasarea de creanţe; 

e sentinţa de soluționare a contestaţiilor împotriva măsurilor 
administratorului judiciar/lichidatorului judiciar; 

e încheierea prin care s-a confirmat practicianul în insolvenţă; 

e încheierea prin care a fost înlocuit practicianul în insolvenţă; 

e sentința prin care s-au Sea) on acțiunile în anulare 
prevăzute la art; 117-122. 

Trebuie remarcat faptul că şi cu prilejul soluționării cererilor 
au fost stabilite o serie de derogări de la dispoziţiile de drept 
comun. . Astfel, dacă în mod obişnuit pentru fiecare acţiune în 
justiție se formează dosare distincte, în procedura insolvenţei 
toate cererile formulate constituie un singur dosar, repartizat 
aceluiaşi judecător-sindic, cel mult în dosare asociate. Mai mult, 
s-a prevăzut în mod expres că pentru cererea de deschidere 
a procedurii insolvenţei nu sunt aplicabile prevederile art. 200 
C. pr. civ. privind procedura de regularizare, iar cererile, acţiunile 
„şi contestaţiile se judecă după regulile impuse de Codul de pro- 

„.cedură civilă, cu următoarele derogări: 

e termenul pentru depunerea întâmpinării este de maximum 
15 zile de la comunicare; 

e răspunsul la întâmpinare nu este obligatoriu; 

e judecătorul-sindic fixează, prin rezoluţie, în termen de maxi- 
mum 5 zile de la data depunerii întâmpinării, primul termen de 
judecată, careva fi de cel mult 30 de zile de la data rezoluţiei. 

Cât priveşte judecata în apel, conform art. 43 alin. (6) din 
Lege, se va constitui un singur dosar pentru toate cererile de apel 
formulate împotriva hotărârilor pronunţate de judecătorul-sindic, 
iar completul din apel căruia i-a fost repartizat aleatoriu primul 
apel va soluţiona toate apelurile următoare care privesc pro- 
cedura aceluiaşi debitor, exercitate împotriva aceleiaşi hotărâri 
sau a hotărârilor succesive pronunţate de judecătorul-sindic în 
acelaşi dosar de insolvenţă. 


CAPITOLUL ÍI 

2.1. Desemnarea judecătorului-sindic 


Repartizarea cauzelor în materia insolvenței, potrivit art. 44 
din Lege, şi, implicit, desemnarea judecătorului-sindic au loc în con- 
diţiile reglementate de prevederile ar. 53 din Legea nr. 304/2004 
privind organizarea judiciară, în mod aleatoriu, însistem infor- 
matizat. Desigur, deşi Legea nu o spune în mod expres, pentru 
identitate de rațiune, vom admite că şi completele specializate ale 
curților de apel vor fi desemnate în același mod, respectiv în 
sistem informatizat şi în mod aleatoriu, aceasta cu atât mai mult cu 
cât Legea nr. 304/2004 privind organizarea judiciară, precum și 
Regulamentul de ordine interioară al instanţelor judecătorești, 
aprobat prin Hotărârea CSM nr. 387 din data de 22 septembrie 
20051, stabilesc faptul că toate cauzele, la nivelul tuturor instan- 
telor, cu unele excepţii prevăzute de lege în mod expres, se repar- 
tizează în sistem informatic, cu respectarea întocmai a principiului 
repartizării aleatorii. 

Desigur că şi acest sistem prezintă numeroase neajunsuri în 
instanţele în care există un număr mic de judecători-sindici sau de 
membri ai completelor specializate, în situaţia instanţelor cu un 
singur complet specializat ajungându-se la situaţia absurdă în care 
doar termenul de judecată este unul aleatoriu, completul de jude- 
cată fiind mereu același. 


1 Regulamentul a fost publicat în M. Of. nr. 958 din data de 28 octombrie 
2005. - | èt i 

2.2. Activitatea judecătorului-sindic 


„După multe încercări legislative, noua Lege a insolvenţei (ală- 
turi de Legea nr. 85/2006) a redat judecătorului-sindic- statutul 
său de magistrat cu tot ce presupune acesta. Dacă prin Legea 
nr. 64/1995 s-a păstrat concepţia tradițională a judecătorului-sindic 

„cu rol principal în procedura de reorganizare şi faliment a debi- 

torului, considerat fiind administratorul general al procedurii!, 
actuala reglementare stabileşte că judecătorul-sindic are doar 
atribuţii jurisdicționale, prevederile care îi Je aenea atri- 
buțiile fiind elocvente în acest sens. ; 

Desigur, sub imperiul vechilor legi în materia itsăgeaţa 
activitatea desfăşurată de către judecătorul-sindic a fost apreciată 
diferit. Astfel, s-a susținut, de pildă, că toate atribuţiile 
judecătorului- sindic au caracter administrativ, întrucât actele pe 
care le îndeplinea erau acte de executare, specifice procedurii 
execuţionale?, sau că acesta deţine un complex de atribuţii atât 
jurisdicţionale, cât şi administratives, sau că atribuţiile sale sunt 
grupate în două categorii: jurisdicționale şi de gestionare sau de 
lichidare a averii debitorului, sau trei categorii: atribuţii cu 
caracter economic, administrativ şi jurisdicționale:. 

Esenţial este însă că, la acest moment, prin atribuţiile care-i 
sunt încredințate, se poate susține cu temei că judecătorul-sindic 
nu mai este administratorul general al procedurii, atribuţiile 
specifice revenindu-i administratorului sau lichidatorului judiciar, 


1 I. Turcu, Tratat..., op. cit., p. 12 şi urm.; R. Bufan (coord.), op. cit, p. 128 şi 
urm. 

2 N. Țändăreanu, Procedura reorganizării i judiciare, Ed. All Beck, Bucureşti, 
2000, p. 59. 

- 3I. Schiau, Regimul jupigie al insolvenței comerciale, Ed. All Beck, $, Bal foşti 
2001, p. 51. 

4 |. Turcu, cod Zarea și ară judiciară, Ed. sign it ta a Es 
1996, p. 89. 

5 Gh. Gheorghiu, Măsurile luate ud judecătorul-sindic înainte de aprobarea 
planului de reorganizare judiciară, î în RDC nr. 5/1997, p. 60. 

după caz, ci acesta reprezintă autoritatea judecătorească ce, prin 
atribuțiile sale, exclusiv jurisdicţionale, trebuie să asigure, alături 
de celelalte organe ale procedurii, conform art. 40 alin. (2) din 
Lege, efectuarea cu celeritate a actelor și operațiunilor prevăzute 
de lege, precum şi realizarea, în condiţiile legii, a drepturilor şi 
obligațiilor celorlalți participanţi la aceste acte și operaţiuni. 
Aşadar, judecătorul-sindic din noua reglementare este un 
judecător al tribunalului sau al tribunalului specializat, după caz, 
în a cărui circumscripție debitorul şi-a avut sediul social sau pro- 
fesional în cele 6 luni anterioare datei sesizării instanţei [art. 41 
alin. (1)], care cenzurează sub aspectul legalităţii actele efectuate 
de administratori sau lichidatori [art. 45 alin. (2)], nu are nicio 
atribuție administrativă, nu ia decizii ce exced expertizei sale 
juridice, nu face evaluări în legătură cu oportunitatea unor decizii 
de administrare a averii debitorului [art. 45 alin. (2) fraza a Il-a]. 


Nu este, prin urmare, un mandatar al creditorilor sau al debito- |. 


rului, îndeplineşte o funcţie publică prin calitatea sa de judecător 
şi prin atribuţiile sale jurisdicţionale, nu este administratorul 
general al procedurii sau a averii debitorului, ci controlează prin 
mijloace jurisdicționale deschiderea, derularea şi închiderea pro- 
cedurii insolvenţei debitorului. 


2.3. impasţialita (Ea judecătorului-sindic 


În termeni generali, potrivit art. 41 alin. (1) C. pr. civ., jude- 
cătorul care a pronunţat o încheiere interlocutorie sau o hotărâre 
prin care s-a soluționat cauza nu poate judeca aceeaşi pricină în 
apel, recurs, contestaţie în anulare sau revizuire și nici după 
trimiterea spre rejudecare. 

În materia insolvenţei însă, având în vedere specificul 
acesteia, prin art. 46 alin. (2) din Lege, s-a stabilit că „dispoziţiile 
art. 42 alin. (1) din Codul de procedură civilă privind incompati- 
bilitatea nu sunt aplicabile judecătorului-sindic care pronunță 
„succesiv hotărâri în acelaşi dosar, cu excepţia situaţiei rejudecării, 
după anularea hotărârii în apel”. 

Cercetând legea procesual civilă, se poate constata, că potrivit 
art. 480 alin. (3) şi (4) C. pr. civ., instanța de apel va anula hotă- 
rârea primei instanţe şi va trimite cauza spre rejudecare aceleiași 
instanţe, dacă (i) se constată că, în mod greşit, prima instanţă a 
soluționat procesul fără a intra în judecata fondului ori judecata 
s-a făcut în lipsa părţii care nu a fost legal citată, iar părțile au 
solicitat luarea acestei măsuri, sau (ii) dacă instanța de apel 
- stabileşte că prima instanţă a fost necompetentă, iar necompe- 
tența a fost invocată în condiţiile legii, când trimite cauza spre 
judecare instanţei competente sau altui organ cu activitate juris- 
dicțională. | 

Prin urmare, judecătorii completelor specializate din cadrul 
curților de apel, dacă întâlnesc una dintre situaţiile amintite 
anterior, vor dispune anularea hotărârii pronunţate de. către 
judecătorul-sindic şi trimiterea cauzei spre rejudecare 
judecătorului-sindic. | | 

Legea a mai prevăzut însă un nou caz de anulare a hotărârii 
judecătorului-sindic. Astfel, potrivit art. 43 alin. (7), curtea de apel 
învestită cu soluţionarea apelului declarat împotriva hotărârii 
judecătorului-sindic prin care s-a respins cererea de deschidere a 
procedurii insolvenţei, admițând apelul, va anula hotărârea şi va 
trimite cauza judecătorului-sindic, pentru deschiderea procedurii. 

Actuala reglementare, la fel ca şi Legea nr. 85/2006 privind 
procedura insolvenţei, poate crea suspiciuni participanţilor la 
procedură referitoare la imparţialitatea judecătorului-sindic care 
se vede nevoit să se pronunțe în același dosar, uneori după 
schimbarea propriei hotărâri de către instanţa de control judiciar, 
fiind posibil a se crede, în mod legitim, de altfel, că ar fi lipsit de 
imparţialitate. Instituţia abţinerii şi/sau a recuzării pot constitui 
însă garanţii ale imparțialității magistratului, asigurând astfel şi 
respectarea tuturor garanţiilor pentru un proces echitabil. 

Aceasta cu atât mai mult cu cât este cunoscut că, în jurispru- 
denţa sa constantă, Curtea Europeană a Drepturilor Omului de la 
Strasbourg a statuat că orice persoană are dreptul la judecarea în 
mod echitabil, în mod public şi într-un termen rezonabil a cauzei 

sale, de către o instanță independentă şi impartială instituită de 
lege, care va hotărî fie asupra încălcării drepturilor şi obligaţiilor . 
sale cu caracter civil, fie asupra temeiniciei oricărei acuzaţii în 
materie penală îndreptate împotriva sa. CEDO a reținut. că 
acceptarea ideii de incompatibilitate se bazează pe aparenţe care 
ar putea naște suspiciunea de lipsă de imparţialitate a judecă- 
torului. Deci imparţialitatea nu ar fi asigurată ori de câte ori un | 
justițiabil, în mod legitim, poate să se teamă că judecătorul s-ar 
simţi legat de autorizarea pe care a dat-o anterior. Această simplă 
îndoială este suficientă pentru a considera inexistența imparţiali- 
tății instanţeil. 


2.4. Atribuţiile judecătorului-sindic 


Distribuirea competenţelor în cadrul procedurii insolvenţei 
debitorului între judecătorul-sindic, creditori, administratorul 
judiciar/lichidatorul judiciar sau alţi participanţi la procedură se 
realizează prin stabilirea atribuţiilor specifice fiecărei categorii, 

Astfel, potrivit art. 45 din Lege, judecătorul-sindic are două 
categorii de atribuţii: (i) jurisdicţionale şi (ii) de control judiciar 
asupra activității administratorului judiciar și a lichidatorului. 

Atribuţiile jurisdicționale ale judecătorului-sindic se subsu- 
mează procedurilor. jurisdicţionale de acoperire a pasivului 
debitorului aflat în insolvenţă, respectiv: (i) deschiderea sau 
închiderea procedurii; (ii) contestaţiile la tabelul creanţelor sau 
la alte măsuri ale administratorului judiciar/lichidatorului; 
(iii) intrarea în procedura reorganizării sau a falimentului, după 
caz; (iv) anularea actelor frauduloase, a transferurilor sau a consti- 
tuirilor de drepturi patrimoniale, încheiate de debitor în perioada 
suspectă; (v) acțiunea în răspundere contra asociaţilor sau contra 
persoanelor care au contribuit la ajungerea în stare de insolvenţă 
a debitorului persoana juridică; (vi) înlocuirea administratorului 


1 CEDO, cauza Procola c. Luxemburg, în V. Berger, Jurisprudenta Curţii 
Europene a E NO Omului, Ed. Institutului Român pentru Drepturile Omului, 
| București, 1997, p. 174. 

judiciar /lichidatorului; (vii) anularea unei hotărâri a adunării 
creditorilor etc. 

Fiind în prezența unor norme de competenţă exclusivă, 
„ acestea nu se pot aplica prin analogie şi la alte situaţii decât cele 
prevăzute în mod expres. De aceea, de exemplu, acțiunile care 
vizează recuperarea creanţelor de către debitor de la debitorii săi 
nu vor fi soluționate de către judecătorul-sindic, ci, urmând 
normele generale de competență materială şi teritorială, ele vor 
reveni în competenţa judecătoriilor sau a tribunalelor, după caz, 
la fel cum judecătorul-sindic nu va putea analiza oportunitatea 
votului exprimat de către contestatoare în adunarea creditorilor 
pentru a-i da o altă valență, după cum solicită aceasta2. 

Trebuie să remarcăm, de altfel, faptul că prin Lege au fost 
introduse o serie de noi atribuţii în sarcina judecătorului-sindic, 
atribuţii pe care acesta le exercita oricum, chiar dacă nu erau 
prevăzute în mod expres ca atribuţie a acestuia. Aceste noi 
atribuţii au rezultat din activitatea concretă derulată în procedură 
şi este vorba despre (i) judecarea cererilor administratorului 
judiciar/lichidatorului judiciar în situaţiile în care nu se poate lua 
o hotărâre în şedinţele comitetului creditorilor sau ale adunării 
creditorilor din lipsa de cvorum cauzată de neprezentarea credi- 
torilor legali convocați, la cel puţin două ședințe ale acestora 
având aceeaşi ordine de zi [art. 45 lit. o)] şi (ii). convocarea 
adunării creditorilor, cu o anumită ordine de zi [art. 45 lit. p)]. 

„Se poate observa însă că legiuitorul român [art. 45 alin. (2) din 
Lege] a înţeles să limiteze atribuţiile judecătorului-sindic la con- 
trolul judecătoresc al activităţii practicianului în insolvenţă de- 
semnat în procedură şi la procesele şi cererile de natură judiciară 
aferente procedurii insolvenţei, celelalte atribuţii, manageriale, 
revenindu-i administratorului judiciar sau lichidatorului judiciar 
sau chiar debitorului, cu condiţia ca acestuia să nu i se fi ridicat 


1 C. Ap. Cluj, dec. civ. nr. 2037, eu iza la data de 16 mai 2011 Nügphi 
blicată). 

2 C. Ap. Cluj, dec. civ. nr. 5437, pronun al la data de 23 iunie 2013 (nepu- 
blicată). 

dreptul de administrare, controlul de oportunitate asupra acestor 
decizii fiind atributul exclusiv al creditorilor, prin adunarea credi- 
torilor sau comitetul creditorilor. 

Deşi sediul materiei atribuţiilor judecătorului- -sindic îl consti- 
tuie prevederile art. 45 din Lege, în cuprinsul acesteia se regăsesc 
o serie de alte atribuţii care se încadrează în categoria celor juris- 
dicționale 'şi care sunt date în competența judecătorului-sindic. 
Sunt astfel de atribuţii: i 

e judecarea cererilor de ordonanță preşedințială pentru pre- 
venirea executării silite a debitorului anterior. deschiderii [PSC ea 
durii [art. 66 alin: (11)]; i 

e judecarea cererilor de ordonanță președinţială pentru pre- 
venirea înstrăinării de bunuri de către debitor până la pronun- 
tarea asupra deschiderii procedurii [art. 70 alin. (5)]; 

e comunicarea către organul fiscal competent, în termen de 
48 de ore de la înregistrarea cererii creditorului, a cererii de des- 
chidere a procedurii formulate de către debitor [art. 72 alin. (2)]; 

-œ posibilitatea de a decide desființarea, în tot sau în parte, a 
actelor sau operaţiunilor încheiate în temeiul unei hotărâri a 
adunării creditorilor, refăcută ca urmare a vicierii votului, prin 
faptul neluării sau a luării în considerare a unei creanţe, validată 
prin hotărâre definitivă ulterioară, și al cărei vot ar fi fost decisiv 
în adoptarea respectivei hotărâri - art. 49 alin. (3) - regula votului 
real; 
= œ stabilirea onorariului practicianului în cazul desființării - 
pentru orice motive- a hotărârii de deschidere a procedurii insol- 
venţei [art. 57 alin. (13)]; 

e judecarea contestaţiilor împotriva măsurilor practicianului 
în insolvenţă privind stabilirea existenței /cuantumului creanţelor 
născute după data deschiderii procedurii [art. 75 alin. (3)]; 

e posibilitatea amendării contestatorului pentru netrimiterea 
documentelor justificative şi a contestaţiei către debitor, credi- 
torul contestat şi practicianul în insolvenţă [art. 111 alin. (4)]; 

e posibilitatea decăderii din dreptul de a depune întâmpinare 
pentru situația în care întâmpinarea nu a fost comunicată credi- 

torului contestator, administratorului judiciar/lichidatorului judi- 
ciar şi debitorului [sancţiunea este prevăzută de art. 208 alin. (2) 
C. pr. civ. art. 111 alin. (5)]; 

e verificarea condiţiilor și judecarea litigiilor în legătură cu 
sumele aflate în conturi escrow [art. 75 alin. (7)]; 

e soluționarea cererii împotriva creditorului - membru al 
comitetului creditorilor care a votat în conflict de interese de obli- 
gare la acoperirea prejudiciului creat debitorului [art. 51 alin. (5)]; 

* soluționarea cererilor de reziliere pentru culpa contractuală 
a debitorului, născută ulterior menținerii contractului [art. 123 
alin. (3)]; 

e judecarea acțiunilor în despăgubiri în cazul eawn 
contractelor de către practicianul în insolvenţă [art. 123 alin. (4)]; 

e judecarea litigiilor privind situaţiile de impreviziune 
[art. 1.271 C. civ., art. 123 alin. (5)]; 

e judecarea cererii de trecere la faliment, oricând în timpul 
planului de reorganizare sau chiar după îndeplinirea obligațiilor 
asumate în plan, din partea unui creditor deţinând creanţe 
curente, certe, lichide şi exigibile, mai vechi de 60 de zile şi peste 
valoarea prag [art. 143 alin. (3)]; 

e judecarea acțiunii în răspunderea administratorului special 
pentru încălcarea limitelor dreptului de administrare, cu neres- 
pectarea dispoziţiilor art. 87; | 

e judecarea cererii de valorificare a bunurilor prin licitație 
publică efectuată conform noului Cod de procedură civilă, în ipo- 
tezele în care (i) nu a fost aprobat un regulament de vânzare sau 
(ii) deşi aprobat, acesta nu a condus la o valorificare într-un 
termen rezonabil [art. 156 alin. (2)]. 
= Toate aceste multe atribuţii ale judecătorului-sindic, enume- 
rate în cuprinsul Legii, nu acoperă însă întreaga sa activitate 
derulată în procedură, astfel că, cu siguranţă, acesta va îndeplini, 
în limita creionată de legiuitor, şi alte atribuţii absolut necesare 
pentru derularea procedurii debitorului. Tocmai de aceea, art. 45 
din Lege vorbește despre „principalele atribuții ale 
judecătorului-sindic”, subliniind, o dată în plus, caracterul 

enunțiativ al enumerării lor, fiind mai presus de orice îndoială că 
în procedura insolventței debitorului orice situație litigioasă şi care 
are legătură cu procedura colectivă a debitorului să revină în 
competența materială de soluţionare a judecătorului-sindict. 

O ultimă observaţie în legătură cu judecătorul-sindic vizează 
hotărârile pronunțate de acesta în derularea procedurii. Potrivit 
art. 46 alin. (2) şi (3) din Lege, hotărârile judecătorului-sindic sunt 
executorii, supuse numai apelului (hotărârea curţii de apel pro- 
nunțată în soluționarea apelului declarat împotriva hotărârilor 
judecătorului-sindic sunt definitive) și trebuie motivate în termen 
de 20 de zile de la data pronunțării lor. 


„1 Pentru detalii suplimentare, a se vedea R. Bufan (coord)), op. cit, p. 152. 

Administratorul judiciar 


Art. 40 alin. (1) din Lege stabileşte că un alt organ care este 
chemat să aplice procedura insolvenței este administratorul judi- 
ciar şi lichidatorul judiciar. 


3.1. Definiţie 


Potrivit art. 2 din O.U.G. nr. 86/2006 privind organizarea 
activităţii practicienilor în insolvenţă, administratorul judiciar este 
practicianul în insolvenţă compatibil, autorizat în condiţiile legii, 
desemnat să exercite atribuţiile prevăzute de lege sau stabilite de 
instanța de judecată, în procedura insolvenţei, în perioada de 
observaţie şi pe durata procedurii de reorganizare. 

Potrivit Legii, art. 57 alin. (8)-(10), administratorul judiciar al 
debitorului, indiferent de forma de organizare, persoană fizică sau 
juridică, precum şi reprezentantul acesteia trebuie să aibă cali- 
tatea de practician în insolvenţă, iar înainte de desemnarea sa, 
trebuie să facă dovada că este asigurat pentru răspundere profe- 
sională, prin subscrierea unei polițe valabile care să acopere 
eventuale prejudicii cauzate în îndeplinirea atribuţiilor sale, 
fiindu-i interzis, sub sancţiunea revocării din funcție şi a reparării 
eventualelor prejudicii cauzate, să diminueze, direct sau indirect, 
valoarea sumei asigurate prin contractul de asigurare. 


3.2. Desemnarea provizorie 


Legea nr. 85/2014 privind procedurile de prevenire a insol- 
venţei şi de insolvenţă, în cuprinsul acesteia, face distincţie între 
desemnarea administratorului judiciar provizoriu şi a administra- 

torului judiciar definitiv. De asemenea, există DST i similare 
şi pentru instituţia lichidatorului judiciar. 

Ca atare, în cadrul procedurii de insolvenţă se va discuta 
despre desemnarea provizorie a administratorului judiciar, res- 
pectiv desemnarea definitivă a acestuia, desemnare. provizorie 
care, în cadrul procedurii, revine judecătorului-sindic, în exerci- 
tărea atribuţiilor stabilite de legiuitor prin art. 45 alin. (1) lit. d). 

Potrivit art. 45 alin. (1) lit. d), una dintre principalele atribuţii 
ale judecătorului-sindic este „desemnarea motivată, după ve- 
rificarea eventualelor incompatibilităţi, prin sentința de deschi- 
dere a procedurii, după caz, a administratorului judiciar 
provizoriu/lichidatorului judiciar provizoriu, solicitat de creditorul 
care a depus cererea de deschidere a procedurii ori de către debitor, 
dacă cererea îi aparţine acestuia. În lipsa unei astfel de propuneri 
făcute de către debitor sau de către oricare dintre creditori, desem- 
narea se va face dintre practicienii în insolvenţă înscriși în Tabloul 
Uniunii Naţionale a Practicienilor în Insolvenţă din România, care 
și-au depus ofertă la dosar. Dacă nu s-a depus nicio ofertă, va 
desemna aleatoriu pe oricare dintre practicienii în insolvenţă 
înscriși în Tabloul Uniunii Naţionale a Practicienilor în Insolvenţă 
din România (...)'. 

Aşadar, judecătorul-sindic va desemna administratorul judi- 
ciar provizoriu solicitat de către creditorul care a cerut des- 
chiderea procedurii sau de către debitor, dacă cererea îi aparține; 
dacă nu există o solicitare a titularului cererii de deschidere a 
procedurii, desemnarea se va face dintre practicienii care au depus 
oferte la dosarul cauzei, iar dacă nu s-a depus nicio ofertă, 
desemnarea se va face aleatoriu, dintre practicienii înscrişi în 
TabloulUNPIR. 

În continuare, vechea Roe jurisprudențială referitoare la 
oferta de preluare a poziției de administrator judiciar de către 
practicianul în insolvenţă solicitat prin chiar cererea de des- 
chidere a procedurii insolvenţei rămâne actuală, iar întrebarea 
dacă este necesară depunerea ofertei de preluare a poziţiei de admi- 
nistrator judiciar de către practicianul solicitat prin chiar cererea 

de deschidere a procedurii insolvenței debitoarei va Buia în con- 
tinuare soluții diferite. 

„Este bine cunoscut deja că în ari într-o primă opinie!, se 
susține că, pornind de la dispoziţiile art. 11 lit. c) din Legea 
nr. 85/2006, judecătorul-sindic va desemna: 

ə administratorul judiciar provizoriu sau lichidatorul provi- 
zoriu solicitat de către creditorul care a solicitat deschiderea 
procedurii sau de către debitor, dacă cererea îi aparţine; 

o dacă cel care a introdus cererea de deschidere a procedurii 
nu solicită numirea unui administrator judiciar sau lichidator, 
numirea se va face de către judecătorul-sindic din rândul practi- 
cienilor care au depus oferte la dosarul cauzei. 

Aşadar, doar în această ultimă variantă, dacă partea care a 
solicitat deschiderea procedurii insolvenţei nu a menționat şi 
persoana practicianului în insolvenţă care dorește să administreze 
procedura, judecătorul-sindic este ţinut în desemnare de ofertele 
depuse la dosarul cauzei, întrucât primează cererea formulată de 
către creditorul care a solicitat deschiderea procedurii sau de către 
debitor, o interpretare contrară fiind apreciată drept excesiv de 
formalistă. 

Într-o altă opinie?, se susţine că prevederile art. 11 lit. c) nu - 
pot fi aplicate decât în strictă corelare cu dispoziţiile art. 19 
alin. (1) din Legea nr. 85/2006. 

Conform dispoziţiei legale amintite anterior, practicienii în 
insolvenţă interesaţi vor depune la dosar o ofertă de preluare a 
poziției de administrator judiciar în dosarul respectiv, la care vor 
anexa dovada calităţii de practician în insolvenţă și o copie de pe 
poliţa de asigurare profesională. În ofertă, practicianul în insolvenţă 
interesat va putea arăta și disponibilitatea de timp și de resurse 
umane, precum și experiența generală sau specifică necesare 
preluării dosarului și bunei administrări a cazului. În cazul în care 
nu există nici o astfel de ofertă, judecătorul-sindic va desemna 


1 C. Ap. Cluj, dec. civ. nr. 3118, pronunţată la data de 29 noiembrie 2010 
(nepublicată). 
2 C. Ap. Cluj, dec. civ. nr. 14 din data de 13i ianuarie 2011 (nepublicată). 


52 PARTICIPANȚII LA PROCEDURA INSOLVENȚEI 


provizoriu, până la prima adunare a creditorilor, un practician în 
insolvenţă ales în mod aleatoriu din Tabloul UNPIR [dispoziţia este 
identică cu art. 57 alin. (1) din Lege]. 

Prin urmare, dacă niciunul dintre practicienii în insolvenţă 
solicitaţi de către titularii cererii de deschidere a procedurii insol- 
venţei nu au depus oferta de preluare a poziţiei de administrator 
judiciar şi nici documente din care să rezulte dovada calității de 
practician şi copia poliţei de asigurare, desemnarea acestora nu 
este posibilă, câtă vreme nu poate fi desemnat ca administrator 
judiciar al debitorului decât persoana care îndeplineşte condiţiile 
impuse de lege şi face dovada în acest sens. 

Tot în jurisprudenţă! s-a stabilit că pentru ipoteza în care 
titularul cererii de deschidere a procedurii insolvenţei debitorului 
nu solicită desemnarea unui anume. practician în insolvenţă, 
desemnarea provizorie va fi făcută de către judecătorul- -sindic, 
motivat, din rândul practicienilor-care au depus oferta la dosar, 
însă înlocuirea acestuia motivat de faptul că acesta are sediul 
profesional într-un alt- județ decât cel al debitorului nu este 
justificată. 


3.3. Vii nea incompatibilităţilor 


Cu titlu de noutate, Legea iee că desemnarea se va face 
de către sindic, respectând regulile prezentate anterior, însă după 
verificarea prealabilă a eventualelor incompatibilități. 

Deşi legiuitorul nu o spune, credem că aceste verificări se vor 
subsuma prevederilor art. 27 şi ale art. 28 din O.U.G. nr. 86/2006 
privind organizarea activității practicienilor în insolvenţă, precum 
şi Statutului practicienilor în insolvenţă, iar în baza informațiilor 
deţinute de către judecătorul-sindic la acel moment, va cerceta 
dacă: . 
œ [art. 27 alin. (1) şi (2)], Dra anod în Ea) eta care 
solicită desemnarea a îndeplinit anterior funcţia de judecător-sindic 


1 C. Ap. Cluj, dec. civ. nr. 557, pronunfată la data de 3 noiembrie 2014 (nepu- 
blicată). 

pentru a evita desemnarea sa în raza instanţei unde a funcţionat în 

„cei 3 ani anteriori de la încetarea activității; interdicţia este apli- 
cabilă practicianului în insolvenţă şi în ipoteza în care soţul practi- 
cianului în insolvenţă, ruda sau afinul până la gradul al III-lea 
inclusiv îndeplineşte funcția de judecător sau procuror și vizează 
toate instanţele: tribunale, tribunale specializate, curți de apel şi 
parchetele de pe lângă aceste instanțe; 

“e [alin. (4)] practicianul în insolvenţă nu are rude sau afini 
până la gradul al III-lea inclusiv care sunt judecători- -sindici în acea 
instanţă; 

e [alin. (5)] practicianul în insolvenţă nu a deţinut în ultimii 2 
ani funcţii în cadrul direcțiilor generale ale finanţelor publice, ale 
Curţii de Conturi sau ale Autorităţii de Valorificare a Activelor 
Statului din raza teritorială a curții de apel unde funcţionează; 

o [art. 28 alin. (1)] într-o perioadă de 2 ani anterioară datei 
pronunțării hotărârii de deschidere a procedurii, practicianul în 
insolvenţă a deținut calitatea de avocat, consilier juridic, auditor 
“financiar, expert contabil, contabil autorizat al persoanei juridice 
sau a fost numit ca evaluator, arbitru, mediator, expert judiciar, 
expert tehnic într-o cauză privind acea persoană juridică; 

e [art. 28 alin. (3)] practicianul a deţinut calitatea de admi- 
nistrator, asociat, acționar, director sau membru în consiliul de 
administraţie ori Ja funcţii sau poziţii similare la acea persoană 
juridică; 

e [art. 28 alin. (4) şi (5)] practicianul în intii Prien, nu poate fi 
concomitent administrator judiciar sau lichidator al unui debitor 
şi al creditorului acestuia, cu excepţia situaţiei în care, la data 
numirii practicianului într-o procedură, creanţa care ar determina 
apariţia stării de incompatibilitate are caracter nelitigios, fiind 
stabilită prin înscrisuri întocmite de cele două societăţi sau prin 

hotărâre judecătorească irevocabilă, precum şi dacă în cele două 
societăți calitatea de administrator judiciar sau lichidator este 
îndeplinită de o SPRL, respectiv de o filială a acesteia. 

De altfel, practica judiciară a stabilit că nu există caz de in- 
compatibilitate și nici interdicție în situaţia în care administratorul 
judiciar, numit la o societate comercială, îndeplinește concomitent 
atribuţii de-administrator judiciar şi la o altă societate comercială, 
chiar dacă cele două societăţi sunt în acelaşi timp creditoare şi 
debitoare, una față de cealaltă. 


3.4. Desemnarea administratorului judiciar provizoriu 
în caz de concurs între cererea debitorului şi cele ale 
creditorilor 


În condiţiile legii actuale a insolvenţei, se pune problema de a 
stabili cum se va proceda în ipoteza în care există un concurs de 
cereri de deschidere a procedurii insolvenţei debitorului şi, evident, 
de cereri privind desemnarea practicianului în insolvenţă. Soluţia 
pare a fi oferită de dispoziţiile art. 45 alin. (1) lit. d) fraza a IV-a: 

În cazul în care atât debitorul, cât şi creditorul au solicitat 
desemnarea câte unui administrator judiciar/lichidator judiciar va 
avea prevalență cererea creditorului. Dacă creditorii solicită a fi 
desemnaţi administratori judiciari/lichidatori judiciari diferiți, 
judecătorul-sindic va desemna motivat pe unul dintre cei propuși de 
aceștia. Desemnarea se va face pentru administrarea procedurii 
până la confirmarea. acestuia în condiţiile legii. Totodată, 
judecătorul-sindic va fixa onorariul în conformitate cu criteriile 
stabilite de Ordonanţa de urgenţă a Guvernului nr. 86/2006, repu- 
blicată, cu modificările şi completările ulterioare, precum și a atri- 
buţiilor acestuia pentru această perioadă. | 

Aşadar, dacă atât creditorul, cât şi debitorul au socata prin 
cererea formulată desemnarea unui administrator/lichidator judi- 
ciar, va avea prioritate cererea formulată de către creditor, iar dacă 
creditorii debitorului solicită practicieni dai desemnarea 


1 Uniunea Naţională a Practicienilor în Insolvenţă din România, Procedura 
insolvenţei. Culegere de practică judiciară 2006-2009, vol. 1, Ed. C.H. Beck, 
Bucureşti, 2011, pp. 486-490. 

provizorie aparține judecătorului-sindic, care prin: hotărârea de 
deschidere a procedurii va desemna motivat pe -unul dintre cei 
propuşi de aceştia. 

Trebuie subliniat faptul că, potrivit art. 45 alin. (1) lit. d) teza 
finală, desemnarea efectuată de către judecătorul-sindic odată cu 
deschiderea procedurii de insolvenţă se va face pentru adminis- 
trarea acesteia până la confirmarea lui în condiţiile legii. 

Probleme ar putea să apară în situaţia în care se formulează o 
cerere de deschidere a procedurii insolvenţei de către debitor prin 
care se solicită şi desemnarea unui administrator judiciar, dar şi 
cereri de deschidere a procedurii formulate de unul sau mai mulţi 
creditori prin care, de asemenea, se solicită desemnarea unor 
administratori judiciari. Aia | 

Pentru ipoteza în care toţi titularii cererilor de deschidere a 
procedurii au solicitat desemnarea aceluiași administrator judi- 
ciar, nu există nicio problemă, însă, în practică, o astfel de soluţie 
este extrem de rară, dacă nu inexistentă. În această ipotetică 
ipoteză, judecătorul-sindic, analizând cererea debitorului, într-o 
procedură necontencioasă [art. 66 alin. (6)], va desemna admi- 
nistratorul judiciar solicitat de către debitor și va dispune cone- 
xarea cererilor creditorilor, care, dacă se deschide procedura de 
insolvenţă a debitorului, devin declaraţii de creanţă. 

După cum am subliniat anterior, probleme apar în caz de 
concurs al cererilor de deschidere a procedurii insolvenţei formu- 
late de debitor şi de către creditori, care solicită desemnarea unor 
administratori “diferiţi. Deşi, aparent, textul art. 66 alin. (6) din 
Lege pare să înlăture regula stabilită de legiuitor prin art. 45 
alin. (1) lit. d), o analiză comparată a textelor ne arată că nu este 
Chiar aşa. 

Conform art. 66 alin. (6) din Lege, A înregistrarea cererii, 
serviciul de registratură va efectua verificări, din oficiu, cu privire la 
existenta pe rol a unor alte cereri de deschidere a procedurii 
formulate anterior de creditori. În cazul în care sunt înregistrate 
cereri formulate de creditori, se soluţionează cererea debitorului în 
procedură necontencioasă, prin aceeași încheiere judecătorul dispu- 
nând conexarea cererilor creditorilor, care, în cazul deschiderii pro- 

cedurii, devin declaraţii de creanță, iar dacă se respinge cererea 
debitorului, se soluţionează potrivit art. 72 şi următoarele. 

Textul art. 66 alin. (6) din Lege reglementează, aşadar, ipoteza 
coexistenţei cererii debitorului cu una sau mai multe cereri ale 
creditorilor, când legiuitorul ne spune că se soluţionează cererea 
debitorului, celelalte fiind conexate, iar în caz de deschidere a 
procedurii insolvenţei, cererile creditorilor devin declarații de 
creanţă şi, prin urmare, propunerea acestora privind desemnarea 
administratorului judiciar nu este luată în considerare. 

Se poate observa, aşadar, că dispoziţiile amintite mai sus nu 
reglementează procedura de desemnare a administratorului judi- 
ciar, ci doar cea a cererilor de deschidere a procedurii, când ni se 
spune cum trebuie să se procedeze în ipoteza în care se formu- 
lează mai multe asemenea cereri. Prin urmare, atunci când vom 
constata că ipoteza normei legale enunțate anterior este întrunită, 
adică ne aflăm în prezenţa unei cereri de deschidere a procedurii 
insolvenţei formulate de către debitor şi de către unul sau mai 
mulţi creditori, se vor aplica regulile amintite mai sus: cererile se 
conexează la cererea debitorului şi se soluţionează în procedură 
necontencioasă. | aTe | 

Apoi, pentru celelalte solicitări din cerere, altele decât deschi- 
derea procedurii, vom aplica regulile prevăzute în cuprinsul Legii, 
acolo unde acestea sunt reglementate. Pentru desemnarea admi- 
nistratorului judiciar, regulile aplicabile le vom regăsi în art. 45 
lit. d) din Lege, astfel că va avea prevalenţă cererea formulată de 
către creditor față de cea a debitorului. 

Şi este așa întrucât, dacă am admite ipoteza contrară, s-ar 
ajunge la situaţia absurdă în care, în caz de concurs al cererilor 
debitorului şi creditorilor, niciodată cererea formulată de creditori 
relativ la desemnarea administratorului judiciar nu ar avea efecte 
juridice, ceea ce este contrar legii. 

Aşadar, reţinând regula generală potrivit căreia norma juri- 
dică trebuie interpretată astfel încât aceasta să producă efecte 
juridice şi având în vedere intenția legiuitorului de a da prevalență 
cererii creditorilor privind desemnarea administratorului judiciar, 

„exprimată prin ar. 45 alin. (1) lit. d) din Lege, se poate susține cu 
temei că, în fapt, regulile de desemnare a practicianului în insol- 
venţă care va administra procedura debitorului insolvent se regă- 
sesc în prevederile art. 45 alin. (1) lit. d) din Lege, iar nu în cele ale 
art. 66 alin. (6) din același act normativ, care reglementează 
procedura de soluţionare a cererilor de deschidere a procedurii 
atunci când se află în concurs cererea debitorului cu cea a credi- 
torilor. 


3.5. Criterii de desemnare a administratorului judiciar 
provizoriu În 


Se poate observa că legea nu cuprinde criterii pe baza cărora 
judecătorul-sindic va selecta în vederea desemnării practicianului 
în insolvenţă care va administra provizoriu procedura; neexistând 
criterii după care judecătorul-sindic trebuie să se ghideze pentru 
a putea desemna din oficiu un administrator judiciar sau un lichi- 
dator care să garanteze că se poate asigura o competiție reală şi 
loială între practicienii în insolvenţă care își oferă sau îşi pot oferi 
serviciile pentru a fi desemnaţi din oficiu drept administratori 
judiciari sau lichidatori, în continuare va reveni jurisprudenţei 
sarcina de a le găsi. 

Cel mai probabil, motivarea în desemnarea unui anumit admi- 
nistrator judiciar va face referire, ca şi până acum, la experienţa 
profesională a practicianului ales, complexitatea procedurilor 
anterioare derulate, modul de îndeplinire a atribuţiilor în proce- 
durile derulate, costurile procedurii etc. | 

Jurisprudenţa! a stabilit, de altfel, că dacă judecătorul-sindic 
nu şi-a motivat: opţiunea privind desemnarea unui administrator 
judiciar provizoriu în detrimentul altuia (aceşti practicieni fiind 
cei care şi-au depus ofertele), această omisiune nu reprezintă un 
motiv de nulitate a hotărârii astfel pronunţate, mai ales că, ulte- 
rior, creditorii au posibilitatea să desemneze un alt practician. 


1 Uniunea Naţionala a Practicienilor în insolvenţă din România, op. cit., 
pp. 456-458. 

3.6. Desemnarea definitivă a administratorului judiciar 


Mandatul administratorului judiciar provizoriu încetează la 
momentul desemnării administratorului judiciar definitiv. 

Când are loc această desemnare definitivă? 

- Legiuitorul a stabilit momentul şi procedura de urmat prin 
art. 57 alin. (2) şi (3) din Lege. Conform acestor dispoziţii: 

(2) În cadrul primei ședințe a adunării creditorilor, creditorii 
care deţin mai mult de 50% din valoarea totală a creanţelor cu 
drept de vot pot decide desemnarea unui administrator judiciar, 
stabilindu-i şi onorariul. În cazul în care onorariul se va achita din 
fondul constituit potrivit prevederilor art. 39 alin. (4), acesta va fi 
stabilit pe baza criteriilor prevăzute în Ordonanţa de urgență a 
Guvernului nr. 86/2006, republicată, cu modificările și completările 
ulterioare. Creditorii pot decide să confirme administratorul judiciar 
sau lichidatorul judiciar desemnat provizoriu, stabilindu-i onorariul. 
În această din urmă situaţie nu va mai fi necesară confirmarea 
judecătorului-sindic. Prima şedinţă a adunării creditorilor va avea 
în mod obligatoriu pe ordinea de zi atât confi irmarea/desemnarea 
administratorului judiciar:/lichidatorului Judiciar cât și stabilirea 
“-onorariului acestuia. 

(3) Creditorul care deţine mai mult de 50% din zh totală a 
creanţelor poate să decidă, fără consultarea adunării creditorilor, 
desemnarea unui administrator judiciar ori lichidator judiciar în locul 
administratorului judiciar sau lichidatorului judiciar provizoriu ori să 
confirme administratorul judiciar provizoriu/lichidatorul judiciar 
provizoriu şi să îi stabilească onorariul. : 

Aşadar, desemnarea definitivă a administratorului judiciar are 
loc în prima ședință a adunării creditorilor, de către creditorii care 
deţin mai mult de 50% din valoarea totală a creanţelor cu drept de 
vot, nemaifiind necesară recomandarea comitetului creditorilor, 
ca sub imperiul legii procedurii insolvenței, sau ulterior, de către 
creditorii care deţin cel puţin 50% din valoarea totală a creanţelor, 
fără consultarea adunării creditorilor, când poate fi confirmat 

administratorul judiciar provizoriu sau poate fi desemnat un alt 
„practician. | E 
Jurisprudenţa! a statuat că, pentru a stabili care este credi- 
torul care deține cel puțin 50% din valoarea totală a creanţelor 
pentru a putea desemna administratorul judiciar definitiv, se va 
ține seama de creantele înscrise în tabelul definitiv al creanţelor 
debitorului, publicat în Buletinul procedurilor de insolvenţă, recti- 
ficarea ulterioară a tabelului efectuată de către administratorul 
judiciar nefiind în măsură a constitui temei legal pentru a modifica 
_ ponderea creanţei majoritare în valoarea totală a creanţelor debi- 
torului. De asemenea, s-a Stabilit? şi că, dacă practicianul în insol- 
venţă nu ia în considerare, la calculul voturilor, cuantumul total al - 
creanţelor deținute de fiecare creditor, în raport de etapa proce- 
durală în care a avut loc adunarea creditorilor, lucrările acesteia, 
respectiv procesul-verbal privind desfăşurarea ei, sunt lovite de 
nulitate, impunându-se să fie refăcute cu respectarea legii. 
Legiuitorul a stabilit, prin art. 57 alin. (2) fraza a IV-a, că, 
pentru ipoteza în care creditorii confirmă drept administrator 
judiciar definitiv practicianul desemnat provizoriu de către 
judecătorul-sindic, confirmarea acestuia din urmă nu mai este 
necesară. 


3.7. Contestarea hotărârii de desemnare 


Şi în actuala reglementare, ca şi pe tărâmul Legii nr. 85/2006, 
hotărârile adoptate de către adunarea creditorilor şi care au ca 
obiect desemnarea administratorului judiciar pot fi contestate în 
faţa judecătorului-sindic în condiţiile art. 48 alin. (7) din Lege. 

Astfel, potrivit art. 57 alin. (6) din Lege, creditorii sunt cei 
care au legitimare procesuală activă să conteste în fața 
judecătorului-sindic, în termen de 5 zile de la data publicării în 


1 C. Ap. Cluj, dec. civ. nr. 513, pronunțată la data de 23 ianuarie 2012 (nepu- 
blicată). 

2Uniunea Naţională a Practicienilor în Insolvenţă din România, op. cit., vol. I, 
pp. 390-397. | 

BPI, decizia prin care s-a decis desemnarea practicianului în insol- 
venţă definitiv. Se poate observa că, în această situație, alin. (7) din 
art. 48 fraza finală - care recunoaște calitate procesuală activă 
administratorului/lichidatorului judiciar pentru contestarea pe 
motiv de nelegalitate a hotărârilor adoptate de către adunarea cre- 
ditorilor — este suprimat, practicianul în insolvenţă fiind exceptat 
pentru situaţia hotărârii de desemnare. 

Dacă însă în termenul stabilit decizia adunătii i oneciitorilor sau 
a creditorului ce deține mai mult de 50% din valoarea creanţelor 
nu este contestată, judecătorul-sindic, prin încheiere, va numi 
administratorul judiciar propus de creditori sau. de creditorul ce 
deţine mai mult de 50% din valoarea creanţelor, dacă acesta înde- 
plineşte condiţiile prevăzute de lege, şi va dispune încetarea atri- 
buţiilor administratorului judiciar provizoriu pe care l-a desemnat 
prin încheierea sau, după caz, sentința de deschidere a procedurii 
[art. 57 alin. (7)]. 

Ce se întâmplă însă dacă administratorul judiciar „ezită” convo- 
carea adunării creditorilor, în sensul că nu o convoacă deloc sau o 
convoacă după un mare interval de timp, iar desemnarea provizorie 
devine una definitivă? , | 

Practica judiciară! a statuat că o atare atitudine nu poate fi 
tolerată, întrucât refuzul administratorului desemnat din oficiu de 
a convoca prima adunare a. creditorilor poate fi sancţionat de 
judecătorul-sindic, aceasta inacțiune a administratorului judiciar 
putând fi contestată în condiţiile art. 59 (fostul art. 21), cunoscut 
fiind că pot fi contestate în fața judecătorului-sindic, pentru motive 
de nelegalitate, atât acţiunile derulate, cât şi inacţiunile acestuia, 
atunci când, potrivit legii, trebuia să facă ceva şi nu a făcut. 

Pentru a nu permite eventualul abuz de .drept procesual, 
în actuala reglementare, prin art. 57 alin. (2) fraza finala, s-a 
instituit în sarcina administratorului judiciar obligaţia ca, pentru 
prima adunare a creditorilor, ordinea de zi să includă atât con- 
firmarea /desemnarea administratorului/lichidatorului judiciar, 
cât şi stabilirea onorariului acestuia. 


1 Pentru detalii, a se vedea C. Ap. Cluj, dec. civ. nr. 2903 din data de 9 aprilie 
2012, în RRDJ nr. 3/2012, p. 85. 

3.8. Confirmarea administratorului judiciar 


„Odată rezolvată problema primei şedinţe a adunării, credi- 
torilor prin care s-a procedat la desemnarea administratorului 
judiciar, urmează confirmarea acestuia. 

Legea, prin art. 45 alin. (1) lit. e), a menţinut între principalele 
atribuţii ale judecătorului-sindic şi confirmarea administratorului 
judiciar sau a lichidatorului desemnat de adunarea creditorilor 
sau de creditorul care deţine mai mult de 50% SihuaseleaRea 
creanţelor. | 

Confirmarea are loc în camera de contat în termen de 5 zile 
(nu 3, ca în vechea lege) de la sesizarea judecătorului-sindic (iar 
nu de la publicarea în Buletinul procedurilor de insolvenţă a 
hotărârii adunării creditorilor sau, după caz, a deciziei creditorului 
majoritar), dacă nu există contestaţii împotriva hotărârii adunării 
creditorilor sau a deciziei creditorului care deține mai mult de 
50% din valoarea creanţelor. 

De altfel, desemnarea de către adunarea creditorilor a unui 
administrator judiciar definitiv este posibilă şi ulterior primei 
adunări, dacă prima adunare nu a făcut-o, însă, în toate situaţiile, 
mandatul administratorului judiciar provizoriu durează până la 
desemnarea celui definitiv. Împrejurarea că prima adunare nu ia 
în discuţie aceasta chestiune nu poate fi considerată ca o renun- 
ţare a adunării la dreptul de a-și desemna administratorul defi- 
nitiv, câtă vreme legea prevede că acesta poate fi desemnat și 
ulterior. De asemenea, nu se poate susține teza confirmării tacite a 
adunării creditorilor în privinţa administratorului provizoriu, care 
să îndreptăţească judecătorul-sindic să- -l desemneze pe acesta ca 
administrator definitiv. 

O altă problemă ce se impune a fi lămurită este aceea a cvoru- 
mului necesar adunării creditorilor pentru confirmarea admi- 
nistratorului judiciar. 

După cum am menţionat anterior, textul art. 57 alin. (2) din 
Lege cuprinde.două ipoteze diferite, respectiv cea în care credi- 

torii, în prima şedinţă a adunării creditorilor, decid confirmarea 
administratorului desemnat provizoriu de către judecătorul-sindic, 
precum și cea în care, în această primă ședință sau ulterior, 
creditorii care deţin cel puţin 50% din valoarea totală a creanţelor 
pot decide desemnarea unui administrator judiciar, stabilindu-i și 
remuneraţia. 

Prin urmare, confirmarea administratorului desemnat provi- 
zoriu de către judecătorul-sindic urmează a fi realizată cu cvo- 
rumul stabilit în regulă generală de art. 49 alin. (1) din Lege [fostul 
art. 15 alin. (1)], în timp ce desemnarea administratorului judiciar, 
altul decât cel desemnat provizoriu de către judecătorul-sindic, 
poate fi realizată doar de câtre creditorii care deţin cel puţin 50% 
din valoarea totală a creanţelor. 

Interpretarea textului în sensul că pentru ambele ipoteze este 
necesar cvorumul de 50% din valoarea totală a creanţelor nu 
poate fi confirmată de conţinutul acestuia, întrucât, aşa cum s-a 
evidenţiat anterior, sunt vizate două ipoteze pentru confirmarea, 
respectiv desemnarea administratorului judiciar. 


3.9. Înlocuirea administratorului judiciar 


Potrivit art. 45 alin. (1) lit. f), judecătorul-sindic este cel care 
poate dispune înlocuirea, pentru motive temeinice, prin încheiere, a 
administratorului/lichidatorului judiciar. 

Înlocuirea practicianului în insolvenţă se poate realiza í în orice 
stadiu al procedurii, din oficiu sau la solicitarea adunării credi- 
torilor, ca urmare a adoptării de către aceştia a unei hotărâri în 
acest sens, cu votul a mai mult de 50% din totalul creanţelor cu 
drept de vot, pentru motive temeinice. 

Înlocuirea se judecă în cameră de consiliu, de urgență, cu 
citarea administratorului judiciar și a comitetului creditorilor, iar 
încheierea pronunţată este supusă doar apelului în termen de 5 
zile de la comunicare. 

Legiuitorul nu stabileşte care sunt „motivele temeinice”, astfel 

că jurisprudenţa! a evidenţiat că acestea sunt legate de: ` 
-e neîndeplinirea corespunzătoare a atribuţiilor prevăzute de 
lege sau stabilite de judecătorul-sindic; 

e refuzul nejustificat de preluare a poziţiei în cauză; 

e diminuarea în mod direct sau indirect a valorii sumei asigu- 
rate prin contractul de asigurare. 

De fiecare dată însă, în jurisprudenţă? s-a statuat că înlocuirea 
administratorului sau lichidatorului judiciar reprezintă o formă a 
răspunderii sale, care intervine, în principal, pentru dol sau culpă 
gravă. Acest regim agravant al răspunderii profesionistului, consa- 
crat de principiile răspunderii juridice din dreptul comun, se înte- 
meiază pe natura profesională a activităţii desfăşurate de adminis- 
tratorul judiciar/lichidator şi pe diligenţa sporită pe care acesta 
trebuie să o manifeste în cursul exercitării calităţii sale. Jurispru- 
„dența este unanimă în a recunoaşte că reprezintă un motiv 
temeinic ce justifică înlocuirea administratorului/lichidatorului 
judiciar, neîndeplinirea culpabilă a atribuţiilor care îi revin în 
cadrul procedurii sau o omisiune a acestuia care prejudiciază sau 
pune în pericol grav interesele creditorilor sau pe cele ale debi- 
toarei. | 

Aşadar, atunci când vom analiza primul caz de înlocuire culpa- 
bilă a administratorului judiciar, ne vom raporta, evident, la preve- 
derile care stabilesc principalele atribuţii ale acestuia. 

Pornind de la soluţiile adoptate în practică, putem susţine, 
aşadar, că poate constitui motiv temeinic care să justifice înlo- 
cuirea comportamentul administratorului judiciar de a nu res- 
pecta niciunul dintre termenele stabilite pentru depunerea rapor- 
tului definitiv, a tabelului definitiv al creanţelor şi a raportului 
complet privind situația economică a debitorului etc. 


1 Uniunea Naţională a Practicienilor în insolvenţă din România, op. cit, vol.I, 
p. 431. 

2 M. Sărăcuţ, Desemnarea, confirmarea şi neiko administratorului/ 
lichidatorului judiciar, î în Revista Phoenix nr. 45/2013, pp. 18-23. 

Însă nu poate justifica înlocuirea în condiţiile art. 57 alin. (4), 
de exemplu, activitatea desfăşurată potrivit planului confirmat, de 
vânzare a unor active fără a solicita confirmarea încheierii tran- 
zacţiilor; neachitarea datoriei față de creditorul care a formulat 
cererea de înlocuire, din sumele încasate în derularea procedurii 
de faliment, atât timp cât această procedură concursuală, colectivă 
şi egalitară are ca scop principal acoperirea întregului pasiv, fără 
preferințe. | 

De asemenea, s-a stabilit jurisprudențialt că nu poate fi 
primită o cerere de înlocuire formulată de administratorul special, 
întemeiată pe prevederile art. 22 alin. (2) din Legea nr. 85/2006, 
în condiţiile în care expunerea motivelor temeinice se bazează 
exclusiv pe protejarea intereselor. debitorului, cu referire la 
atribuţii ce exced dispoziţiilor legale, practicianul în reorganizare 
nefiind reprezentantul debitorului decât în condiţiile prevăzute 
expres de lege. Natura juridică a atribuţiilor exercitate de admi- 
nistratorul judiciar, se spune în continuare, determină poziția sa: 
mandatar al justiţiei şi. reprezentant al procedurii, ceea ce 
înseamnă că acesta nu poate fi reprezentantul nici al creditorilor, 
nici al debitorului, ci urmăreşte prezervarea caracterului unitar, 
colectiv şi egalitar al procedurii. 

Tot judecătorul-sindic este cel care, în exercitarea atribuțiilor 
sale legale, va putea încuviința înlocuirea administratorului judi- 
ciar, pentru motive bine justificate, la cererea administratorului 
judiciar [art. 57 alin. (5)]. iba 

Sigur că legiuitorul nu a stabilit - şi nici nu putea, de altfel, să o 
facă - care sunt aceste motive bine justificate, statuând doar că 
înlocuirea se face după analizarea cererii. | 

Actuala reglementare prevede un nou caz de înlocuire a admi- 
nistratorului judiciar definitiv cu unul provizoriu, însă acesta 
intervine pentru cauze care nu îi sunt imputabile. Astfel, potrivit 


1 A se vedea, pentru detalii, Uniunea Naţională a Practicienilor în Insolvență 
din România, op. cit, pp. 498-500. is 

art. 57 alin. (14) din Lege, la momentul confirmării administra- 
torului judiciar, adunarea creditorilor are două posibilități: 
* să aprobe oferta de onorariu a administratorului judiciar, 
sau T 4 
-œ să nu o aprobe. 
În acest din urmă caz, administratorul judiciar/lichidatorul 
judiciar va putea: 
e accepta onorariul votat de către creditori sau t 
* nu va accepta onorariul, caz în care va reconvoca adunarea 
într-un termen de maximum 30 de zile pentru negocierea cu 
creditorii şi discutarea onorariului. | 
În cazul în care nici la această adunare oferta administra- 
torului judiciar/lichidatorului judiciar nu va fi acceptată de către 
creditori, administratorul judiciar/lichidatorul judiciar va putea 
„declara că se retrage. În această ultimă ipoteză, în care practicianul 
în insolvenţă se retrage din procedură, administratorul 
judiciar /lichidatorul judiciar va convoca o nouă adunare în termen 
de maximum 30 de zile, în vederea desemnării noului admi- 
nistrator judiciar/lichidator judiciar. Dacă în cadrul acestei 
adunări nu se desemnează un alt administrator judiciar/lichidator 
judiciar, preşedintele comitetului creditorilor sau, dacă nu a fost 
constituit, un creditor desemnat de adunarea creditorilor va 
solicita judecătorului-sindic desemnarea unui administrator 
judiciar/lichidator judiciar provizoriu, în termen de maximum 
5 zile de la data adunării. Judecătorul-sindic va numi un adminis- 
trator judiciar /lichidator judiciar provizoriu în termen de 5 zile de 
la sesizare, în cameră de consiliu. 
Aşadar, judecătorul-sindic: 
e va dispune înlocuirea administratorului pentru motive 
temeinice [art. 57 alin. (4)]; Îi 
-e va încuviința înlocuirea pentru motive bine justificat MICA 57 
alin. (5)]; 
e va lua act de renunțarea administratorului judiciar la desem- 
narea sa definitivă [art. 57 alin. (14)]. 

Legiuitorul a reglementat şi ipoteza în care administratorul 
judiciar poate refuza numirea acestuia într-o procedură de insol- 
venţă. Astfel, potrivit art. 60 alin. (1) din Lege, dacă administra- 
torul judiciar desemnat refuză numirea, acesta are obligaţia de a 
notifica instanţa, recte judecătorul-sindic, în termen de 5.zile de la 
comunicarea numirii, iar necomunicarea în interiorul acestui 
termen a refuzului, fără motive temeinice, atrage aplicarea unor 
amenzi judiciare de la 500 lei la 1.000 lei. 

Analizând conţinutul dispoziţiilor legale enunțate mai sus, se 
observă că refuzul practicianului în insolvenţă de a prelua poziția 
de administrator judiciar al debitorului nu trebuie motivat, legiui- 
torul stabilind doar că acesta poate refuza, iar judecătorul-sindic 
va lua act de refuzul practicianului în insolvenţă şi va desemna un 
alt practician în insolvenţă care să preia atribuţiile administra- 
torului judiciar înlocuit. Desemnarea acestui nou practician în 
insolvenţă se va realiza de către judecătorul-sindic în condiţiile 
art. 45 alin. (1) lit. d), adică dintre practicienii solicitaţi de creditori 
sau debitor, dacă cererea le aparţine, iar în lipsa unor astfel de 
oferte, dintre practicienii în insolvenţă aleşi în mod aleatoriu din 
“Tabloul Uniunii Naţionale a Practicienilor în Insolvență din 
România. à | | 


3.10. Atribuţiile administratorului judiciar 


Conceput ca fiind unul dintre actorii importanţi ai procedurii 
de insolvenţă a debitorului, legiuitorul i-a stabilit şi atribuţiile. Sub 
denumirea marginală a titlului în care sunt incluse („Administra- 
torul judiciar”), legiuitorul i-a creionat doar principalele atribuții, 
fiind practic imposibil ca acesta să-i poată enumera exhaustiv 
toate activităţile pe care trebuie să le îndeplinească în derularea 
procedurii, de la momentul desemnării sale şi până la momentul 
descărcării sale de îndatoriri, la data închiderii procedurii insol- 
venţei debitorului. | 

Aşadar, potrivit dispoziţiilor art. 58 alin. (1) din Lege, prin- 
cipalele atribuții ale administratorului judiciar sunt: 

e. examinarea situaţiei economice a debitorului și a docu- 
„mentelor depuse potrivit prevederilor art. 67 sau art. 74, după caz, 
și întocmirea unui raport prin care să propună fie intrarea în 
procedura simplificată, fie continuarea perioadei de observaţie în 
cadrul procedurii generale şi supunerea acelui raport aprobării 
judecătorului-sindic, într-un termen stabilit de acesta, dar care nu 
va putea depăşi 20 de zile de la desemnarea administratorului 
judiciar; | 

e examinarea activităţii debitorului şi întocmirea unui raport 
amănunțit asupra cauzelor şi împrejurărilor care au dus la apariţia 
stării de insolvenţă, cu menţionarea eventualelor indicii sau ele- 
mente preliminare privind persoanele cărora le-ar fi imputabilă şi 
cu privire la existența premiselor angajării răspunderii acestora, în 
condiţiile prevederilor art. 169-173, precum şi asupra posibilității 
reale de reorganizare a activității debitorului ori a motivelor care 
nu permit reorganizarea şi depunerea la dosarul cauzei, într-un 
termen stabilit de judecătorul-sindic, dar care nu va putea depăși 
40 de zile de la desemnarea administratorului judiciar; 

e întocmirea actelor prevăzute la art. 67 alin. (1), în cazul în 
care debitorul nu şi-a îndeplinit obligaţia respectivă înăuntrul 
termenelor legale, precum și verificarea, corectarea și completarea 
informațiilor cuprinse în actele respective, când acestea au fost 
prezentate de debitor;. 

e elaborarea planului de reorganizare a activităţii debitorului, 
în funcţie de cuprinsul raportului prevăzut la lit. a); 

e supravegherea operaţiunilor de gestionare a patrimoniului 
debitorului; 

e conducerea integrală, respectiv în parte, a activităţii debi- 
torului, în acest ultim caz cu respectarea precizărilor exprese ale 
judecătorului-sindic cu privire la atribuţiile sale şi la condiţiile de 
efectuare a plăţilor din contul averii debitorului; 

æ convocarea, prezidarea şi asigurarea secretariatului şedin- 
telor adunării creditorilor sau ale acţionarilor, asociaţilor ori 
membrilor debitorului persoană juridică; 

* introducerea de acțiuni pentru anularea actelor sau opera- 
ţiunilor frauduloase ale debitorului, încheiate în dauna drepturilor - 
creditorilor, precum şi a unor transferuri cu caracter patrimonial, 
a unor operaţiuni comerciale încheiate de debitor şi a constituirii 
unor garanţii acordate de acesta, susceptibile a prejiagia drep- 
turile creditorilor; 

e sesizarea de urgență a judecătorului- -sindic în cazul în care 
constată că nu există bunuri în averea debitorului ori că acestea 
sunt insuficiente pentru a acoperi cheltuielile de procedură; | 

` e denunţarea unor contracte încheiate de debitor; 

= e verificarea creanţelor și, atunci când este cazul, formularea 
de obiecţiuni la acestea, notificarea creditorilor în cazul neînscri- 
erii sau înscrierii parţiale a creanţelor, precum şi întocmirea tabe- 
lelor de creanţe; 

e încasarea creanţelor, urmărirea încasării creanţelor referi- 
toare la bunurile din averea debitorului sau la sumele de bani 
transferate de către debitor înainte de deschiderea procedurii, 
formularea şi susținerea acţiunilor în pretenţii pentru încasarea 
creanţelor debitorului, pentru aceasta putând angaja avocați; 

e încheierea de tranzacţii, descărcarea de datorii, descărcarea 
fidejusorilor, renunțarea la garanții reale, cu condiţia confirmării 
acestor operaţiuni de către judecătorul- -sindic; 

e sesizarea judecătorului- -sindic în legătură ci cu orice problemă 
care ar cere o soluţionare de către acesta; 

` e inventarierea bunurilor debitorului; 

e dispunerea evaluării bunurilor debitorului, astfel încât 
aceasta să fie realizată până la data stabilită pentru depunerea 
tabelului definitiv al creanţelor; . 

e transmiterea spre publicare în BPI a unui Anini cu privire la 
depunerea la dosar a O de evaluare, în termen de două 
zile de la depunere. 

Alături de aceste atribuţii principale, dica tau [art. 58 
alin. (2)] că judecătorul-sindic îi poate stabili şi alte atribuţii decât 
cele amintite mai sus, cu excepţia celor care sunt prevăzute ca 
fiind în competenţa exclusivă a acestuia. 

Cercetând conţinutul Legii, se poate observa că aceasta cu- 
prinde şi alte atribuţii ale practicianului în insolvenţă desemnat în 
procedură. Sunt astfel de atribuţii: 

e înscrierea obligatorie, pe ordinea de zi a primei şedinţe a 
adunării creditorilor, a desemnării /confirmării administratorului 
judiciar definitiv [art. 57 alin. (2)]; 
=~ œ posibilitatea pentru practician de a ataca hotărârea e inel 
creditorilor, pentru motive de nelegalitate [art. 48 alin. (7)]; 

e inventarierea - în termen de 60 de zile de la de la data 
deschiderii, termen care poate fi prelungit de judecătorul-sindic, 
pentru motive temeinice [art. 101 alin. (1)]; 

e posibilitatea de valorificare, oricând pe parcursul procedurii, 
inclusiv în perioada de observaţie, a bunurilor libere de sarcini, 
pentru acoperirea cheltuielilor de procedură, prin decizia practi- 
cianului, dacă nu a fost încă desemnat comitetul creditorilor 
art. 39 alin. (6)]; | 

e obiecţiunile la raportul de evaluare, care se depun în termen 
de 5 zile de la publicarea în BPI a extrasului raportului şi se solu- 
ționează de către judecătorul-sindic în termen de 15 zile de la 
înregistrare [art. 62 alin. (2) şi (3)]; 

e posibilitatea invocării prescripţiei, la momentul verificării 
creanţelor, fără a mai intra în analiza fondului cererilor de admi- 
tere a creanţelor [art. 106 alin. (2)]; 

e posibilitatea invocării compensaţiei, atât în privința crean- 
telor reciproce, anterioare deschiderii procedurii, cât şi a celor 
ulterioare deschiderii [art. 90 alin. (1) și (2)]; 

e verificarea creanţelor ulterior intrării debitorului în proce- 
dura de faliment, inclusiv a celor stabilite prin hotărâri judecăto- 
reşti executorii sau hotărâri arbitrale executorii, precum şi a cre- 
anţelor bugetare rezultând dintr-un titlu executoriu necontestat în 
termenele prevăzute de legi speciale. Sunt creanţe anterioare şi 

„creanţele bugetare constatate printr-un raport de inspecţie fiscală 
întocmit ulterior deschiderii procedurii, care are ca obiect activi- 
tatea anterioară a debitorului [art. 105 alin. (1) şi art. 102 
alin. (1)]; 

e verificarea cererilor de plată pentru creanţe curente, peste 
valoarea-prag, care dau dreptul titularului de a solicita intrarea în 
faliment a debitorului; Ta Lut dc Altai 

e posibilitatea de a solicita judecătorului-sindic pronunțarea 
unei hotărâri, în ipoteza în care două şedinţe ale adunării credi- 
torilor nu au putut conduce la luarea unei decizii, din lipsă de 
cvorum [art. 45 alin. (1) lit. 0)];: 

e posibilitatea angajării unor persoane de specialitate (avo- 
cai, experți contabili, evaluatori sau alţi specialişti), cu acordul 
comitetului creditorilor, în ipoteza în care remuneraţiile acestora 
se suportă din averea debitorului, sau cu respectarea standardelor 
de cost ale UNPIR, în ipoteza în care aceste remunerații se suportă 
din fondul de lichidare (art. 61); N? Add, | 

_* publicarea anunţului privind rapoartele de evaluare și 
posibilitatea studierii şi a obiectării acestora (art. 155); 

e angajarea de specialişti, cu ofertele tehnice şi financiare cele 
mai bune, în domenii obligatorii impuse de lege (arhivare, obligații 
de mediu, audit), în cazul respingerii în două şedinţe a comitetului 
creditorilor a propunerii motivate a practicianului [art. 62 
alin. (6)]; | | 

e solicitarea adresată judecătorului-sindic ca valorificarea 
bunurilor să se facă potrivit regulilor noului Cod de procedură 
civilă, dacă, deşi a fost aprobat un regulament de vânzare, acesta 
nu a condus la valorificare într-un termen rezonabil [art. 156 
alin. (2)]. | | sikit 

„Activitatea administratorului judiciar se desfăşoară sub 
supravegherea judecătorului-sindic, dar şi a creditorilor debito- . 
rului insolvent. Lunar, acesta are obligaţia de a întocmi şi depune 
un raport în care descrie modul în care şi-a îndeplinit atribuțiile 
care-i reveneau, ţinând cont de etapa în care procedura se află, 
precum şi de activităţile derulate, inclusiv, dacă este cazul, despre 
stadiul efectuării inventarierii, dar şi a onorariului încasat, cu pre- 
cizarea modalităţii de calcul al acestuia. Raportul astfel întocmit se 
depune la dosarul cauzei, iar un extras se publică în BPI. 

Şi aceste rapoarte întocmite de către administratorul judiciar 
pot fi contestate în faţa judecătorului-sindic, în termen de 7 zile de 
la publicarea în BPI a extrasului din raport. Se elimină astfel eterna 
dispută jurisprudenţială referitoare la stabilirea momentului 
incert de la care începe să curgă termenul de contestare a rapor- 
tului lunar întocmit de către practicianul în insolvenţă. 

În condiţiile art. 21 alin. (2) și (3) din vechea Lege nr. 85, 
contestaţia trebuia formulată în termen de 3 zile de la depunerea 
raportului. Și cum raportul se depune la dosarul cauzei, teoretic 
termenul de 3 zile era foarte greu, dacă nu imposibil de respectat. 
Acum însă, această problemă este înlăturată, termenul de contes- 
taie începe să curgă de la eai i peliat extrasului din 
raportul lunar în BPI. 

Legiuitorul a înțeles să recunoască legitimare TAE activă 
în cauză, potrivit art. 59 alin. (5) din Lege, debitorului persoană 
fizică, administratorului special al debitorului persoană juridică, 
oricăruia dintre creditori, precum și oricărei alte persoane inte- 
resate. Contestaţia va fi soluționată în termen de 15 zile de la 
înregistrarea acesteia, în ședința camerei de consiliu, cu citarea 
contestatorului, a administratorului judiciar și a comitetului credi- 
torului. Pe durata soluționării contestaţiei, judecătorul-sindic, la 
cererea contestatorului, poate suspenda executarea măsurii con- 
testate, cererea astfel formulată urmând a fi soluționată în camera 
de consiliu, de îndată, fără citarea părţilor. 

-Un element de noutate absolută în Lege sunt dispoziţiile 
art. 59 alin. (3) şi (4), dispoziţii care însă îşi au originea în practica 
instanţelor comerciale şi care vorbesc despre termene adminis- 
trative, pe care judecătorul-sindic le poate stabili în insolventa 
debitorului. În acest fel, aplicând noile reglementări, participanţii 
la procedură nu vor fi nevoiţi a se prezenta regulat - lunar sau la 
un alt interval de timp stabilit de către judecătorul-sindic - în 
instanță, procedura insolvenței urmând o A aşa-zisă 
administrativă. 

Concret, conform prevederilor legale enunțate mai sus, 
judecătorul-sindic analizează stadiul procedurii, la fiecare 120 de 

zile, şi se pronunţă asupra stadiului continuării procedurii, prin 
rezoluţie. Legea nu stabileşte care va fi conţinutul acestei rezoluţii. 
Având în vedere activitatea efectivă desfăşurată, apreciem că 
această rezoluţie va avea un conţinut similar considerentelor unei 
încheieri: date în camera de consiliu: „dispune continuarea pro- 
cedurii prin identificarea bunurilor debitorului”, dispune conti- 
nuarea procedurii prin organizare de licitaţii în scopul vânzării 
bunurilor” etc. i JLi 

Urmare a analizei efectuate, spune legiuitorul, judecătorul-sindic 
va putea stabili în sarcina administratorului judiciar obligația de a 
întreprinde anumite măsuri şi va fixa fie un nou termen admi- 
nistrativ de control, fie un termen de judecată, în raport de consta- 
tările analizei sale. Totodată, judecătorul-sindic are posibilitatea 
recunoscută de lege ca, ori de câte ori consideră necesar pentru 
analizarea stadiului procedurii sau pentru soluţionarea cererilor 
cu caracter contencios sau necontencios (dacă există), să dispună 
citarea de urgență a persoanelor interesate, precum şi a admi- 
nistratorului judiciar pentru a dispune asupra măsurilor ce se 
impun sau pentru soluționarea cererilor formulate. 

Nu în ultimul rând, trebuie amintit că tot printre atribuţiile 
administratorului judiciar, reglementate prin Lege, se regăseşte şi 
aceea de desemnare a persoanelor de specialitate precum avocați, 
experţi contabili, evaluatori sau alți specialişti, care să-i permită 
practicianului în insolvenţă să-și îndeplinească sarcinile care-i 
revin. Cât priveşte remuneraţia acestor persoane, prin art. 61 fraza 
finală din Lege, s-a prevăzut că aceasta este supusă aprobării de 
către comitetul creditorilor, dacă acestea vor fi plătite din averea 
debitoarei, sau se vor încadra standardelor de cost stabilite de 
UNPIR, atunci când se vor achita din fondul de lichidare constituit 
potrivit art. 39 alin. (4). | | 

Atunci când însă comitetul creditorilor debitoarei, convocat 
pentru a se pronunţa cu privire la necesitatea desemnării unor 
persoane de specialitate, nu este de acord cu această desemnare și 
ne aflăm în situaţia acelor operațiuni pentru care este necesară 
angajarea unor specialişti, cum ar fi, de exemplu, arhivarea docu- 

mentelor, bilanţurile obligatorii de mediu, audit și alte asemenea, 
administratorul judiciar va convoca din nou comitetul în termen 
de 7 zile; în această perioadă, membrii comitetului vor propune şi 
vor desemna un specialist căruia îi vor fixa şi aproba onorariul 
[art. 62 alin. (6)]. 

Cu prilejul acestei noi şedinţe a comitetului creditorilor con- 
'vocat cu scopul aprobării solicitării de desemnare a persoanelor 
de specialitate, este posibil ca, din nou, să nu existe un consens în 
problema supusă aprobării, astfel că, pentru a înlătura eventualul 
blocaj, s-a stabilit ca administratorul judiciar să desemneze spe- 
cialistul cu oferta tehnică şi financiară cea mai bună, dintre cele 
depuse pentru cele două şedinţe ale comitetului creditorilor 
debitorului. | 

Persoanele de specialitate astfel desemnate, ca urmare a 
îndeplinirii sarcinilor fixate de către administratorul judiciar, vor 
întocmi un raport la finalizarea lucrării, care se va depune la dosar, 
iar după întocmirea lui, administratorul judiciar va publica în BPI 
un anunţ prin care va informa participanţii la procedură cu privire 
la acest lucru; raportul va putea fi contestat de către administra- 
torul judiciar sau oricare creditor în termen de maximum 5 zile de 
la publicarea în BPI a anunţului cu privire la depunerea la dosar a 
raportului de evaluare; obiecțiunile astfel formulate vor fi solu- 
ţionate de către judecătorul-sindic în termen de maximum 15 zile 
de la înregistrarea lor, citând în acest sens administratorul judiciar 
şi membrii comitetului creditorilor. 

Urmare a analizării obiecţiunilor formulate, judecătorul-sindic 
le poate aprecia ca fiind nefondate, caz în care le va respinge, sau 
dacă va constata că toate criticile sunt fondate, va admite cererea 
şi va obliga evaluatorul să răspundă la obiecţiunile încuviinţate. 
Răspunsul persoanei de specialitate trebuie formulat, sub sancți- 
unea amenzii, în termen de 5 zile calculate de la momentul primirii 
adresei întocmite de către instanța de judecată prin care este 
înștiințat că obiecţiunile formulate au fost admise, fiindu-i comu- 
nicat şi conţinutul obiecţiunilor încuviințate [art. 62 alin. (4)]. 

Răspunsul la obiecţiunile încuviinţate de către judecătorul-sindic 
poate fi apreciat de către acesta ca fiind nesatisfăcător, astfel că, 

pentru motive temeinice, va putea dispune efectuarea unei noi 
evaluări; noua evaluare va putea fi dispusă din oficiu sau la 
cererea persoanelor interesate. După întocmirea noului raport, 
Legea prevede - art. 62 alin. (5) - că judecătorul-sindic va omologa 

unul dintre rapoarte. Sigur că legiuitorul nu spune care sunt 
motivele temeinice care justifică noul raport și nici care sunt 
criteriile în baza cărora judecătorul-sindic omologhează unul 
- dintre rapoarte. Chiar şi în tăcerea legii, se poate susține cu temei 
că judecătorul-sindic va motiva hotărârea prin care dispune atât 
refacerea sau întocmirea unui nou raport, cât și omologarea unuia 
dintre aceste raporturi, astfel că eventualul arbitrariu este exclus. 


3.11. Onorariul administratorului judiciar 


Cât priveşte onorariul administratorului judiciar, se poate 
observa că noua Lege cuprinde dispoziții cuprinzătoare şi, 
totodată, lămuritoare în acest sens. Astfel, potrivit art. 45 alin. (1) 
lit. d) din Lege, judecătorul-sindic are obligaţia ca, odată cu desem- 
narea administratorului judiciar provizoriu, până la confirmarea 
acestuia sau înlocuirea sa cu administratorul judiciar definitiv 
desemnat de către creditori, să îi stabilească onorariul. Acesta va fi 
fixat în conformitate cu criteriile stabilite de O.U.G. nr. 86/2006. 

Cercetând dispoziţiile actului normativ amintit anterior, vom 
observa că, potrivit art. 38 alin. (1) şi (2), practicienii în insolvenţă 
au dreptul la onorarii pentru activitatea desfășurată, sub forma 
unor onorarii fixe, onorarii de succes sau o combinaţie a acestora, 
iar la stabilirea nivelului onorariului se vor avea în vedere urmă- 
toarele tipuri de factori care reflectă gradul de complexitate a 
activităţii depuse: 

e numărul de salariaţi ai debitorului; 

e riscul privind conflictele de muncă; 

-e cifra de afaceri a debitorului pe ultimii 3 ani; 
e valoarea totală a datoriilor și numărul creditorilor; 
e valoarea creanţelor, numărul debitorilor; 

ʻe numărul şi complexitatea litigiilor aflate pe rol în care debi- 
torul are calitate de reclamant şi, respectiv, de pârât; 

e valoarea patrimoniului, potrivit evaluării; 

e natura activelor, atractivitatea pe piață, riscurile legate de 
conservarea lor; 

e nivelul de lichidităţi aflate la dispoziția debitorului mai 
acoperirea cheltuielilor inițiale de lichidare. 

Ulterior, în derularea procedurii, cu prilejul desemnării defini- 
tive sau a confirmării sale, onorariul administratorului judiciar 
este stabilit, în condiţiile art. 57 alin. (2), respectiv în prima 
şedinţă a adunării creditorilor, de către creditorii care dețin mai 
mult de 50% din valoarea totală a creanţelor cu drept de vot; dacă 
onorariul urmează a fi achitat în condiţiile art. 39 alin. (4) din 
Lege, acesta va fi stabilit pe baza criteriilor prevăzute de O.U.G. 
nr. 86/2006. 

În toate aceste situaţii, plata -onorariului Ser PeP crai dial 
judiciar se va face, conform art. 59 alin. (8) din Lege, în temeiul 
procesului-verbal al adunării creditorilor prin care s-a stabilit 
cuantumul acestuia, atunci când adunarea creditorilor a procedat 
la desemnarea practicianului în insolvenţă sau a deciziei publicate 
în BPI (desemnarea fiind făcută de către creditorul majoritar, ce a 
publicat hotărârea sa privind desemnarea în BPI), sau a hotărârii 
judecătorului-sindic, în acele cazuri în care acesta din urmă a 
stabilit onorariul. 

_ Jurisprudenta? a stabilit, de altfel, că dacă printr-o încheiere 
anterioară judecătorul-sindic a confirmat, în condiţiile art. 11 
lit. d) din Legea nr. 85/2006, onorariul lichidatorului, astfel cum a 
fost negociat cu adunarea creditorilor, diminuarea, printr-o înche- 
iere ulterioară, a cuantumului onorariului negociat este lipsită de 
temei legal, fiind în contradicție cu voința adunării creditorilor. 

Este esențial însă a reţine că prima şedinţă a adunării credi- 
torilor va lua în discuţie onorariul practicianului în insolvenţă 
alături de desemnarea administratorului judiciar definitiv, întrucât 


1 A se vedea, pentru detalii, Uniunea Naţională a Practicienilor î în Insolvenţă 
din România, op. cit, pp. 556-557. 

legiuitorul - art. 57 alin. (2) fraza finală - impune administra- 
torului judiciar ca, în mod obligatoriu, pe ordinea de zi a primei 
şedinţe a adunării creditorilor să fie înscrise cele două probleme. 
Sigur, este posibil ca această prima adunare a creditorilor să nu 
hotărască asupra celor două probleme (desemnarea administra-: 
torului judiciar definitiv şi onorariul său) din diverse motive (lipsa 
cvorumului de prezență şi/sau de vot, nelegala convocare etc.), 
însă ele vor fi discutate şi reluate ulterior. 

Dacă însă adunarea creditorilor. infirmă administratorul 
„judiciar înainte de a-i stabili onorariul, acesta va fi stabilit de către 
judecătorul-sindic, pe baza criteriilor prevăzute de O.U.G. 
nr. 86/2006, şi va viza activitatea desfășurată până în acel 
moment. Dacă, anterior acestui moment, practicianul în insolvenţă 
a încasat o parte sau chiar întregul onorariu stabilit de către 
judecătorul-sindic prin hotărârea de deschidere, din suma fixată 
drept onorariu se va scădea partea încasată. 

"Dacă hotărârea de deschidere a procedurii mearen este 
desfiinţată ulterior, indiferent care sunt motivelor pentru care 
acest lucru s-a dispus, instanţa care decide desființarea hotărârii 
va decide şi asupra onorariului practicianului în insolvenţă. În 
aceste situaţii, obligaţia de plată a onorariului practicianului în 
insolvenţă se va stabili potrivit normelor care reglementează chel- 
tuielile de judecată din Codul de procedură civilă, urmând a fi 
analizată culpa procesuală a participanţilor, sarcina plăţii onora- 
riului revenind celui care se află în culpă procesuală. 


3.12. Amenzi judiciare/despăgubiri aplicate administra- 
torului judiciar 


Pe durata de derulare a procedurii, dacă în exercitarea atribu- 
ţiilor sale administratorul judiciar, din culpă sau cu rea- -credinţă, 
nu îşi îndeplineşte ori îndeplineşte cu întârziere atribuţiile prevă- 
zute de lege sau stabilite de judecătorul-sindic, poate fi sancționat 
“cu amendă judiciară cuprinsă între 1.000 lei şi 5.000 lei, sancţi- 
unea putând fi aplicată exclusiv de către judecătorul-sindic. Însă, 


Administratorul judiciar 

în măsura în care prin neîndeplinirea atribuţiilor care-i reveneau 
sau prin îndeplinirea cu întârziere a atribuţiilor stabilite admi- 
nistratorul judiciar a cauzat şi un prejudiciu, acesta poate fi obligat 
şi la plata unor despăgubiri, la cererea oricărei persoane intere- 
sate. Stabilirea faptei culpabile şi prejudiciabile, precum şi întinderea 
răspunderii administratorului judiciar revine judecătorului-sindic, în 
limitele competenţelor stabilite de legiuitor. 

Atât amenda judiciară aplicată, cât şi despăgubirile stabilite în 
condiţiile art. 60 alin. (1), (2) şi (3) din Lege sunt supuse reexa- 
minării în condiţiile reglementate de prevederile art. 190 şi ale 
art. 191 C. pr. civ., administratorul judiciar fiind îndrituit a cere să 
se revină asupra amenzii ori a despăgubirii stabilite sau să se 
dispună reducerea acestora. 

Trebuie subliniat însă că Legea stabileşte, cu titlu de noutate - 
art. 57 alin. (11) - că practicianul în insolvenţă, în calitatea sa de 
organ care aplică procedura, nu va putea fi sancționat sau obligat 
la plata oricăror cheltuieli de judecată, amenzi, daune sau oricăror 
altor sume, de către instanța de judecată sau de altă autoritate, 
pentru fapte sau omisiuni imputabile debitorului. 


CAPITOLUL IV 


Lichidatorul judiciar 


Potrivit art. 3 din O.U.G. nr. 86/2006 privind organizarea 
activităţii practicienilor în insolvenţă, lichidatorul judiciar este . 
practicianul în insolvenţă compatibil, autorizat în condiţiile legii, 
desemnat să conducă activitatea debitorului în cadrul procedurii 
de faliment, atât în procedura generală, cât şi în procedura 
simplificată, şi să exercite atribuţiile prevăzute de lege sau pe cele 
stabilite de instanţa de judecată. 

Aşadar, în ipoteza în care se dispune deschiderea procedurii 
falimentului debitorului, judecătorul-sindic va proceda la desem- 
narea unui lichidator judiciar care va îndeplini atribuţiile specifice 
procedurii, fiind indiferent dacă falimentul debitorului s-a stabilit 
direct prin sentința de deschidere a procedurii simplificate, după 
parcurgerea unei perioade de observație sau ca urmare a eşuării 
reorganizării în faliment. 


4.1. Atribuţiile lichidatorului judiciar 


Conform art. 64 din Lege, principalele atribuţii ale lichidato- 
rului judiciar sunt: 

e examinarea activităţii debitorului asupra căruia se iniţiază 
procedura simplificată în raport cu situația de fapt şi întocmirea 
unui raport amănunțit asupra cauzelor şi împrejurărilor care 
au dus la insolvenţă, cu menţionarea persoanelor cărora le-ar 
fi imputabilă şi a existenței premiselor angajării răspunderii 
acestora în condiţiile prevederilor art. 169-173, într-un termen 
stabilit de judecătorul-sindic, dar care nu va putea depăși 40 de 
zile de la desemnarea lichidatorului judiciar, dacă un raport cu 
acest obiect nu fusese întocmit anterior de administratorul 
judiciar; 

e conducerea activităţii debitorului; 

e introducerea de acțiuni pentru anularea actelor şi opera- 
țiunilor frauduloase încheiate de debitor în dauna drepturilor 
creditorilor, precum şi a unor transferuri cu caracter patrimonial, 
a unor operaţiuni comerciale încheiate de debitor și a constituirii 
unor cauze de preferinţă, susceptibile a prejudicia drepturile cre- 
ditorilor; 

e aplicarea sigiliilor, inventarierea bunurilor și luarea măsu- 
rilor corespunzătoare pentru conservarea lor; 

„* denunţarea unor contracte încheiate de debitor; . 

e verificarea creanţelor şi, atunci când este cazul, formularea 
de obiecţiuni la acestea, notificarea creditorilor în cazul neînscri- 
erii sau, înscrierii parţiale a creanţelor, precum şi întocmirea 
tabelelor de creanţe; 

e urmărirea încasării creanţelor din averea debitorului, rezul- 
“tate din transferul de bunuri sau de sume de bani efectuat de- 
acesta înaintea deschiderii procedurii, încasarea creanţelor, for- 
mularea şi susţinerea acțiunilor în pretenții pentru încasarea 
creanţelor debitorului, pentru aceasta putând angaja avocaţi; | 

e primirea plăţilor pe seama debitorului şi consemnarea lor în 
contul averii debitorului; 

e vânzarea bunurilor din averea debitorului, potrivit preve- 
derilor prezentei legi; | 

e sub condiţia confirmării de către judecătorul-sindic, înche- 
ierea de tranzacţii, descărcarea de datorii, descărcarea fidejuso- 
rilor, renunțarea la garanţii reale; 

e sesizarea judecătorului-sindic cu orice problemă care ar 
cere o soluționare de către acesta; 

* orice alte atribuţii stabilite prin încheiere de către 
judecătorul-sindic. 

Potrivit art. 63 alin. (2) şi (3) din Lege, atribuţiile lichida- 
torului judiciar sunt stabilite la momentul la care încetează cele ale 
administratorului judiciar, fiind posibil a fi desemnat lichidator 
judiciar administratorul judiciar desemnat anterior. 

Întrucât existenţa şi activitatea lichidatorului judiciar sunt 
asemănătoare celui ale administratorului judiciar, adaptate însă la 
specificul procedurii falimentului, legiuitorul a stabilit că dispo- 
ziţiile art. 57, care privesc desemnarea, confirmarea, înlocuirea 
administratorului judiciar, precum şi cele ale art. 59-62 şi art. 140 
alin. (6), care privesc activitatea și remuneraţia administratorului 
judiciar, se aplică în mod corespunzător. Ca atare, toate detaliile . 
expuse în capitolul privind administratorul judiciar vor fi valabile 
şi în ceea ce îl priveşte pe lichidatorul judiciar, desigur, reţinând 
specificul procedurii de faliment. Wa 


CAPITOLUL V 


Administratorul special 


5.1. Consideraţii generale 


Rezultat din practica instanţelor comerciale, administratorul 
special, ca participant la procedura insolvenţei, a fost reglementat 
inițial prin O.U.G. nr. 137/2001! pentru modificarea şi completarea 
Legii bancare nr. 58/19982, iar ulterior prin Legea nr. 503/20043, în 
domeniul asigurărilor. 

Ulterior acestor acte normative, instituția Aaaa et i 
“special a fost introdusă și reglementată ca atare în materia insol- ` 
venţei prin Legea nr. 85/2006 privind procedura insolvenţei şi a 
înlocuit, astfel, adunarea generală a membrilor sau asociaţilor, 
respectiv acţionarilor şi a reprezentantului membrilor sau 
asociaţilor/acţionarilor debitorului, persoană juridică, cu un admi- 
nistrator. special. S-a încercat, astfel, înlăturarea neajunsurilor 
întâlnite în practică în acele situaţii în care debitorul era repre- 
zentat de către administratorul statutar, iar organele statutare de 
către o altă persoană-(fizică sau juridică), iar interesele lor ajun- 
geau a fi divergente. 


5.2. Definiţie | 


Potrivit art. 5 pct. 4 din Lege, administratorul special este 
persoana fizică sau juridică desemnată de adunarea generală a 


1 Publicată în M. Of. nr. 671 din data de 24 octombrie 2001. 

2 Publicată în M. Of. nr. 78 din data de 24 ianuarie 2005 (a fost abrogată prin 
O.U.G. nr. 99/2006 privind instituţiile de credit şi adecvarea capitalului). 

3 Legea.nr. 503/2004 privind redresarea financiară, falimentul, dizolvarea și 
lichidarea voluntară în activitatea de asigurări, publicată în M. Of. nr. 453 din data 
de 23 iulie 2013. y 

acţionarilor /asociaţilor/membrilor debitorului, împuternicită să 
le reprezinte interesele în procedură şi, atunci când debitorului i 
se permite să își administreze activitatea, să efectueze, în numele 
şi pe contul acestuia, actele de administrare necesare. 


5.3. Desemnarea administratorului special 


Potrivit Legii (art. 52), desemnarea administratorului special 
are loc după deschiderea procedurii, de către adunarea generală a 
acţionarilor sau asociaților sau membrilor debitorului, costurile 
aferente fiind în sarcina acestora. În vederea desemnării, admi- 
nistratorul judiciar sau Jichidatorul judiciar, după caz, trebuie să 
convoace adunarea generală a acţionarilor, asociaților sau mem- 
brilor persoanei juridice, în termen de 10 zile calculate de la data 
notificării deschiderii procedurii, notificare ce este transmisă de 
către administratorul judiciar, respectiv lichidatorul judiciar. 

 Jurisprudenţa! a admis însă în mod constant că, dacă practi- 
cianul în insolvenţă întârzie convocarea adunării generale sau 
omite să o facă un interval mare de timp, această atitudine poate fi 
sancţionată de către judecătorul-sindic, cunoscut fiind că pot fi 
contestate în fața acestuia, pentru motive de nelegalitate, atât 
acţiunile derulate, cât şi inacţiunile acestuia, atunci când, potrivit 
legii, trebuia să facă ceva şi nu a făcut. 

De asemenea, literatura de specialitate? a admis că în lipsa 
unei convocări făcute de către practicianul în insolvenţă, asociaţii, 
acționarii sau membrii debitorului pot proceda chiar ei la convo- 
carea adunării generale, întrucât, pe de-o parte, sunt direct inte- 
resaţi în această desemnare pentru a-şi proteja propriile drepturi 
în procedură, iar, pe de altă parte, pot fi înlăturate efectele 
negative care ar decurge din această neconvocare, ştiut fiind că 
debitorului, prin administratorul special, legiuitorul i-a recunoscut 


1 C. Ap. Sluji dec. civ: nr. 11207, pronuiijgia la data de 18 noiembrie 2013 
(nepublicată). - 

2 R. Basara, Administratorul special í în procedura insolvenței, în Revista 
Phoenix nr. 23/2008, p. 21; R. Bufan (coord.), op. cit., p. 172. 

unele drepturi (de pildă, promovarea unor contestaţii - la tabelul 
Said gat Ea la inventarul întocmit etc.). 

Odată rezolvată problema. convocării adunării generale, 
trebuie subliniat faptul că aceasta va fi prezidată de către admi- 
nistratorul judiciar sau de lichidatorul judiciar, după caz [art. 53 
alin. (2)]; legiuitorul nu a prevăzut care este cvorumul de prezență 
şi de vot necesar pentru adoptarea hotărârii, însă, în tăcerea legii, 
se poate susține cu temei că în lipsa unei prevederi speciale majo- 
ritatea relativă a acționarilor/asociaţilor/membrilor debitorului 
este suficientă. pentru valabilitatea hotărârii adoptate, aceasta 
fiind regula de cvorum admisă în procedură [excepţiile sunt de 
strictă interpretare şi sunt EEG vazul de legiuitor, de exemplu, 
art. 57 alin. (2) din Lege]. 
| Dacă adunarea generală hotărăşte eu administra- 
“torului special, procedura de reprezentare a acţionarilor/ 
asociaţilor/membrilor debitorului este simplificată, persoana 
astfel desemnată asigurând reprezentarea acestora în cadrul pro- 
cedurii, în limitele atribuţiilor stabilite. 

Dacă însă adunarea. generală a acţionarilor /asociaţilor/ 
membrilor. debitorului, legal convocată, nu a reuşit desemnarea 
unui administrator special, dreptul de administrare al debitorului 
se va ridica dacă acesta nu a fost deja ridicat, iar debitorul, 
respectiv acționarii /asociaţii/membrii debitorului sunt decăzuţi 
din drepturile recunoscute de procedură şi care sunt exercitate 
doar prin administrator special. Altfel spus, nedesemnarea admi- 
nistratorului special de către adunarea generală, pe lângă ridi- 
carea dreptului de administrare al debitorului, face ca participarea 
debitorului, prin acest reprezentant, la soluţionarea acțiunilor în 
anulare sau a celor care vizează anularea plăţilor efectuate după 
deschiderea procedurii să nu fie posibilă, formularea contesta- 
ţiilor, propunerea planului de reorganizare, administrarea activi- 
tăţii debitorului, participarea la inventar, primirea notificării fiind 
exclusă. 

Pentru ipotezele enunțate prin art. 53 alin. (1) fraza întâi = 
soluționarea acțiunilor în anulare sau a celor care vizează anularea 

plăţilor efectuate după deschiderea procedurii -, dacă adunarea 
generală nu a reuşit desemnarea administratorului special, debi- 
torul va fi reprezentat de un curator special desemnat dintre orga- 
nele statutare de conducere, aflate în funcție la data deschiderii 
procedurii. 

Judecătorul- -sindic este abilitat să naiba la desemnarea 
curatorului. special, în şedinţa camerei de consiliu, fără citarea 
părţilor. Dacă însă, ulterior, adunarea generală reuşeşte desem- 
narea -administratorului special, acesta va prelua procedura în 
stadiul în care se găsește la data desemnării sale. 

Curatorul special desemnat în condiţiile amintite mai sus de 
către judecătorul-sindic se deosebeşte fundamental de curatorul 
pe care instanţa îl poate desemna în condiţiile art. 58 alin. (ID) -(4) 
C. pr. civ. 

Potrivit uz Fi. amintite mai sus: (1) fi caz de urgenţă, 
dacă persoana fizică lipsită de capacitatea de exercițiu a drepturilor 
civile nu are reprezentant legal, instanța, la cererea părţii inte- 
“resate, va numi un curator special, care să o reprezinte până la 
numirea reprezentantului legal, potrivit legii. De asemenea, instanța 
va numi un curator special în caz de conflict de interese: între 
reprezentantul legal şi cel reprezentat sau când o persoană juridică 
„ori o entitate dintre.cele prevăzute la art. 56 alin. (2), Gaita să 
stea în judecată, nu are reprezentant. 

(2) Dispoziţiile alin. (1) se aplică în mod corespunzător și 
persoanelor cu-capacitate de exercițiu restrânsă. 

(3) Numirea acestor curatori se va face de instanţa care judecă 
procesul, dintre avocaţii anume desemnați în acest scop de barou 
pentru fiecare instanţă judecătorească. Curatorul special are toate 
drepturile și oonga piyaa de lege pengi A e 
legal À | 

(4), Remunerarea provizorie a curatorului astfel numit se 
fixează de instanţă, prin încheiere, stabilindu-se totodată şi modali- 
tatea de plată. La cererea curatorului, odată cu încetarea calităţii 
sale, ţinându-se seama de activitatea ps dci remuneraţia va 
putea fi majorată. | 

Potrivit Legii, art. 56 alin. (1), atribuţiile administratorului 
special, spre deosebire de cele ale administratorului/lichidatorului 
judiciar, sunt limitativ prevăzute. | 

Legea nu cuprinde modificări esenţiale ale atribuţiilor admi- 
nistratorului special în raport de dispoziţiile Legii nr. 85/2006 
privind procedura insolvenţei, cu o singură excepţie: a fost elimi- 
nată atribuţia conform căreia acesta era îndrituit a exprima 
intenţia debitorului de a propune un plan de reorganizare [art. 72 
alin. (3) nu prevede sancţiunea decăderii din dreptul debitorului 
de a propune un plan în cazul în care contestaţia formulată la 
„cererea de deschidere a procedurii a fost respinsă]. 

Aşadar, atribuţiile admihistratorului special: 

> în perioada de observaţie sau procedura de reorganizare: 

e participă, în calitate de reprezentant al debitorului, la jude- 
carea acţiunilor prevăzute la art. 117-122 ori a celor rezultând din 
nerespectarea art. 84; | 

` e formulează contestaţii în cadrul procedurii reglementate de 
prezenta lege; 

e propune un plan de reorganizare; 

e administrează -activitatea debitorului, sub supravegherea 
administratorului judiciar, după confirmarea planului, doar în 
situația în care nui s-a ridicat debitorului dreptul de administrare. 

> în procedura de faliment: 

e participă la inventar, semnând actul, TO raportul final 
și situația financiară de închidere a procedurii; 

e participă la şedinţa convocată pentru cp ie obiecţi- 
unilor şi aprobarea raportului; i 

° primește notificarea închiderii procedurii. 

După ridicarea dreptului de administrare, mandatul rr 
nistratorului special este limitat la a reprezenta interesele 
acționarilor/as6ciaţilor/membrilor, iar debitorul este reprezentat 
de administratorul judiciar/lichidatorul judiciar, care îi conduce şi 

activitatea de afaceri, în timp ce mandatul administratorilor 
statutari încetează fie la data ridicării dreptului de administrare, 
fie la momentul desemnării administratorului special. 

Jurisprudenţa a fost unanimă în a admite că administratorul 
special nu poate avea alte atribuţii decât cele care rezultă expres 
din prevederile Legii. Astfel, de exemplu, s-a stabiliti că acest 
participant la procedură nu poate fi titularul cererii de înlocuire a 
administratorului judiciar, pentru motive temeinice, sau că? în 
îndeplinirea atribuţiilor de reprezentare a intereselor societăţii 
faţă de care a fost deschisă procedura, acesta este obligat să 
propună şi să depună un plan de reorganizare a activității, să 
reprezinte interesele societăţii în fața judecătorului-sindic şi să 
exercite, în numele societăţii, căile de atac prevăzute de lege 
împotriva hotărârilor judecătorești pronunţate în această etapă 
procesuală. 

Cât priveşte adunarea generală a acţionarilor/asociaţilor/ 
membrilor, aceasta își suspendă activitatea după deschiderea 
procedurii şi desemnarea administratorului special, însă se va 
putea întruni în cazuri expres şi limitativ prevăzute de lege, la 
convocarea administratorului judiciar. 


5.5. Răspunderea administratorului special 


Pentru prima dată, Legea prevede că, în anumite condiţii, este 
posibilă angajarea răspunderii administratorului special. Astfel, 
potrivit art. 84 alin. (2), judecătorul-sindic poate dispune ca o 
parte a pasivului care decurge din nesocotirea dispoziţiilor art. 87 
din Lege să fie suportat de către administratorul special. 
Judecătorul-sindic nu se poate autoînvesti cu soluţionarea unei 
astfel de cereri, legiuitorul recunoscând legitimare procesuală 
activă administratorului judiciar, adunării creditorilor, preşedintelui 


1 C, Ap. Cluj, dec. nr. 2170, a Pirati Fl la data de 18 februarie 2013 (nepu- 
blicată). - 

2 Uniunea Naţională a MEE gi în Insolvență din România, op. cit, 
pp. 500-502. 

comitetului creditorilor sau unui creditor desemnat de acesta ori 
creditorului care deține 50% din valoarea creanţelor înscrise la 
masa credală. | 

O astfel de răspundere specială se poate angaja doar în 
ipoteza în care administratorul special a încălcat dispoziţiile 
art. 87 din Lege şi pentru un prejudiciu care nu-l poate depăși pe 
cel aflat în legătură de cauzalitate cu actele sau operaţiunile 
desfășurate. | 


CAPITOLUL VI 


Adunarea creditorilor 


6.1. Consideraţii generale 


Ansamblul normelor juridice cuprinse în Lege dovedeşte că 
procedura insolvenţei este o procedură colectivă şi instituie o 
colectivitate organizată a creditorilor. Astfel, principalele drepturi 
ale creditorilor, cum ar fi, de exemplu, controlul de oportunitate al 
deciziilor manageriale, numirea administratorului judiciar, votul 
asupra planului de reorganizare etc. se exercită cu titlu colectiv şi 
organizat, în adunarea creditorilor sau, după caz, în comitetul 
creditorilor. 

Creditorii îndreptăţiți să participe la procedură au calitatea de 
participanţi la procedura insolvenței, calitate pe care şi-o pot 
exercita fie individual, în condiţii concursuale şi egalitare cu 
ceilalți participanți, fie în cadru organizat, în adunarea creditorilor 
sau în comitetul creditorilor. Desigur, nu toți creditorii unui 
debitor față de care s-a deschis procedura insolvenţei sunt și 
participanți la procedură. De exemplu, creditorii care nu şi-au 
depus în termen declarația de admitere a creanței rămân străini 
de procedură, tot astfel cum cei care nu-şi pot justifica creanța 
pretinsă în raport de debitorul lor dobândesc drepturi incomplete 
sau condiționate. 


6.2. Drept comparat 


Legea franceză! din 25 ianuarie 1985 a desființat adunarea 
creditorilor, conferind reprezentantului creditorilor, mandatar al 


1 J.-L. Vallens, La reforme des procedures collectives: du bon usage du droit 
compare, Petites affiches, 18 septembrie 1998, nr. 112, p. 14. 

justiţiei desemnat de tribunal, puterea de a acționa în numele şi în 
interesul creditorilor. Profesiunea de mandatar este incompatibilă 
cu orice altă profesiune şi trebuie să fie exercitată cu titlu 
exclusiv!. Reprezentantul este singurul abilitat să acționeze atât în 
interesul colectiv al creditorilor, cât i în interesul individual al 
fiecăruia dintre aceştia. 

Legea italiană? din anul 1942 nu Tebea A adunarea 
creditorilor ca organ al procedurii. Comitetul creditorilor, numit 
prin hotărârea judecătorului delegat, este compus din trei sau 
cinci membri şi are un rol consultativ, opinia sa fiind cerută atunci 
când tribunalul sau judecătorul delegat o consideră oportună 
(art. 40, art. 41 din Legea nr. 267/1942 cu privire la faliment). 

Legea germană (Insolvenzordnung) din 5 octombrie 1994 
reglementează atât comitetul creditorilor ($67-$73), cât şi adu- 
narea creditorilor ($74-879), având drept principală atribuţie 
votarea planului ($237-8$246 din Codul german al insolvenţei). 

Bankruptcy Code (USC Title 11) reglementează în Capitolul 11 
(Reorganization) atribuţia administratorului (trustee) de a numi 
unul sau mai multe comitete ale creditorilor chirografari sau ale 
altor categorii de creditori. De regulă, un asemenea comitet este 
alcătuit din titularii celor mai importante șapte creanţe. Comitetul 
este mandatarul masei creditorilor şi, în această calitate, are 
atribuţii de investigație şi de asistare a debitorului în admi- 
nistrarea averii și în elaborarea planului. Comitetul îi informează 
pe creditori despre activitatea debitorului și negociază cu debi- 
torul măsurile de protecţie a intereselor creditorilor în cadrul 
planului. 


1-A se vedea C. Saint Alary-Houin, Droit des entreprises en difficulté, 3e . 
éd. Montchrestien, Paris, 1999, p. 249. 

2 A se vedea A. Fiale, Diritto fallimentare, X ed., Edizioni Giuridiche Simone, 
2000, p. 117. 

3 A se- vedea American Banigiuptcy Institute, Creditors’ Committe Manual, 
Washinghton, 1994. 

6.3. Definiţie 


Potrivit dicționarului juridic!, adunarea creditorilor în proce- 
dura insolvenţei este adunarea constituită din totalitatea credi- 
torilor care au formulat şi cărora le-a fost admisă, total sau în 
parte, cererea de înregistrare a creanţei lor pe tabelele de creanţe 
întocmite în procedura insolvenţei. 

Aceeași definiție a adunării creditorilor rezultă şi din preve- 
derile art. 110 alin. (3) fraza a Il-a, conform cărora, după publi- 
carea tabelului preliminar de creanţe în BPI, creditorii înscriși în 
tabelul preliminar de creanţe pot participa în adunarea creditorilor. 
Aşadar, odată cu afişarea tabelului preliminar de creanţe, credi- 
torii înscriși în tabelul preliminar pot participa la adunarea 
creditorilor; dreptul de a participa la adunările creditorilor după 
afişarea tabelului preliminar este supus condiţiei definitivării 
tabelului creanţelor, ceea ce înseamnă că, dacă în urma admiterii 
unei contestaţii la tabelul de creanţe o creanţă este înlăturată, 
dreptul de a participa la adunarea creditorilor al creditorului care, 
odată cu admiterea contestatiei, devine un pretins creditor este 
desființat retroactiv,. cu consecința nulității votului său, dat 
anterior în adunarea creditorilor. 

Mai mult, legiuitorul român a prevăzut, prin art. 49 alin. (3) 
din Lege, că, dacă ulterior momentului la care creditorul a cărui 
creanţă a fost mai apoi desființată pentru orice motive a participat 
la adoptarea unei hotărâri a adunării creditorilor şi se constată, 
prin hotărâre definitivă, că votul a fost viciat prin introducerea sau | 
eliminarea unei creanţe pentru care titularul acesteia solicitase 
înscrierea în tabelul de creanţe și dacă votul astfel viciat ar fi putut 
conduce la adoptarea unei alte hotărâri, adunarea creditorilor se 
reconvoacă cu aceeaşi ordine de zi. În cazul în care noua hotărâre 
a adunării creditorilor este diferită față de cea inițială, 
judecătorul-sindic poate decide desființarea în tot ori în parte a 
actelor sau operaţiunilor încheiate în temeiul hotărârii inițiale. 


1 http://legeaz.net/dictionar-juridic/adunarea- ni i pia de 
insolventei. 

S-a susținut în literatura de specialitate! că adunarea credi- 
torilor este un organism care constituie cadrul juridic în: care 
creditorii discută şi aprobă, în condiţiile legii, actele și operaţiunile 
privind desfăşurarea procedurii insolvenţei faţă de debitorul aflat 
în insolvenţă sau? că este un organ deliberativ, cu caracter 
nepermanent şi fără personalitate juridică. 

În condiţiile Legii, aşadar, nu pot fi convocați și nu pot parti- 
cipa la adunarea creditorilor acei creditori ale căror creanţe nu au 
fost admise şi deci nu au fost înregistrate în tabelul preliminar. 


6.4. Convocare. Desfăşurarea adunărilor 


Potrivit art. 47 alin. (1) din Lege, adunarea creditorilor va fi 
convocată! şi. prezidată de către administratorul judiciar sau 
lichidatorul : judiciar, după caz, cu .condiția ca Legea sau 
judecătorul-sindic să nu dispună altfel. Prin urmare, legiuitorul a 
prevăzut în mod expres faptul că, de la regula amintită anterior, 
respectiv cea a convocării şi conducerii adunării creditorilor de 
către practicianul în insolvenţă, sunt posibile şi derogări care sunt 
menționate de prezenta lege (de pildă, pentru discutarea propu- 
nerii de intrare în faliment, în procedura simplificată, votarea 
planului de reorganizare etc.) sau impuse de judecătorul-sindic, 
când convocarea adunării sau prezidarea adunării să revină altor 
participanţi decât practicianul în insolvenţă. 

Cât priveşte secretariatul şedinţelor adunării creditorilor, 
acesta revine administratorului judiciar sau lichidatorului iudei aie 
după caz. ` 

Convocarea creditorilor debitorului de către practicianul în 
insolvenţă se realizează atunci când Legea impune acest lucru sau 
de câte ori este necesar. Aşadar, pentru a evidenția rolul. major 
deținut în procedura insolvenţei, ca entitate care asigură şi garan- 
tează caracterul colectiv al acesteia, creditorii, în vederea unei 


1 StD. Cărpenaru, Drept comercial român, ed. a 7-a, revăzută şi adăugită, 
Ed. Universul Juridic, Bucureşti, 2007, p. 649. 
2 N. Țăndăreanu, Procedura... op. cit., p. 65. 

bune administrări a procedurii, pot fi convocați ori de câte ori este 
necesar, practicianul în insolvenţă având astfel posibilitatea unei 
reale consultări cu principalii beneficiari ai procedurii. i 

O altă modalitate de convocare a adunării creditorilor regle- 
mentată de Lege este cea efectuată de către comitetul creditorilor 
sau de către creditorii care dețin cel puțin 30% din valoarea totală 
a creanţelor cu drept de vot. Chiar dacă legiuitorul nu a menţionat 
expres, apreciem că această convocare va avea loc în scopul 
deliberării asupra unor chestiuni urgente şi importante pentru 
derularea procedurii, atunci când practicianul în insolvenţă nu a 
realizat-o sau refuză să o facă. 

Pentru această ipoteză însă, vechea lege nu costa dis- 
poziţii care să reglementeze situaţia în care practicianul în insol- 
venţă refuză să prezideze şedinţa adunării creditorilor. Noua Lege, 
prin dispoziţiile art. 47 alin. (3) fraza a III-a, a prevăzut că aceste 
adunări, convocate de către comitetul creditorilor sau de către 
creditorii care deţin cel puţin 30% din creanţele cu drept de vot, 
vor fi prezidate, dacă practicianul în insolvenţă refuză sau nu se 
prezintă la data și locul stabilit pentru adunare, de către preşedintele 
comitetului creditorilor sau, în absenţa acestuia, de creditorul care 
a cerut convocarea; aceste persoane - preşedintele comitetului 
sau creditorilor care a cerut convocarea - pot fi reprezentate sau 
asistate de către un avocat sau de un consilier juridic. 

Cât priveşte convocarea şi orice alte documente sau informații 
aferente acesteia, pentru ipoteza convocării prin alte persoane 
decât practicianul în insolvenţă, acestea vor fi comunicate, potrivit 
art. 47 alin. (3) fraza finală, de urgență administratorului judiciar 
sau lichidatorului judiciar, după caz, iar procesul-verbal întocmit 
va fi transmis spre publicare în BPI în termen de 3 zile de către 
persoana care a prezidat adunarea. 

Legea a adus reglementări suplimentare referitoare la convo- 
carea creditorilor cu scopul de a lămuri și de a asigura acestora 
posibilitatea unei participări reale, efective şi informate la 
adunare. Astfel, în conformitate cu prevederile art. 48 alin. (1) din 
Lege, convocarea creditorilor se realizează prin BPI cu cel puţin 

5 zile anterior ținerii sedingei şi trebuie să cuprindă ordinea de zi a 
acesteia. 

Pentru a fi valabilă convocarea, convocatorul se depune la BPI 
cu cel puțin 3 zile înainte de data la care trebuie făcută publicarea. 
În aceste condiţii, se poate susține cu temei că se asigură 
creditorilor posibilitatea reală de a afla, într-un termen rezonabil, 
care sunt problemele cu privire.la care sunt chemaţi să decidă, 
care este locul și momentul stabilit în acest sens, ştiut fiind că 
organul deliberativ al creditorilor, adică adunarea creditorilor, 
exprimă voința masei credale însăşi. 

În această calitate, adunarea creditorilor este chemată să 
decidă, informată fiind în condiţiile legii şi într-un termen prede- 
terminat, asupra chestiunilor înscrise pe ordinea de zi, comu- 
nicată. Legea stabilește - art. 48 alin. (2) - că, dacă adunarea 
creditorilor deliberează și cu privire la alte chestiuni decât gs 
cuprinse în ordinea de zi, aceste deliberări sunt nule. 

Chiar dacă din formularea textului ar rezulta că sancţiunea 
care intervine este nulitatea absolută, apreciem că, în fapt, ne 
aflăm în prezenţa unei nulități relative. Două sunt argumentele 
care ne îndreptăţesc să susţinem aceasta: în primul rând, că 
normele în discuţie ocrotesc un interes privat (al participanţilor la 
procedură, în special al creditorilor), şi nu unul public, care să 
atragă, în caz de nesocotire, sancţiunea nulităţii absolute, și, în al 
doilea rând, că este posibilă asanarea nulităţii în situaţia în care la 
şedinţă participă titularii tuturor creanţelor, iar aceștia sunt de 
acord cu introducerea chestiunii respective pe ordinea de zi a 
şedinţei. ! 

În literatura juridică au fost exprimate puncte de vedere 
diverse relativ la problema sancţiunii care intervine în caz de 
nesocotire a dispoziţiilor legale care reglementează deliberările 
asupra unor chestiuni necuprinse în convocare, prevăzută de 
art. 14 alin. (2) din Legea nr. 85/2006, respectiv de art. 48 alin. (2) 
din Lege. Astfel, s-a susținut ideea conform căreia sancţiunea care 
intervine în acest caz este nulitatea absolută, care poate fi invocată 

oricând, de către creditori sau orice persoană interesată!, res- 
pectiv cea a nulităţii relative, fundamentată fie pe ideea valabili- 
tății deliberării, în ipoteza participării tuturor creditorilor, ceea ce 
nu este permis în ipoteza unei nulități absolute?, fie pe cea a tezei 
conform căreia s-ar putea ajunge la situații inacceptabile în care 
un anumit creditor care, deşi nu a participat la adunarea credi- 
torilor în care s-au adoptat hotărâri asupra unor chestiuni 
neînscrise pe ordinea de zi menţionată în convocator, fiind în 
interesul său, nu contestă hotărârea pe motiv de nelegalitate, iar o 
altă persoană (creditor, spre exemplu) care a participat la ședință 
şi este nemulțumită de rezultatul votului a o astfel de 
acțiune, care ar trebui admisă3. | 

În regulă generală, la şedinţele adunării creditorilor Dantiigă 
toți creditorii debitorului. Aceştia pot participa personal sau prin 
reprezentanţi. Reprezentarea în adunarea creditorilor este posi- 
bilă prin împuterniciți cu procură specială autentică, în cazul 
persoanelor fizice, respectiv cu delegație semnată de către condu- 
cătorul unităţii, în cazul creditorilor bugetari și al celorlalte per- 
soane juridice. Legiuitorul vorbește, aşadar, despre o procură 
specială autentică, astfel că putem deduce că intenția acestuia a 
fost de a impune ca acest înscris acordat mandatarului să cuprindă 
exact şi întocmai problemele asupra cărora pot să se pronunţe şi 
felul în care înţeleg să-i mandateze pentru a vota (situaţia este 
identică şi în cazul delegaţiei semnate pentru reprezentantul insti- 
tuţiilor sau persoanelor juridice), astfel încât limitele mandatului 
de reprezentare să fie clare şi neechivoce, iar depăşirea acestor 
limite să poată fi ușor sesizată. E. 

Spre deosebire de creditorii persoane fizice şi ceilalţi creditori 
persoane juridice sau instituții bugetare, salariaţii debitorului vor 
putea fi reprezentaţi în adunarea creditorilor doar de un delegat 


1]. Adam, C.N. Sau Legea procedurii insolvenţei, Ed. C.H. Beck, Bucureşti, 
2006, p. 172. 

2 StD. Cărpenaru, V. Nemeș, M.A. Hotca, Noua lege a insolvenței. Legea 
nr. 85/2006. Comentarii pe articole, Ed. Hamangiu, Sisu 2006, p. 70. 

3 R. Bufan (coord.), op. cit., p. 165. 

desemnat din rândul acestora, care va vota pentru întreaga 
valoare a creanţelor ce reprezintă salariile sau alte drepturi 
băneşti care li.se cuvin celor dintâi [art. 48 alin. (5)]. 

| Legiuitorul român admite că, în principiu, dacă legea nu 
interzice în mod expres ca pentru o anumită ședință sau problemă 
supusă dezbaterii să nu fie posibil votul prin corespondenţă, 
acesta este permis. Aşadar, creditorii vor putea să voteze prin 
corespondenţă, urmând a fi respectată procedura în acest sens: 
scrisoarea prin care îşi exprimă votul, semnată de creditor, sau 
înscrisul în format electronic căruia i s-a încorporat, atașat ori 
asociat semnătura electronică extinsă, bazată pe un certificat 
valabil, pot fi comunicate prin orice mijloace, până în ziua şi la ora 
fixată pentru exprimarea votului, administratorului judiciar sau 
lichidatorului judiciar [art. 48 alin. (4)]. 

În astfel de situaţii în care votul creditorilor este exprimat 
prin corespondenţă, acesta este luat în calcul atât pentru stabilirea 
cvorumului de prezenţă, cât şi pentru stabilirea cvorumului de vot, 
dacă a fost acordat cu respectarea tuturor prescripțiilor Legii. 

Trebuie să amintim că în adunarea creditorilor are drept de 
vot fiecare creditor care, potrivit Legii, poate participa la adunare, 
însă votul acestora va primi valenţe diferite în raport de valoarea 
creanţei în totalul masei credale. | 

„ Pentru a înlătura neajunsurile evidenţiate de aplicarea Legii 
nr. 85/20061, noua Lege a stabilit criterii mai clare referitoare la . 
calculul valorii totale a creanţelor care sunt esenţiale pentru a 
stabili cvorumul de vot necesar adoptării unor hotărâri valabile. 
Astfel, conform art. 49 alin. (2) din Lege, valoarea creanţelor 
împotriva averii debitorului se va determina prin raportare la: 

e ulterior publicării în BPI a tabelului preliminar şi până la 
publicarea în BPI a tabelului definitiv, valoarea creanţelor veri- 
ficate şi acceptate de administratorul judiciar, astfel cum reiese 
din cuprinsul tabelului preliminar; 


1 N. 'Ţăndăreanu, Insolvenţa în reglementarea Legi nr. 85/2006, Ed. Universul 
Juridic, Bucureşti, 2012, p. 116. 

e ulterior publicării în BPI a tabelului definitiv şi până la con- 
' firmarea unui plan de reorganizare sau, în cazul neconfirmării 
planului, până la publicarea tabelului definitiv consolidat, astfel 
cum reiese din cuprinsul tabelului definitiv; 

„* ulterior confirmării planului de reorganizare şi până la des- 
chiderea procedurii de faliment, potrivit cuantumului cuprins în 
programul de pat modificat în urma stingerii creanţelor achitate 
în plan; : 

e după deschiderea reci arti de faliment până la i iri 
tabelului definitiv consolidat, astfel cum reiese din tabelul definitiv 
aşa cum acesta a fost modificat în urma stingerii creanţelor; 

e ulterior publicării în BPI a tabelului. definitiv dona dat 
astfel cum reiese din cuprinsul acestuia. - 

Deliberările şi hotărârile adunării creditorilor vor fi cuprinse 
într-un proces-verbal întocmit de către practicianul în insolvenţă, 
care, potrivit Legii, trebuie să asigure secretariatul şedinţelor; 
acest proces-verbal va fi semnat, potrivit art. 48 alin. (6) din Lege, 
de către preşedintele şedinţei, membrii comitetului creditorilor, 
precum şi de administratorul judiciar sau lichidatorul judiciar, 
după caz, şi va fi depus atât la dosarul cauzei, cât şi spre publicare 
în BPI, în termen de 2 zile lucrătoare calculate de la data adunării 
creditorilor, prin grija practicianului în insolvenţă. 

Jurisprudenţa! a stabilit că procesul-verbal privind delibe- 
rările şi hotărârile adunării creditorilor, întocmit în conformitate 
cu prevederile art. 14 alin. (6) din Legea nr. 85/2006, nu poate fi 
contestat de societatea debitoare, prin administratorul special, 
deoarece legea nu-i conferă legitimare procesuală. 


6.5. Hotărârile adunării creditorilor. 
Adoptarea hotărârilor 


Hotărârile adunării creditorilor sunt valabile dacă pentru 


adoptarea acestora au fost respectate toate condiţiile de fond şi 


1 Uniunea Naţională a Practicienilor în- Insolvență din România, op. cit, 
pp. 387-389. : 

formă impuse de Lege. Astfel, pentru adoptarea valabilă a unei 
hotărâri este necesar ca la ședința convocată în acest sens să 
participe creditorii cu drept de vot, în limita minimă prevăzută de 
lege, hotărârea să fie adoptată cu cvorumul impus de legiuitor, iar 
deliberările să vizeze chestiunile cuprinse în convocatorul comu- 
nicat creditorilor sau la şedinţă să participe toți creditorii, după 
distincţiile amintite mai sus. 

Aşadar, dacă Legea nu prevede altfel, tarate adoptarea vala- 

bilă a hotărârii adunării creditorilor este necesară întrunirea unei 
duble condiţii: un cvorum de prezență, ce presupune prezenţa 
titularilor de creanţe care însumează cel puțin 30% din valoarea 
totală a creanţelor cu drept de vot asupra averii debitorului, şi un 
cvorum de vot, care vizează respectarea principiului majorității 
prin valoare a creanţelor prezente, direct sau prin reprezentant, cu 
drept de vot, fiind considerați prezenţi şi creditorii care au votat 
„prin corespondenţă. 
Pentru a nu exista divergențe în aprecierea votului acordat 
condiţionat de îndeplinirea unor condiţii, legiuitorul a prevăzut că 
votul condiționat este considerat un vot negativ şi va fi apreciat ca 
atare. Jurisprudenţat a statuat, de altfel, că în condiţiile noii Legi, 
un vot în adunarea creditorilor condiționat (spre exemplu, ono- 
rariul să nu depăşească distribuirea efectuată către creditorii 
bugetari) este unul negativ și, prin urmare, la votul creditorilor o 
astfel de propunere de onorariu nu ar fi întrunit cvorumul d vot 
pentru a fi adoptată - art. 49 alin. (1). 

Prin excepţie de la această regulă, Legea prevede unele situaţii 
în care, pentru adoptarea valabilă a unei hotărâri a adunării credi- 
torilor, este necesar un alt cvorum de prezenţă sau de vot. 

Astfel, potrivit art, 45 alin. (1) lit. d) şi e) din Lege, desemnarea 
definitivă sau confirmarea practicianului în insolvenţă se reali- 
zează cu votul creditorilor care dețin mai mult de 50% din valoarea 
totală a creanţelor cu drept de vot; conform art. 98 alin. (2), pro- 
punerea administratorului judiciar de intrare în faliment, în con-. 
diţiile art. 97 alin. (2) din Lege, va fi adoptată cu votul titularilor a 
cel puţin două treimi din creanțele prezente la vot etc. 


1 C. Ap. Cluj, dec. civ. nr. 6913 din data de 22 septembrie 2014 (nepublicată). 

Un element de noutate absolută îl constituie dispozițiile 
art. 49 alin. (3) din Lege, care reglementează modalitatea de 
îndreptare a unei hotărâri a adunării creditorilor, adoptată în 
condiţiile în care votul creditorilor a fost viciat. Astfel, spune 
legiuitorul că, dacă ulterior adoptării unei hotărâri a creditorilor 
se constată, printr-o hotărâre definitivă, că votul a fost viciat, fie 
prin introducerea unei creanţe, fie prin eliminarea acesteia pentru 
care titularul solicitase înscrierea în tabelul de creanţe, adunarea 
creditorilor se reconvoacă cu aceeaşi ordine de zi. Reconvocarea 
adunării creditorilor este supusă însă unei duble condiţii: să ne 
aflăm în prezenţa unui vot viciat, stabilit ca atare printr-o hotărâre 
definitivă, şi votul astfel viciat să fie apt a conduce la adoptarea 
unei alte hotărâri. Dacă î însă oricare dintre aceste condiţii nu este 
îndeplinită, reconvocarea adunării creditorilor, cu aceeași ordine 
de zi, nu este posibilă. 

Cu prilejul noii adunări a creditorilor este posibil ca aceştia să 
adopte aceeaşi hotărâre sau o alta. Dacă adunarea creditorilor 
adoptă aceeaşi hotărâre cu cea adoptată în prezenţa votului sta- 
bilit ca fiind viciat, procedura derulată nu este influenţată, tot ceea 
ce s-a executat în temeiul hotărârii viciate fiind menţinut. Dacă 
însă adunarea creditorilor adoptă o hotărâre diferită de cea adop- 
tată cu votul viciat, judecătorul-sindic poate decide desființarea în 
tot sau în parte a actelor sau operațiunilor încheiate în temeiul 
hotărârii iniţiale. 

Împrejurarea că Kaio a lăsat la aprecierea 
judecătorului-sindic decizia de desființare a actelor sau opera- 
țiunilor efectuate în temeiul hotărârii viciate este de apreciat. 
Astfel, chiar dacă judecătorul-sindic este chemat să pronunțe o 
decizie de oportunitate (este oportun sau nu să fie desființat un act 
sau o operaţiune efectuată în baza unei hotărâri anulabile), este 
posibilă salvarea scopului procedurii acolo unde desființarea 
actelor sau a operaţiunilor viciate ar aduce un prejudiciu mai mare 
decât chiar menţinerea lor. De exemplu, desfiinţarea unui contract 
de vânzare-cumpărare a unui imobil încheiat pentru un preț net 
superior într-o perioadă în care preţurile erau substanțial mai 

mari ar aduce prejudicii incomensurabil mai mari decât menţi- 
nerea acestuia, cunoscut fiind caracterul viciat al hotărârii prin 
care s-a hotărât asupra convenției. 

Un alt element de noutate sunt şi prevederile art. 49 alin. (4) 
din Lege, care reglementează modalitatea de actualizare a tabe- 
lelor de creanţe, nepermise de Legea nr. 85/2006 în alte condiţii 
decât cele expres prevăzute. Astfel, pentru ipoteza în care unele 
creanţe au fost stinse total sau parţial (în oricare dintre moda- 
litățile admise de lege: plată, compensare etc.), practicianul în 
insolvenţă va modifica în mod corespunzător şi tabelul de creanță 
până la momentul întocmirii convocatorului, astfel încât, odată cu 
convocatorul adunări creditorilor, să fie publicat în BPI şi tabelul 
actualizat, cu sumele stinse în timpul procedurii. 

Pentru a nu fi îngrădit prin această operaţiune liberul acces la 
justiţie al părților, legiuitorul a prevăzut că creditorii nemulţumiţi 
pot contesta odată cu procesul-verbal al adunării creditorilor, în 
aceleaşi termene şi condiţii, şi tabelul astfel modificat. 

Hotărârile adunării creditorilor pot fi desființate de către 
judecătorul-sindic doar pentru motive de nelegalitate, în condiţiile. 
art. 48 alin. (7) din Lege. Astfel, anularea unei hotărâri a adunării 
creditorilor poate. fi solicitată judecătorului-sindic de către 
creditorii care au votat împotriva luării hotărârii respective şi au 
făcut să se consemneze aceasta în procesul-verbal al adunării sau 
la cererea creditorilor care au lipsit motivat de la şedinţa adunării 
creditorilor sau ale căror voturi nu au fost consemnate în 
procesul-verbal. Mai mult, legiuitorul a recunoscut şi administra- 
torului judiciar sau lichidatorului judiciar, după caz, dreptul de a 
contesta hotărârile adunării creditorilor pentru nelegalitate, cu 
excepția hotărârii prin care acesta a fost desemnat. Aceasta 
înseamnă că practicianul în insolvenţă poate contesta, de pildă, 
hotărârea adunării creditorilor prin care a fost înlocuit sau prin 
care nu a fost confirmat, întrucât se pare că legiuitorul român a 
dorit ca doar hotărârea de desemnare. a acestuia să nu poată fi 
contestată. 


ara a aie a 

Adesea în jurisprudență s-a stabilit că, de exemplu, 
judecătorul-sindic! nu poate fi chemat ca în această procedură să 
analizeze oportunitatea votului exprimat de către creditori 
referitor la problemele înscrise în ordinea de zi comunicată, iar ca 
urmare a acestei analize să de o altă eficiență votului exprimat de 
către adunarea creditorilor şi menţionat în procesul-verbal; de 
asemenea, s-a stabilit că? în cadrul contestaţiilor fundamentate pe 
prevederile art. 14 alin. (7) din Legea nr. 85/2006 pot fi invocate 
doar motive de nelegalitate ale hotărârilor adunării creditorilor 
determinate de nerespectarea dispoziţiilor legale privind convo- 
carea adunării, cvorumul de prezență sau cel de vot etc., nefiind 
permis a contesta aceste hotărâri pentru a repune în discuție mo- 
dalitatea de derulare a întregii proceduri de insolvenţă. . 

Această ultimă modificare a persoanelor pentru care legiui- 
torul a înțeles să recunoască legitimare procesuală activă pentru a 
cere anularea hotărârii adunării creditorilor pentru motive de 
nelegalitate, cu excepţia amintită anterior, este izvorâtă din 
practica instanţelor, nu puţine, fiind situaţiile în care adunările 
creditorilor adoptă hotărâri vădit nelegala iar acestea nu sunt 
atacate de niciun creditor. 

De pildă, în practica instanţelor comerciale au existat soluţii în 
care judecătorul-sindic nu putea analiza decizia adunării credi- 
torilor, întrucât persoana care a contestat hotărârea adoptată nu 
are calitate procesuală activă, fiind contestată de către admi- 
nistratorul judiciar, deși, în condiţiile art. 14 alin. (7) din Legea 
nr. 85/2006, doar creditorii (şi în condiţiile menţionate în text) au 
legitimare procesuală activă3; de asemenea, s-a stabilitt.că o con- 
testaţie promovată de către administratorul special al debitorului 
nu poate fi analizată, întrucât acesta nu are calitate procesuală 


1 C. Ap. Cluj, dec. civ. nr. 5437, pronunţată la data de 23 iunie 2013 (nepu- 
blicată). | 

2 C. Ap. Cluj, dec. civ. nr. 3265, pronunţată la data de 18 martie 2013 (nepu- 
blicată). 

3 Uniunea Naţională a Practicienilor în Insolvenţă din Re pâna, op. cit., 
p. 359. 

4 Ibidem, pp. 379-382. 

activă chiar dacă hotărârea adoptată de qiiid este vădit nele- 
gală și nesocoteşte puterea lucrului judecat side printr-o hotă- 
rârea judecătorească irevocabilă. | 

Potrivit. Legii, art. 48 alin. (8), cererea de sesizare a 
judecătorului-sindic va fi depusă la dosarul cauzei, inclusiv în 
format electronic, în termen de 5 zile de la data publicării în BPI a 
procesului-verbal al adunării creditorilor. Soluţionarea cererii va 
avea loc în şedinţa camerei de consiliu, cu citarea celui care a 
introdus cererea, a administratorului judiciar/lichidatorului judi- 
ciar şi a creditorilor, iar citarea părţilor şi comunicarea actelor 
către aceştia se va realiza prin BPI. 


6.6. Atribuţiile adunării creditorilor 


Deşi legiuitorul nu a înţeles să reglementeze atribuţiile adu- 
nării creditorilor similar celor ale judecătorului-sindic (art. 45 din 
Lege) sau ale administratorului judiciar (art. 58) ori ale lichida- 
“torului judiciar (art. 64), în cuprinsul Legii pot fi identificate ca 
fiind atribuţii ale adunării creditorilor: 

e desemnarea administratorului judiciar sau a lichidatorului 
judiciar provizoriu; 
= -œ analizarea activităţii administratorului judiciar sau a lichi- 
datorului judiciar, după caz, exercitată în ana atribuțiilor 
care Îi revin; 

e analizarea situației debitorului; 

* alegerea comitetului creditorilor; 

-e votarea planului de reorganizare; 

e aprobarea raportului privind propunerea administratorului 
judiciar de intrare în faliment; 

e exercitarea atribuțiilor stabilite pe seama cor itetuii credi- 
torilor atunci când, datorită numărului mic de creditori, consti- 
tuirea comitetului nu este posibilă; 

e aprobarea metodelor de vânzare a bunurilor din averea 
debitorului etc. 


CAPITOLUL VII 


Comitetul creditorilor 


Înființat din dorinţa de a asigura realizarea controlului acti- 
vităţii debitorului insolvent de către creditori, alături de adunarea 
creditorilor, comitetul creditorilor, deşi nu este definit în mod 
expres de către legiuitor, acesta reprezintă un număr de 3 sau 5 
creditori cu drept de vot, dintre creditorii cu cele mai mari 
creanţe, prin valoare, care îndeplinesc atribuţiile ce le sunt sta- 
bilite prin Lege. 


7.1. Desemnare 


Potrivit Legii [art. 50 alin. (1)], prima desemnare a comitetului 
creditorilor aparţine judecătorului-sindic care, după întocmirea 
tabelului preliminar de creanţe, prin încheiere, poate desemna, în 
raport cu numărul creditorilor, un comitet format din 3 sau 5 
creditori, dintre cei cu drept de vot, cu creantele beneficiind de 
cauze de preferință, creanţele bugetare și chirografare cele mai 
mari, prin valoare. Desigur că această desemnare este lăsată la 
îndemâna judecătorului-sindic („poate”), este o desemnare provi- 
zorie şi, prin urmare, are loc doar dacă este justificată de numărul 
mare al creditorilor; în ipoteză contrară, când există un număr 
mic de creditori, nu se procedează la o astfel de desemnare, iar 
atribuţiile comitetului vor fi exercitate de către adunarea cre- 
ditorilor. | î l l 

De altfel, jurisprudența a stabilit că, dacă la data adunării 
creditorilor nu există un comitet al creditorilor, derularea proce- 
durii nu poate fi împiedicată, iar desemnarea definitivă a admi- 
nistratorului judiciar se va realiza fără recomandarea comitetului, 

întrucât legiuitorul a stabilit care sunt atribuţiile participanţilor la 
procedură, prevederile art. 16 alin. (1) din LPI fiind edificatoare. 

Atunci când judecătorul- sindic desemnează un comitet al cre- 
ditorilor, la propunerea creditorilor va fi desemnat un preşedinte 
al comitetului, astfel că, de la momentul desemnării, comitetul va fi 
citat prin preşedinte, iar în lipsa sa, prin oricare dintre membri. 

“Ulterior desemnării provizorii a comitetului de către 
judecătorul-sindic, creditorii, în cadrul primei şedinţe a adunării 
creditorilor, vor putea alege un comitet format din 3 sau 5 
creditori. Legiuitorul a stabilit, prin dispoziţiile art. 50 alin. (4) din 
Lege, regulile acestei desemnări. Astfel, comitetul va include credi- . 
torii cu drept de vot, dintre primii 20 de creditori, în ordinea 
valorii şi care se oferă voluntar, care dețin creanţe cu drept de vot, 
cele care beneficiază de un drept de preferinţă, creanţe bugetare şi 
creanţe chirografare. Pentru desemnarea efectivă, spune textul 
"legal, selecţia se va realiza prin întrunirea acestor criterii cumu- 
‘lative, având în vedere cel mai mare procentaj de vot din valoarea 
creanţelor prezente. 

Acest nou comitet al creditorilor, desemnat de către adunarea 
creditorilor. în prima sa şedinţă, va înlocui comitetul desemnat 
anterior de judecătorul-sindic. La propunerea administratorului 
judiciar sau a lichidatorului judiciar, după caz, sau a celorlalţi 
membri ai comitetului creditorilor, judecătorul-sindic va con- 
semna, prin încheiere, modificarea componenţei acestuia, astfel 
încât criteriile impuse de Lege să ile respectate în toate fazele 
procedurii. 

- Este posibil însă ca în adunarea creditorilor să nu fie votat un 
nou comitet al creditorilor care să înlocuiască comitetul iniţial 
desemnat de către judecătorul-sindic. În această ipoteză, în care 
nu se obține majoritatea cerută de Lege, se va menţine comitetul 
desemnat iniţial de către judecătorul-sindic. 


1 C. Ap. Cluj, dec. civ. nr. 11027, pronunţată la data de 18 noiembrie 2013 
(nepublicată). 

În jurisprudenţă s-a stabiliti, de altfel, că atunci când condiţiile 
concrete de derulare a procedurii permit (respectiv atunci când 
există creditori în mai multe categorii), desemnarea trebuie să fie 
făcută din toate categoriile de creanţe existente („comitet format 
din 3 sau 5 creditori dintre cei cu creanţe garantate, bugetari și cei 
chirografari, dintre primii 20 de creditori în ordinea valorii, care se 
oferă voluntar”), nerespectarea acestor dispoziţii ducând la nuli- 
tatea hotărârii de desemnare. 

Scopul desemnării comitetului creditorilor este acela de : a 
asigura asistenţa judecătorului-sindic în acele cazuri în care o 
astfel de asistenţă este solicitată. 


7.2. Atribuţiile comitetului creditorilor ` 


În conformitate cu prevederile art. 51 alin. (1) din Lege, comi- 
tetul creditorilor are următoarele atribuții: 

-e să analizeze situaţia debitorului şi să facă recomandări adu- 
nării creditorilor cu privire la continuarea activităţii debitorului şi 
la planurile de reorganizare propuse; 

e să negocieze cu administratorul judiciar sau cu lichidatorul 
judiciar care doreşte să fie desemnat de către creditori î în dosar 
condiţiile numirii; 

e să ia cunoştinţă de rapoartele întocmite de A eee NI 
judiciar sau de lichidatorul judiciar, să le analizeze și, dacă este 
cazul, să formuleze contestaţii la acestea; 

* să întocmească rapoarte, pe care să le prezinte adunării 
creditorilor, privind măsurile luate de administratorul judiciar sau 
de lichidatorul judiciar și efectele acestora şi să (Popa, motivat, 
şi alte măsuri; 

„* să solicite ridicarea dreptului de NEE al debitorului; 

e să introducă acțiuni pentru anularea unor acte sau opera- 
țiuni frauduloase, făcute de debitor în dauna creditorilor, potrivit 


_ 1 C. Ap. Cluj, dec. civ. nr. 1703, ann la data de 11 iunie 2014 asg 
blicată). 

prevederilor art. 117 alin. (1), atunci când astfel de acţiuni nu au 
fost introduse de administratorul judiciar ori de lichidatorul 
judiciar. 

Alături de aceste atribuţii enumerate expres de bulion, în 
cuprinsul Legii se needgese şi alte atribuții. Astfel, comitetul yedi 
torilor: 

e realizează AESi % oportunitate al deciziilor mana- 
geriale ale administratorului judiciar sau al lichidatorului judiciar, 
după caz; 

e negociază onorariul practicianului în insolvenţă; 

e este citat pentru a participa la soluţionarea cererii de înlo- 
cuire a administratorului judiciar provizoriu sau a lichidatorului 
judiciar provizoriu, după caz; 

e participă la şedinţele adunării creditorilor; 
| e aprobă planul de reorganizare, dar și propunerea de intrare 

în faliment etc. 
| Cercetând ansamblul atribuţiilor Sali prin Lege pe seama 
-comitetului creditorilor, se observă că acestea sunt specifice unui 
organ executiv al adunării creditorilor, care este organul colectiv 
deliberativt. 


7.3. Activitatea comitetului creditorilor i 


Conform art. 51 alin. (2) din Lege, aw creditorilor se 
întruneşte ori de câte ori este necesar, iar convocarea sa se reali- 
zează la cererea administratorului judiciar sau a lichidatorului 
judiciar, după caz, sau a oricărui creditor. Cât priveşte comu- 
nicarea sau votul, Legea prevede că acestea se vor putea efectua 
prin orice mijloace care să asigure transmiterea textului şi confir- 
marea primirii acestora. 

Deliberările comitetului se vor desfăşura î în prezența admi- 
nistratorului judiciar sau a lichidatorului judiciar, după caz, iar 
acesta din urmă trebuie să le consemneze într-un, proces-verbal; 


1 Pentru detalii, a se vedea R. Bufan (coord.), op. cit, p. 168. 

aşadar, se poate conchide că practicianul în insolvenţă participă şi 
la şedinţele comitetului creditorilor, însă nu are drept de vot 
pentru adoptarea vreunei decizii, activitatea acestuia limitându-se 
doar la întocmirea procesului-verbal. Acest proces-verbal trebuie 
să menţioneze pe scurt conţinutul dezbaterilor care au avut loc 
între membrii comitetului, dar și hotărârile adoptate. 

În cadrul şedinţelor comitetului, deciziile se iau cu majoritatea 
simplă din totalul numărului de membri ai acestuia. lată, așadar, 
că Legea înlătură vechea dispută doctrinară! ce acredita ideea 
conform căreia, pentru adoptarea valabilă a hotărârilor comite- . 
tului, este necesar votul tuturor mot Ok nu doar al unei majo- 
rități simple sau calificate. 

Ca orice altă hotărâre adoptată de către crbdlitoriș şi deciziile 
comitetului creditorilor pot fi contestate pentru motive de 
nelegalitate. Noua Lege prevede de această dată, spre deosebire de 
Legea nr. 85/2006, că deciziile se atacă la judecătorul-sindic, iar 
nu la adunarea creditorilor, termenul fiind de 5 zile de la publi- 
carea procesului-verbal al pilula creditorilor î în BPI [art. 51 
alin. (6)]. : 

Se poate observa, așadar, că şi în cazul deciziilor comitetului 
creditorilor, termenul în care poate fi contestată decizia comi- 
tetului curge de la momentul publicării în BPI, eliminându-se 
astfel neajunsurile din vechea lege, unde existau numeroase ter- 
mene care aveau .ca moment de pornire un alt moment decât 
publicarea lor în BPI [de exemplu, contestaţia formulată în temeiul 
art. 21 alin: (3) din Legea nr. 85 /2006]. 


7 4. Conflictul de interese 


Alături de desființarea deciziei comitetului creditorilor, 
dispusă de judecătorul-sindic pentru motive de nelegalitate, 
aceasta mai poate fi anulată, cu titlu de sancțiune, pentru cazurile 


1 St.D. Cărpenaru, V. NaS M.A. Hotca, op. cit, p. 78; I. Adam, C.N. Savu, 
op. cit., p. 188. ; 

în care a fost adoptată cu votul unui membru al comitetului, care 
se află în conflict de interese. Desigur că anularea acestei decizii, 
adoptată cu votul unui membru în conflict de interese, se va 
dispune doar dacă fără votul acestui membru nu s-ar fi întrunit 
majoritatea cerută . pentru adoptarea acelei hotărâri. Per a 
contrario, dacă votul membrului comitetului aflat în conflict de 
interese nu ar fi putut influența decizia adoptată, sancţiunea 
anulării deciziei adoptate nu este necesară. 

Anularea deciziei adoptate astfel nu împiedică şi antrenarea 
răspunderii membrului comitetului creditorilor din pricina căruia 
a fost aplicată sancţiunea; desigur că angajarea răspunderii are loc 
în condiţiile răspunderii civile delictuale, astfel că este necesar a fi 
dovedită îndeplinirea acestor condiţii (creditor dovedit a fi în 
conflict de interese, prejudiciul creat averii debitorului, raportul 
de cauzalitate între faptă şi prejudiciu şi prejudiciul cauzat). 

Se poate observa că procedura de vot în cadrul comitetului 
“creditorilor a membrilor este similară celei reglementate pentru 
adunarea generală a asociaţilor, însă, deși apropiată de instituţia 
conflictului de interese, reglementată în Legea nr. 31/1990, con- 
flictul de interese din Lege nu prevede şi aceleași sancțiuni. Astfel, 
dacă în Legea societăților sancţiunea care intervine în astfel de 
Situaţii este angajarea răspunderii asociatului răspunzător de 
prejudicial astfel cauzat, în Lege, după cum am arătat mai sus, 
alături de răspunderea membrului comitetului dovedit a fi în con- 
flict de interese, judecătorul-sindic poate dispune şi anularea 
deciziei adoptate. 

Judecătorul-sindic are la îndemână și o altă sancțiune ce poate 
fi aplicată creditorului care în mod repetat votează, fiind în conflict 
de interese, sau dacă lipseşte nejustificat în mod repetat de la 
şedinţele comitetului. Conform art. 51 alin. (7) din Lege, 
judecătorul-sindic, în aceste cazuri, îl va înlocui pe respectivul 
membru al comitetului cu un alt creditor, în mod provizoriu, până 
la desemnarea sa definitivă de către adunarea creditorilor, când 
poate fi confirmat creditorul provizoriu sau poate fi desemnat un 

alt creditor, respectând însă criteriile impuse. de Lege pentru 
desemnarea comitetului. | 
Deşi Legea nu o spune expres, activitatea comitetului 
creditorilor încetează la data închiderii procedurii. Și este aşa 
întrucât scopul comitetului creditorilor - acordarea asistenţei 
judecătorului-sindic la cererea acestuia - poate fi realizat doar 
până la acest moment, ulterior închiderii procedurii operând 
descărcarea de atribuţii pentru toți participanţii la procedură. 


CAPITOLUL VIII 


Concluzii 


Departe de a fi perfectă, Legea nr. 85/2014 privind proce- 
„durile de prevenire a insolvenţei și de insolvenţă și-a propus să 
răspundă mai atent cerinţelor venite din mediul de afaceri, din 
practica instanțelor comerciale, dar şi a partenerilor externi, atenţi 
la ceea ce se întâmplă în România. 

Reținând realitățile concrete existente, noua Lege a reuşit să 
modernizeze multe dintre instituţiile prezente într-o procedură de 
insolvenţă. Nu fac excepţie nici cele referitoare la participanţii la 
“procedură, participanţi care, aşa cum am arătat la începutul 
lucrării, sunt fie beneficiari ai acestei proceduri, fie organe ale 
acesteia, abilitate de Lege să o aplice. 

Prezentarea participanţilor la procedura insolvenţei debito- 
rului ne-a permis să evidențiem progresele aduse prin noua Lege. 
Se poate observa că în această materie, pe parcursul a 24 de 
articole (Secţiunea a 2-a, art. 40-64), noutăţile legislative sunt 
menite să aducă un plus de claritate procedurii, dar și posibilitatea 
unificării unei practici judiciare de multe ori neunitare. 

Astfel, pentru prima dată în reglementarea unei proceduri de 
insolvenţă, s-a impus prevalența sediului social stabil pentru des- 
chiderea procedurii - 6 luni anterior depunerii cererii —, în detri- 
mentul celui obținut prin mutarea intenționată şi cu rea-credință 
într-o altă localitate, cu scopul alegerii instanţei de judecată care 
să instrumenteze cererea de deschidere a procedurii insolvenţei 
și, implicit, întreaga procedură. De asemenea, s-au stabilit reguli 
de procedură derogatorii față de cele reglementate în Codul de 
procedură civilă, termenele fiind mai scurte, procedura de regula- 
rizare nu este aplicabilă cererilor de deschidere a procedurii, 
răspunsul la î întâmpinare nu mai este obligatoriu. 

Şi în materia citării şi a comunicării actelor de procedură, s-a 
stabilit că citarea debitorului se va realiza la sediul acestuia, dar şi 
prin administrator judiciar sau lichidator judiciar, după caz 
[art. 41 alin. (5) din Lege], iar necitarea individuală a creditorilor 
cunoscuţi ai debitorului insolvent are drept consecinţă repunerea 
acestora în termenul de declarare a creanţei [art. 42 alin. (3) din 
Lege]. 

Cât priveşte căile de atac, legiuitorul a stabilit că părțile vor fi 
citate exclusiv prin intermediul Buletinului Procedurilor de Insol- 
venţă, că există o singură cale de atac, respectiv apelul, iar ter- 
menul' de apel este de 7 zile de la data comunicării hotărârii prin 
BPI; un element apreciat ca fiind esenţial pentru derularea proce- 
durii îl reprezintă regula potrivit căreia în apel, ca şi în cazul 
judecătorului-sindic, completul inițial învestit cu soluționarea 
apelului debitorului insolvent devine competent să soluţioneze 
toate celelalte apeluri declarate în procedură. 

Nu este lipsit de relevanţă nici faptul că au fost intizoliast 
patru noi situaţii în care se poate cere suspendarea hotărârilor 
pronunțate de- către judecătorul-sindic [art. 43 alin. (5) din Lege], 
iar pe seama judecătorului-sindic, a administratorului judiciar, 
respectiv lichidatorului judiciar, a adunării creditorilor şi a comi- 
tetului creditorilor au fost stabilite atribuţii suplimentare, atribuții 
care în fapt erau exercitate de către participanţii la procedura 
insolvenţei, însă acum au primit și o reglementare legală, aceste 
atribuții fiind evidenţiate în cuprinsul lucrării. 

"Nu putem omite nici faptul că legiuitorul român, în dispoziţiile 
legale analizate, a dorit o clarificare a statutului practicianului în 
insolvenţă: este un mandatar al justiției, reprezentant legal al debi- 
torului insolvent sau un reprezentant convenţional al creditorilor?. 

Multitudinea atribuţiilor şi a responsabilităţilor încredințate 
prin. Lege, stabilirea condiţiilor în care acestea pot fi exercitate 
ne-au permis să evidențiem că în procedura insolvenței debito- 
rului, practicianul în insolvenţă, în calitate de organ al procedurii 
şi deci de participant la această procedură, este un mandatar al 
justiţiei, un reprezentant legal al debitorului, atunci când admi- 

nistratorului statutar i-a fost ridicat dreptul de administrare, şi, 
deopotrivă, un reprezentant al creditorilor pentru a realiza scopul 
declarat pentru care acesta a fost desemnat și care corespunde 
celui enunțat de legiuitor prin dispoziţiile art. 2 din Lege. 

Mai mult, este posibilă realizarea distincţiei între debitor şi 
practician în insolvenţă din perspectiva voinţei lor juridice, a 
patrimoniului, dar şi a responsabilităţilor ce le revin fiecăruia. 

Cât priveşte adunarea creditorilor, în calitatea acestuia de 
organ executiv al procedurii, legiuitorul a prevăzut o serie de 
elemente menite să o facă mai eficientă. Astfel, s-a stabilit, de pildă, 
că pentru şedinţele acesteia, convocarea efectuată este valabilă 
dacă se face prin publicarea acesteia în BPI cu cel puţin 5 zile 
anterior ţinerii şedinţei şi se depune la BPI cu 3 zile anterior datei 
la care trebuie efectuată convocarea, iar votul poate fi transmis 
prin orice mijloace care să asigure informarea până în ziua şi ora 
„şedinţei. Convocarea se face de către creditorii care deţin cel puţin 
-30% din totalul creanţelor (nu la cererea acestora, ca în vechea 
lege), iar în fața refuzului practicianului în insolvenţă de a prezida 
şedinţa sau de a se prezenta la data, ora şi locul convocării, 
adunarea va fi prezidată de preşedintele comitetului creditorilor 
sau de către creditorul care a efectuat convocarea, asistat de un 
avocat sau consilier juridic. | 

Nu poate fi lipsit de.importanță modul de reglementare a 
votului în cadrul adunărilor creditorilor, esenţial fiind că s-a 
stabilit că un vot condiționat este, în fapt, un vot negativ. Această 
problemă, a aprecierii votului condiţionat, a stârnit ample dez- 
bateri doctrinare şi a condus la existenţa unor soluţii jurispru- 
denţiale diferite. 

„Apoi, introducerea în premieră de către legiuitorul român a 
dispoziţiilor legale referitoare la tratamentul votului viciat [art. 49 
alin. (3) din Lege) va contribui, cu siguranţă, la ridicarea stan- 
dardelor de derulare a procedurilor de insolvenţă, cunoscut fiind 
că în practică se încercau diverse artificii relativ la diferitele 
creanţe sau categorii de creditori, fictivi sau aparenţi, pentru a se 
asigura cvorumul de vot necesar confirmării sau desemnării 
definitive a practicienilor î în insolvenţă. . 

„Acum, respectând prescripţiile legiuitorului român, un vot 
viciat poate fi anulat de către judecătorul-sindic, prin anularea 
hotărârii astfel obţinute, cu condiţia de a ne afla în prezenţa unei 
creanţe nereale, stabilită ca atare printr-o hotărâre judecătorească 
definitivă, care să fi eliminat de la vot o creanță pentru care 
titularul solicitase înscrierea la masa credală, iar această creanță 
nereală să fi fost determinantă în totalul voturilor exprimate. 

Nici comitetul creditorilor nu a fost uitat. Astfel, pe lângă 
multe atribuţii noi stabilite de legiuitor, credem că cea mai impor- - 
tantă este cea menţionată la art. 5 pct. 66 lit. i) - aprobarea 
înstrăinării de active imobilizate din patrimoniul societății la care 
debitorul deţine participaţii sau grevarea de sarcini ale acestora =, 
atribuţie menită, pe de-o parte, să responsabilizeze comitetul, iar, 
pe de altă parte, să-i asigure îndeplinirea funcției sale deliberative 
din cadrul procedurii insolvenţei. | 

Tot ca element de noutate, putem observa reglementarea 
votului în comitet, în conflict de interese, dar și faptul că în prezent 
contestarea deciziilor comitetului se face î în fața judecătorului-sindic, 
iar nu la adunarea creditorilor, ca în LPI. Această modalitate de 
contestare a deciziilor este bine-venită, întrucât astfel se asigură 
celeritatea procedurii, o etapă din ciclul contestaţiilor fiind astfel 
eliminată. Oricum, şi în vechea procedură ultimul cuvânt îl avea 
judecătorul- -sindic, astfel că etapa intermediară a contestaţiei la 
adunarea creditorilor nu făcea decât să tergiverseze soluţionarea 
definitivă a contestației. | 

În cele din urmă, legiuitorul român a înţeles să asigure şi o 
responsabilizare a administratorului special din procedură, regle- 
mentând răspunderea acestuia pentru prejudiciile cauzate prin 
încălcarea. dispozițiilor art. 87 din Lege, răspunderea fiind însă 
limitată la prejudiciile aflate în egali de cauzalitate cu actele si 
operațiunile efectuate. 

lată, aşadar, pe scurt, care sunt beneficiile noii legi, care regle- 
mentează deopotrivă procedurile de prevenire a insolvenţei, dar şi 
insolvenţa. Pe parcursul descrierii diverselor instituţii analizate, 
am menţionat şi explicat care sunt neajunsurile acestei legi şi, de 

asemenea, care pot fi posibilele interpretări, astfel încât preve- 
derile bune să fie aplicate ca atare, iar cele susceptibile de inter- 
pretări să fie interpretate în spiritul Legii. 

Nu trebuie să uităm că, pentru prima dată în această materie, 
legiuitorul a stabilit o serie de principii aplicabile procedurilor 
reglementate de Lege. În număr de 13, principiile (art. 4 din Lege) 
stabilesc tocmai intenţia legiuitorului, astfel că se poate susţine cu 
temei că, atunci când, pe parcursul derulării procedurii, textul 
incident speţei este neclar sau echivoc, este esenţial să ne 
întoarcem la aceste principii si, în II a de ele, să eE alai la 
aplicarea Legii. 

Actuala Lege a constituit obiect de analiză și pentru Banca 
Mondială, dar şi pentru alte organisme internaționale. În raportul 
întocmiti, reprezentanții Băncii Mondiale au subliniat că: 

„Legea română a Insolvenţei pune la dispoziție un cadru 
juridic relativ cuprinzător şi modern, care necesită totuși îmbu- 
nătățiri în multe privinţe. Printr-un nou Cod al insolvenţei (...) se 
încearcă soluționarea multor astfel de aspecte. (...) Cadrul juridic 
aplicabil insolvenţei, (...) cuprinde norme menite să împiedice 
utilizarea necorespunzătoare a sistemului de insolvenţă atât de 
către debitor, cât şi de creditori şi să evite dezmembrarea prema- 
tură a activelor debitorului printr-o sistare completă a proce- 
durilor. (...) 

Regula privind convocarea adunării creditorilor şi procentul 
aplicabil în acest sens (30%), (...) nu făcea distincţia între 
creditorii garantaţi şi cei chirografari. Acest lucru însemna că acei 
creditori privilegiați puteau de cele mai multe ori convoca o 
adunare a creditorilor foarte ușor, în vreme ce creditorii chiro- 
grafari care trebuie să adopte un comportament cooperant ar avea 
dificultăți în a convoca o astfel de adunare. 


1 Banca Mondială, Principiile privind eficienţa insolvenţei şi drepturile credito- 
rilor /debitorilor (versiune revizuită în 2011), pe http://www.worldbank.org/ 
ifa/rosc icr.html şi pe http://www.worldbank.org/content/dam/Worldbank/document/ 
eca/romania/rosc/Romania9%20ICR%20ROSC %20Final-April%6202014%20C0MP 
LET clean_ro.pdf (2014). 

(..) Deşi este extrem de important să ne asigurăm că 
remunerarea practicienilor în insolvenţă este suficientă pentru a 
atrage persoane oneste în preluarea unor astfel de îndatoriri și 
îndeplinirea lor cu integritate, la fel de important este şi ca 
mijloacele şi metodele de recompensare să fie reglementate. În caz 
contrar, există riscul major ca acele costuri de administrare a unui 
dosar de insolvenţă să consume un procent semnificativ din 
valoarea bunurilor, care altfel ar fi distribuită creditorilor. Existau 
anumite temeri referitoare la sistemul de recompensare consacrat 
de proiectul de lege. De exemplu, administratorul concordatar . 
avea dreptul de a-şi negocia onorariul (inclusiv un posibil bonus) 
exclusiv cu debitorul. | 

Proiectul de lege prevedea, de asemenea, că administratorul 
judiciar urma să-şi negocieze onorariul cu creditorii care solici- 
taseră deschiderea procedurii. Nu exista o normă clară în lege cu 
privire la modul în care lichidatorul judiciar urma să fie plătit. 
Supravegherea externă nu este implicată în aproape niciuna din 
aceste situaţii şi nici nu există vreun standard independent ce ar 
putea fi aplicat propunerilor de onorarii. Acest lucru creează un 
potenţial de supra-compensare a acestor persoane, pe cheltuiala 
creditorilor. i 

În concluzie, sistemul românesc referitor la insolvenţă şi 
drepturile creditorilor a fost semnificativ reformat, fiind în 
prezent un sistem relativ modern şi cuprinzător. Cu toate acestea, 
el are încă nevoie de unele ajustări semnificative pentru a-i 
asigura conformitatea cu standardele internaţionale şi pentru a-l 
face capabil să gestioneze în mod eficient provocările cu care se 
confruntă într-un climat economic dificil”. 


CAPITOLUL IX 


Decizii relevante din jurisprudenţa naţională 


Întrucât Legea nr. 85/2014 privind procedurile de prevenire a 
insolvenţei şi de insolvenţă a intrat de curând în vigoare, nu există 
încă jurisprudenţă naţională, instanţele de judecată nepronunţând 
hotărâri fundamentate pe noile dispoziţii. De aceea, întrucât. 
Curtea Constituţională a României a analizat constituţionalitatea 
unor prevederi ale acestei noi legi, dintre reglementările analizate 
în prezenta lucrare, vom reda conținutul acestei decizii, pronun- 
tată ca urmare a analizării unei obiecții de neconstituționalitate. 
| De asemenea, din aceleaşi considerente, vom prezenta câteva 
'speţe relevante care, deși au fost soluționate sub imperiul Legii 
nr. 85/2006, îşi păstrează. actualitatea cu atât mai. mult cu cât 
aparţin (în parte) Înaltei Curți de Casaţie şi Justiţie sau vizează dis- 
poziții legale care nu au 1 fost modificate esenţial în noua regle- 
mentare. 


Curtea Constituţională 
— decizia nr. 283 din 21 mai 2014 — 


referitoare la obiecția de neconstituționalitate a prevederilor 
art. 39 alin. (6), art. 42 alin. (1) şi (10), art. 43 alin. (2), art. 48 alin. (1) 
şi (8), art. 51 alin. (6), art. 57 alin. (6), art. 59 alin. (6), art. 62 alin. (2), 
art. 75 alin. (4), art. 77 alin. (4), art. 111 alin. (2) şi art. 160 alin. (5) din 
Legea privind procedurile de prevenire a insolvenței şi de insolvenţă, 
precum şi ale legii în ansamblul său. 

Publicată în: Monitorul Oficial nr. 454 din 20 iunie 2014. 

1. Pe rol se află soluționarea obiecţiei de neconstituţionalitate a 
dispoziţiilor Legii privind procedurile de prevenire a insolvenţei și de 
insolvenţă, obiecție formulată de un număr de 83 de deputați apar- 
ținând grupului parlamentar al Partidului Naţional Liberal. (...) . 

3. În motivarea obiecţiei de neconstituționalitate se susține că 
legea a fost adoptată fără respectarea cerințelor referitoare la redac- 
tarea tezelor prealabile și aprobarea lor de către Guvern și la elaborarea 
studiului de impact, cerințe prevăzute de art. 27-28 şi art. 30 alin. (1) 
lit. d) din Legea nr. 24/2000 privind normele de tehnică legislativă 
pentru elaborarea actelor normative, contrar art. 1 alin. (5) şi art. 142 
alin. (1) din Constituţie. Or, acest lucru a dus la apariţia unor norme 
imprecise și chiar contradictorii. Cu titlu exemplificativ, se invocă 
aparenta contradicţie dintre dispozițiile alin. (1) şi alin. (10) ale art. 42, 
arătând că alin. (10) nu se poate referi la participanţii cu sediul, 
domiciliul sau reședința în România, pentru că această ipoteză este 
soluţionată de prima teză a alin. (1), care prevede că citarea părților și 
comunicarea oricăror acte de procedură se efectuează prin Buletinul 
procedurilor de insolvenţă, ea referindu-se tot la participanţii la pro- 
cedură aflați în străinătate. În concluzie, un element esenţial al parti- 
cipării la o procedura judiciară este imprecis și contradictoriu regle- 
mentat. | 

4. Pe de altă parte, faptul că art. 39 alin. (6) din lege lasă posi- 
bilitatea administratorului judiciar/lichidatorului judiciar provizoriu să 
decidă înstrăinarea bunurilor debitorului pentru cheltuieli de procedură - 
este de natură să încalce dreptul de proprietate şi jurisprudența Curţii 
Europene a Drepturilor Omului, menţionându-se în sprijinul acestei 
afirmaţii Hotărârea din 17 iulie 2003, pronunţată în Cauza Luordo 
împotriva Italiei. Or, în cazul dispoziţiilor legale criticate, nici inte- 
resul debitorului, nici cel al creditorilor nu sunt protejate, în condiţiile 
în care administratorul judiciar/lichidatorul judiciar are o marjă de 
dispoziţie largă, chiar exorbitantă, cu privire la bunurile debitorului, 
deşi el este un administrator provizoriu care nu cunoaște situația exactă 
a societăţii, nu ştie care sunt creditorii și care sunt şansele de redresare 
a societăţii. 

5. Mai mult, se apreciază că textul de lege este imprecis, întrucât 
nu determină ce înseamnă „cheltuieli de procedură” și nici nu sta- 
bileşte un criteriu de identificare a bunurilor care urmează a fi vândute, 
lăsând larg deschise porțile abuzului, administratorul judiciar pa 
astfel să înstrăineze cel mai valoros activ al societăţii. 

6. Nici dreptul de proprietate al creditorilor nu este respectat, 
“deoarece administratorul poate vinde bunuri înainte de notificarea lor, 
astfel încât aceştia nu pot verifica oportunitatea și legalitatea unei 
astfel de vânzări, chiar dacă vânzarea ar putea afecta posibilitatea de 

-valorificare a creanţelor, iar propunerea de vânzare se publică numai în 

Buletinul procedurilor de insolvenţă şi poate fi atacată în termen de 
3 zile de la publicare. Legea nu prevede faptul că accesul (cel “puțin 
electronic) la Buletinul procedurilor de insolvenţă este liber, astfel că, 
pentru ca un creditor să poată afla despre propunerea administratorului 
provizoriu, trebuie să achite o taxă Oficiului Naţional al Registrului 
Comerţului, conform Hotărârii Guvernului nr. 124/2007. De ase- 
menea, acesta trebuie să verifice periodic Buletinul procedurilor de 
insolvenţă pentru a vedea ce proceduri s-au deschis, întrucât este 
posibil ca până la expirarea termenului să nu fi primit nicio comu- 
nicare în legătură cu procedura. În acest mod, liberul acces la Justiţie 
devine iluzoriu, fiind condiţionat de existența abonamentului la 
Buletinul procedurilor de insolvenţă. 

7. Având în vedere că pentru a putea accesa Buletinul proce- 
durilor de insolvenţă este nevoie de plata unei taxe, rezultă că pentru a 
putea formula o cale de atac sau o contestaţie, după caz, persoana 
interesată este condiționată de acea plată. Accesul la justiţie este 
blocat, dar, mai grav, neformulând căi de atac sau contestaţii, persoana 
interesată pierde definitiv drepturile respective. Nu se poate susţine că 
taxa aceasta serveşte vreun interes public, deoarece la art. 42 alin. (1) 
se arată că toate costurile legate de publicarea actelor de procedură 
sunt suportate din taxele achitate la registrul comerțului. În fine, 
textele respective nu lămurese situația participanţilor la procedura cu 
domiciliul/sediul în “altă țară a Uniunii Europene. Conform 
Regulamentului nr. 1.393/2007 privind notificarea în statele membre a 
actelor judiciare şi extrajudiciare în materie civilă sau comercială, 
actele de procedură se comunică individual. De altfel, chiar legiuitorul 
pare a crea un tratament discriminatoriu între participanţii la procedură 
cu domiciliul/sediul în România și cei din alte state ale Uniunii 
Europene. Conform art. 42 alin. (1) (oricât de imprecisă ar fi norma), 
pentru aceştia din urmă comunicarea actelor de procedură se face 
conform Codului de procedură civilă, ceea ce instituie un tratament 
discriminatoriu între creditori. 

8. Celelalte texte invocate stabilesc termene raportate la publi- 
carea în Buletinul procedurilor de insolvenţă, accesul la justiţia din 
România devenind iluzoriu pentru creditorii din alte state ale Uniunii 
Europene şi încălcând chiar Regulamentul precitat, aspect ce contra- 
vine art. 148 alin. (2) raportat la art. 11 din Constituţie. 

' 9. Autorii obiecţiei arată că art. 75 alin. (4) din lege încalcă dis- 
poziţiile art. 44 și ale art. 11, raportat la art. 20 din Constituţie, întrucât 
creează un dezechilibru major între interesele debitorului, interesele 

celorlalți creditori şi interesul creditorului a cărui creanță s-a născut” 
ulterior deschiderii procedurii, respectiv în perioada de observaţie. 
Acesta din urmă a intrat benevol în relații contractuale cu: debitorul, 
cunoscând starea de insolvenţă a acestuia și asumându-și un anumit 
grad de risc ce se reflectă în prețul produselor sau serviciilor oferite 
debitorului, astfel încât apare ca fiind excesivă posibilitatea acordată 
acestuia de a decide singur intrarea în faliment a debitorului. Dând 
prevalență drepturilor unui singur creditor în detrimentul drepturilor 
debitorului, al drepturilor creditorilor (inclusiv ale statului) și al celor 
ale salariaților, textul de lege înfrânge echilibrul dintre interesul privat 
şi cel public, fiind excesiv și având un scop ilegitim, încălcând astfel 
dreptul de proprietate al tuturor celorlalți participanți la procedură. O 
astfel de reglementare ar putea fi proporțională cu scopul urmărit 
numai în. cadrul procedurii reorganizării, atunci când situația 
debitorului este cunoscută, planul de reorganizare este ago de către 
creditori și trebuie aplicat întocmai. - 

10. Se mai susține că art. 77 alin. (4) din lege încalcă dispoziţiile 
art. 44 şi ale art. 11, raportat la art. 20 din Constituţie. Astfel, între- 
ruperea furnizării utilităţilor esenţiale este, de fapt, condamnarea la 
faliment a debitorului. La fel ca în cazul art. 75 alin. (4) din lege, a 
permite unui singur creditor să decidă în perioada de observaţie 
intrarea în faliment a debitorului este excesiv şi ilegitim. Procedura 
insolvenţei nu afectează numai dreptul de proprietate al debitorului, ci 
şi pe cel al creditorilor; în acest sens, se menționează situația crean- 
telor defavorizate. Limitarea dreptului de proprietate al debitorului și 
al creditorilor servește interesului general prin aceea că încearcă 
acomodarea intereselor divergente într-o procedură concursuală. 
Obligarea la furnizarea serviciilor esenţiale se înscrie în sfera accep- 
tabilă a limitării drepturilor creditorilor și, de altfel, există în legislația 
națională de multă vreme. Pe de altă parte, orice privilegiu alocat 
individual afectează interesul general, precum și interesul privat al 
tuturor celorlalți participanţi la procedură. Dând dreptul unui creditor 
să oprească practic activitatea debitorului, a fost înfrânt interesul 
general legitim. 

11. Textul atacat creează premisele favorizării sazon de 
servicii esențiale de către debitor, în detrimentul celorlalți creditori. 
Având în vedere faptul că, până la eventualul vot al unui plan de 
reorganizare, furnizorul de servicii esențiale este cel care poate 
distruge şansele de reorganizare ale debitorului, acesta va deveni nu 
numai un consumator captiv, ci şi un debitor captiv, lucru discrimi- 

natoriu în raport cu ceilalți creditori. Mai mult, textul lasă loc arbi- 
trariului furnizorului, permițându-i să întrerupă furnizarea serviciilor 
fără a exista o procedură prealabilă de verificare a îndeplinirii con- 
diţiilor legale. În fine, instituirea unui termen în cadrul perioadei de 
observaţie este excesiv, tocmai datorită faptului că încă nu se cunoaște 
viabilitatea debitorului și activitatea debitorului este la cote de avarie 
până la eventuala aprobare a planului de reorganizare. 

(3) 

42. Obiectul controlului de constituționalitate, având în vedere 

criticile formulate, îl constituie dispoziţiile art. 39 alin. (6), art. 42 
alin. (1) şi (10), art. 43 alin. (2), art. 48 alin. (1) şi (8), art. 51 alin. (6), 
art. 57 alin. (6), art. 59 alin. (6), art. 62 alin. (2), art. 75 alin. (4), art. 77 
alin. (4), art. 111 alin. (2) și art. 160 alin. (5) din Legea privind pro- 
cedurile de prevenire a insolvenței și de insolvenţă, precum şi preve- 
derile legii în ansamblul său. Dispoziţiile legale criticate punctual au 
următoarea formulare: 
„= Art. 39 alin. (6): „În scopul și în limitele necesare acoperirii 
cheltuielilor de procedură, oricând pe parcursul procedurii, în lipsa de 
lichidităţi în patrimoniul debitorului, administratorul judiciar/lichidatorul 
judiciar va identifica bunuri valorificabile libere de sarcini, care nu 
sunt esenţiale pentru reorganizare, și va proceda la valorificarea de 
urgență, la minim valoarea de lichidare a acestora, stabilită de un 
evaluator. Până la desemnarea comitetului creditorilor, decizia de valo- 
rificare aparţine: administratorului judiciar/lichidatorului judiciar. 
Propunerea de valorificare, inclusă în raportul prevăzut la art. 59 
alin. (1), care se depune la dosarul cauzei și se publică în extras în 
Buletinul procedurilor de insolvenţă, poate fi contestată de orice parte 
interesată în termen de 3 zile de la publicarea extrasului raportului în 
BPI. După desemnarea comitetului creditorilor, valorificarea se va face 
cu acordul comitetului, potrivit prevederilor art. 87 alin. (2)”; 

„= Art. 4 alin. (1) şi (10): „(1) Citarea părţilor, precum şi comu- 
nicarea oricăror acte de procedură se efectuează prin BPI. Comuni- 
carea citaţiilor, a convocărilor și notificărilor către participanții la 
proces, al căror sediu, domiciliu sau reședință se află în străinătate, 
este supusă dispozițiilor Codului de procedură civilă coroborate cu 
prevederile Regulamentului (CE) nr. 1.346/2000 al Consiliului din 29 
mai 2000 privind procedurile de insolvenţă, cu modificările și com- 
pletările ulterioare, şi ale Regulamentului (CE) nr. 1.393/2007 al 
Parlamentului European și al Consiliului din 13 noiembrie 2007 
privind notificarea sau comunicarea în statele membre a actelor judi- 
ciare şi extrajudiciare în materie civilă sau comercială («notificarea sau 

comunicarea actelor») şi abrogarea Regulamentului (CE) nr. 1.348/2000 
al Consiliului, după caz. BPI va fi realizat în formă electronică. Pentru 
acoperirea cheltuielilor de publicare a Buletinul procedurilor de 
insolvenţă se percepe o taxă constând într-o cotă de 10% aplicată 
asupra taxelor achitate la oficiul registrului comerțului pentru toate 
operaţiunile de constituire, autorizare, înregistrare, menționare, rezer- 
vare efectuate în registrul comerțului. 

(..2) 

(10) Publicarea actelor de procedură sau, după caz, a hotărârilor 
judecătoreşti în BPI înlocuiește, de la data publicării acestora, citarea, 
convocarea şi notificarea actelor de procedură efectuate individual față 
de participanţii la proces, acestea fiind prezumate a fi a la 
data publicării; 

- Art. 43 alin. (2): „Termenul de apel este de 7 zile de la comu- 
nicarea hotărârii realizată prin publicare în BPI, dacă prin lege nu se 
prevede altfel. Apelul va fi judecat de complete specializate, de 
urgență. Citarea apelanţilor, a administratorului judiciar/lichidatorului 
judiciar și a intimaţilor în apel și comunicarea deciziilor pronunțate se 
fac prin Buletinul procedurilor de insolvenţă. Instanţele judecătoreşti 
vor transmite actele de procedură în cauză, din oficiu, pentru publicare 
în Buletinul procedurilor de insolvenţă. Procedura va fi considerată 
îndeplinită dacă citația se publică cu cel puţin 5 zile calendaristice 
înainte de data stabilită pentru înfățișare. În vederea soluționării 
apelului se trimit la curtea de apel, în copie certificată, de grefierul-şef 
al tribunalului, numai actele care interesează soluționarea căii de atac, 
selectate de judecătorul-sindic în cazul în care apelul priveşte o 
hotărâre a judecătorului-sindic pentru care nu s-a format dosar asociat. 
În cazul în care instanţa de apel consideră necesare şi alte acte din 
dosarul de fond, va pune în vedere părților interesate, prin rezoluţie la 
primirea cererii de apel sau prin încheiere în cursul soluționării 
apelului, să le depună în copie certificată sau le va solicita 
judecătorului-sindic”, . 

- Art. 48 alin. ( şi (8): „(1) Convocarea creditorilor se reali- 
zează prin publicare în BPI cu cel puţin 5 zile anterior tinerii ședinței și 
trebuie să cuprindă ordinea de zi a acesteia. Convocatorul se depune la 
BPI cu 3 zile înaintea datei la care trebuie efectuată publicarea. 

C.) 

(8) Cererea prevăzută la alin. (7) va fi depusă la dosarul cauzei, 
inclusiv în format electronic, în termen de 5 zile de la data publicării în 
BPI a procesului-verbal al adunării creditorilor şi va fi soluționată în 

camera de consiliu, cu citarea celui care a introdus cererea, a. admi- 
nistratorului judiciar/lichidatorului judiciar şi a creditorilor. Citarea 
părților şi comunicarea actelor către aceştia se fac prin BPI”; 

- Art. 51 alin. (6): „Împotriva acţiunilor, măsurilor și deciziilor 
luate de comitetul creditorilor, orice creditor poate formula contestaţie 
la judecătorul-sindic, în termen de 5 zile de la publicarea 
procesului-verbal al comitetului creditorilor în BPI”; 

- Art. 57 alin. (6): „Creditorii pot contesta la judecătorul-sindic, 
pentru motive de nelegalitate, decizia prevăzută la alin. (2) şi (3), în 
termen de 5 zile de la data publicării acesteia în BPI. Judecătorul va 
soluţiona, de urgență şi deodată, toate contestaţiile printr-o încheiere 
prin care va numi administratorul judiciar/lichidatorul judiciar 
desemnat sau, după caz, va solicita adunării creditorilor/creditorului 
desemnarea unui alt administrator judiciar/lichidator judiciar”; 

„= Art. 59 alin. (6): „Contestaţia trebuie să fie depusă în termen de 
7 zile de la publicarea în BPI a extrasului prevăzut la alin. (2); 

- Art. 62 alin. (2); „Obiecţiunile se formulează în termen de 
maximum 5 zile de la publicarea în BPI.a unui anunţ cu privire la 
depunerea raportului de evaluare la dosarul cauzei”; 

- Art. 75 alin. (4): „Titularul unei creanţe curente, certe, lichide şi 

_exigibile ce a fost recunoscută de către administratorul judiciar sau de 
către judecătorul-sindic potrivit alin. (3) al prezentului articol şi al 
cărei cuantum depăşeşte valoarea-prag poate solicita, pe parcursul 
duratei perioadei de observaţie, deschiderea procedurii de faliment a 
debitorului dacă aceste creanţe nu sunt achitate în termen de 60 de zile 
de la data luării măsurii de către administratorul judiciar sau a hotărârii 
instanței de judecată. Prevederile art. 143 alin. (2) şi (3) se vor aplica 
în mod corespunzător”; 

- Art. 77 alin. (4): „Prin e de la dispozițiile alin. (2), dacă 
debitorul nu achită creanțele născute după deschiderea procedurii 
insolvenței, aferente serviciilor prestate, în termenul prevăzut de 
alin. (2), furnizorul de utilități este îndreptățit să întrerupă furnizarea 
serviciilor”; 

- Art. 111 alin. (2): „Contestaţiile zeu depuse la tribunal în 
termen de 7 zile de la publicarea în BPI a tabelului preliminar, atât în 
procedura generală, cât și în procedura simplificată”; 

- Art. 160 alin. (5): „Comitetul creditorilor sau orice creditor 
poate formula contestaţii la raport şi la plan în termen de 15 zile de la 
publicarea acestora în BPI. O copie de pe contestaţie se comunică de 
urgenţă lichidatorului judiciar. În termen de 5 zile lucrătoare de la 

expirarea termenului de formulare a contestaţiilor, dacă nu se depune 
nicio contestaţie, lichidatorul judiciar va proceda la plata efectivă a 
sumelor distribuite. În cazul în care s-au depus contestaţii, lichidatorul 
judiciar va reţine de la distribuţie sumele supuse contestaţiei în 
condiţiile alin. (6), făcând plata sumelor necontestate”. 

43. Autorii obiecţiei de neconstituţionalitate susțin că dispo- 
zițiile legale criticate încalcă prevederile art. 1 alin. (5) privind 
cerinţele de calitate a legilor, art. 11 privind dreptul internaţional 
și dreptul intern, art. 20 referitor la tratatele internaţionale privind 
drepturile omului, art. 21 privind liberul acces la justiţie, art. 44 
privind dreptul de proprietate privată, art. 142 alin. (1) privind 
rolul Curţii Constituţionale de garant al supremaţiei Constituţiei 
şi art. 148 alin. (2) privind prioritatea reglementărilor comunitare 
cu caracter obligatoriu față de dispozițiile contrare din legile 
interne, cu respectarea prevederilor actului de aderare. 

44. Examinând dispoziţiile de lege criticate, Curtea reţine că 
obiecţia de neconstituționalitate formulată este neîntemeiată pentru 
motivele care vor fi arătate în continuare. 

45. Cu privire la critica de neconstituţionalitate referitoare la 
lipsa elaborării unor teze prealabile şi a unui studiu de impact, aşa 
cum prevăd dispoziţiile art. 27-28 și art. 30 alin. (1) lit. d) din Legea 
nr. 24/2000 privind normele. de tehnică legislativă pentru elabora 
rea actelor normative, republicată în Monitorul Oficial al României, 
Partea I, nr. 260 din 21 aprilie 2010, Curtea reţine faptul că, în juris- 
prudenţa sa, s-a mai pronunțat 'cu privire la critici de neconstituțio- 
nalitate raportate la art. 1 alin. (5) din Constituţie prin prisma încălcării 
Legii nr. 24/2000. Astfel, în privinţa 'incidenţei normelor de tehnică 
legislativă în cadrul controlului de constituţionalitate, Curtea a mai 
arătat că deși ele „nu au valoare constituțională, (...) prin reglemen- 
tarea acestora legiuitorul a impus o serie de criterii obligatorii pentru 
adoptarea oricărui act normativ, a căror respectare este necesară pentru 
a asigura sistematizarea, unificarea și coordonarea legislaţiei, precum 
şi conţinutul şi forma juridică adecvate pentru fiecare act normativ. 
Astfel, respectarea acestor norme concură la asigurarea unei legislații 
care respectă principiul securităţii raporturilor juridice, având claritatea 
şi previzibilitatea necesară” (Decizia nr. 26 din 18 ianuarie 2012, 
publicată în Monitorul Oficial al României, Partea I, nr. 116 din 
15 februarie 2012, Decizia nr. 681 din 27 iunie 2012, publicată în 
Monitorul Oficial al României, Partea î, nr. 477 din 12 iulie 2012, 
Decizia nr. 447 din 29 noiembrie 2013, publicată în Monitorul Oficial 

al României, Partea I, nr. 674 din 1 noiembrie 2013, sau Decizia 
nr. 448 din 29 octombrie 2013, publicată în Monitorul Oficial al 
României, Partea I, nr. 5 din 7 ianuarie 2014). De aceea, „nerespec- 
tarea normelor de tehnică legislativă determină apariţia unor situaţii de 
incoerență şi instabilitate, contrare principiului securității raporturilor 
juridice în componenta sa referitoare la claritatea și previzibilitatea 
legii” (Decizia nr. 26 din 18 ianuarie 2012 și Decizia nr. 448 din 
29 octombrie 2013). | 

46. De altfel, o menționare riguroasă a jurisprudenţei sale în 

-această materie se regăsește în Decizia Curţii Constituţionale nr. 1 din 

10 ianuarie 2014, publicată în Monitorul Oficial al României, Partea I, 
nr. 123 din 19 februarie 2014, prin care Curtea Constituţională şi-a 
motivat soluția de constatare a neconstituționalității Legii privind 
stabilirea unor măsuri de descentralizare a unor competenţe exercitate 
de unele ministere şi organe de specialitate ale administraţiei publice 
centrale, precum şi a unor măsuri de reformă privind administraţia 
publică folosind şi argumentul că nu s-a efectuat studiul de impact 
prevăzut de art. 5 alin. (1) din Legea-cadru a descentralizării 
nr. 195/2006, publicată în Monitorul Oficial al României, Partea I, 
nr. 453 din 25 mai 2006. Curtea a reținut că o atare manieră de 
reglementare reliefa o lipsă de corelare cu dispoziţiile Legii-cadru 
nr. 195/2006, ceea ce demonstra neîndeplinirea obligaţiei care revenea 
Guvernului și Parlamentului în temeiul art. 5 alin. (1) din Legea-cadru 
nr. 195/2006, respectiv de a adopta legea criticată fără a fi realizate 
analizele de impact necesare. 

47. Dispoziţiile legale invocate din Legea nr. 24/2000, în dosarul 
de față, au următorul cuprins: 

„= Art. 27: Teze prealabile 

„(1) În cazul proiectelor de coduri sau al altor legi complexe, 
anume determinate, la iniţiativa Parlamentului ori a Guvernului se pot 
constitui la Consiliul Legislativ sau sub coordonarea acestuia comisii 
de specialitate pentru elaborarea proiectelor respective. 

(2) În cazul proiectelor de coduri și al altor legi complexe, care 
interesează domeniul de activitate al justiţiei, comisiile de elaborare se 
instituie de Ministerul Justiţiei. În componența comisiei constituite se 
include un reprezentant al Consiliului Legislativ, desemnat de 
preşedintele acestuia. 

(3) Comisiile de specialitate vor întocmi, pe baza unor studii și 
documentări, științifice, teze prealabile care să reflecte concepţia gene- 

rală, principiile, noile orientări și principalele soluţii ale reglemen- 
- tărilor preconizate.. 

(4) Înainte de definitivarea tezelor, concluziile studiilor, cuprin- 
zând liniile directoare ale concepției de ansamblu a viitoarei regle- i 
mentări, se înaintează, pentru exprimarea punctului de vedere, 
ministerelor şi celorlalte autorități publice interesate”; 

`- Art. 28: Aprobarea tezelor prealabile 

„Tezele prealabile, definitivate potrivit prevederilor art. 27, se 
supun aprobării Guvernului. După aprobarea tezelor de către Guvern 
comisia de elaborare va proceda la redactarea textului viitorului act 
normativ”; 

- Art. 30: Instrumentele de prezentare şi motivare 

„(1) Proiectele de acte normative trebuie însoţite de iu gto ate e 
documente de motivare: (...) 

d) studii de impact — în cazul proiectelor de legi de semne şi 
complexitate deosebită şi al proiectelor de legi. de aprobare a 
ordonanțelor emise de Guvern în temeiul unei legi de abilitare şi 
supuse aprobării Parlamentului”. 

48. Din analiza coroborată a dispoziţiilor art. 27 alin. (1) şi (2) 
din Legea nr. 24/2000 se ajunge la concluzia că elaborarea tezelor 
prealabile nu este obligatorie, dar că la iniţiativa Parlamentului ori a 
Guvernului se pot constitui la Consiliul Legislativ sau sub coordonarea 
acestuia comisii de specialitate pentru elaborarea proiectelor respec- 
tive, iar în cazul proiectelor de coduri și al altor legi complexe, care 
interesează domeniul de activitate al justiţiei (care este și în cazul de 
faţă), comisiile de elaborare se instituie de Ministerul Justiţiei. În 
schimb, în cazul proiectelor de legi de importanță şi complexitate 
deosebită și al proiectelor de legi de aprobare a ordonanţelor emise de 
Guvern în temeiul unei legi de abilitare şi supuse aprobării 
Parlamentului este necesară elaborarea unor studii de impact care să le 
însoțească atunci când sunt depuse la Parlament. Aşadar, se observă 
diferența de nuanță în ceea ce privește cele două cerințe: tezele 
prealabile pot fi elaborate în cazul unor coduri sau al altor legi com- 
plexe, în timp ce studiile de impact sunt necesare în cazul proiectelor 
de legi de importanță și complexitate deosebită. Deşi legea criticată, 
reglementând sistematic materia insolvenţei, cuprinde 344 de articole, 
grupate în 5 titluri, nu poate fi calificată drept un cod al insolvenţei, 
avându-se în vedere sfera sa de aplicare, și nici nu se poate conclu- 
ziona că prin conținutul său normativ impunea elaborarea unor teze 
prealabile în sensul Legii nr. 24/2000. _- 

49. Curtea mai reține că, potrivit expunerii de motive ce însoţeşte 
proiectul de lege, a fost creat un grup consultativ de experți format din 
reprezentanţi ai instanțelor judecătorești, Consiliului Superior al 
Magistraturii, Ministerului Finanţelor Publice, Băncii Naţionale a 
României, Autorității de Supraveghere Financiare, Uniunii Practi- 
cienilor în Insolvenţă din România, Asociaţiei Române a Băncilor şi ai 
mediului universitar juridic. De asemenea, impactul proiectului de lege 
este prezentat tot în expunerea de motive, dar într-o manieră lapidară, 
consemnându-se faptul că proiectul va avea un impact macroeconomic 
şi concurenţial pozitiv, inclusiv în ceea ce priveşte mediul de afaceri. 

50. Curtea a mai examinat în jurisprudența sa cerința existenţei 
studiului de impact. Astfel, prin Decizia nr. 1.658 din 28 decembrie 
2010, publicată în Monitorul Oficial al României, Partea I, nr. 44 din 
18 ianuarie 2011, Curtea, analizând expunerea de motive a legii 
criticate, a constatat că Guvernul şi-a îndeplinit obligaţia de a motiva 
impactul socioeconomic al legii criticate, chiar dacă motivarea este 
succintă şi lapidară. În cauza de față, lipsa tezelor prealabile şi a unui 
studiu de impact detaliat se poate explica prin faptul că prezenta lege 
reprezintă o actualizare a reglementării existente deja în materia 
insolvenţei. În aceste condiţii, considerentele Deciziei nr. 1 din 10 
ianuarie 2014 nu îşi găsesc aplicabilitatea în cauza de față, materia 
analizată fiind diferită. 

51. Autorii obiecţiei de: neconstituționalitate mai arată că din 
cauza complexităţii legii şi a nerespectării procedurilor de tehnică 
legislativă s-a ajuns la apariţia unor norme imprecise şi chiar contra- 
dictorii, evidențiind existența unei contradicții între alin. (1) și (10) ale . 
art. 42 din lege. Curtea reţine însă că alin. (10) al art. 42 se referă la 
efectele publicării actelor de procedură sau, după caz, a hotărârilor - 
judecătoreşti î în Buletinul procedurilor de insolvenţă, efecte care pot 
viza doar părţile citate sau cărora li s-au comunicat acte de procedură 
prin acest mijloc. În schimb, în privinţa participanţilor care îşi au 
sediul, domiciliul sau reședința în străinătate, procedura de comunicare 
se realizează conform Codului de procedură civilă și regulamentelor 
prevăzute la art. 42 alin. (1) teza a doua din lege, ceea ce demonstrează 
faptul că alin. (10) al aceluiași articol nu este aplicabil în privința 


acestora, În consecință, Curtea reține că nu există nicio contradicţie 


între cele două alineate ale art. 42 din lege. De altfel, aceste dispoziţii 
legale trebuie analizate în strânsă legătură și cu cele ale art. 42 alin. (3) 
și (4) din lege. Potrivit acestora, comunicarea actelor de procedură 
anterioare deschiderii procedurii și notificarea deschiderii procedurii, 

precum şi prima citare şi comunicarea actelor de procedură către 
` persoanele împotriva cărora se introduce o acţiune se efectuează 
potrivit Codului de procedură civilă, aşadar, potrivit regulii general 
aplicabile în procesele civile. După deschiderea procedurii, publicarea 
actelor de procedură în Buletinul procedurilor. de insolvenţă înlo- 
cuiește, de la data publicării acestora, citarea, convocarea și notificarea 
actelor de procedură efectuate individual faţă de participanţii la proces. 
Mai mult, legea prevede că în cazul persoanelor împotriva cărora se 
introduce o acțiune după deschiderea procedurii insolvenței, pe lângă 
citarea şi comunicarea actelor de procedură prin Buletinul procedurilor 
de insolvenţă se vor efectua şi formalităţile de citare/comunicare 
prevăzute de dreptul comun în materie. 

52. O altă critică vizează posibilitatea prevăzută de art. 39 
alin. (6) din lege pentru administratorul judiciar/lichidatorul judiciar, 
ca în scopul şi în limitele necesare acoperirii cheltuielilor de procedură 
şi oricând pe parcursul procedurii, în lipsă de lichidităţi în patrimoniul 
debitorului, să identifice bunuri valorificabile libere de sarcini, care nu 
sunt esenţiale pentru reorganizare, şi să le valorifice de urgență la 
minim valoarea de lichidare a acestora, stabilită de un evaluator. 
Autorii obiecției mai critică faptul că legea este imprecisă atunci când 
foloseşte expresia „cheltuieli de procedură” și faptul că ea nu stabilește 
un criteriu de identificare a bunurilor ce urmează a fi vândute, ceea ce 
ar lăsa loc abuzurilor. 

53. Cu privire la aceste aspecte, Curte reţine că art. 39 alin. 0) 
din lege se referă la „cheltuielile aferente procedurii”, deci la cheltuieli 
care au legătură cu procedura, legea instituind un mecanism complex 
de verificare a operațiunilor efectuate în legătură cu aceste cheltuieli. 
Acest articol face o enumerare a cheltuielilor, enumerare care nu este 
exhaustivă. Astfel, aceleași dispoziţii ale art. 39 alin. (1) din lege se 
referă la cheltuielile privind notificarea, convocarea sau comunicarea 
actelor de procedură efectuate de administratorul și/sau de lichidatorul 
judiciar, cheltuieli care vor fi suportate din averea debitorului. Legea 
mai conţine, în alte articole, referiri la diverse cheltuieli de procedură. 
De exemplu, art. 14 se referă la onorariul mandatarului ad-hoc, art. 59 
alin. (2) se referă la onorariul administratorului judiciar etc. Aşadar, 
chiar dacă legea nu face o enumerare exhaustivă în articolul criticat 
a cheltuielilor de procedură, se poate deduce care sunt aceste 
cheltuieli. Această apreciere poate fi făcută fără dificultate de către 
administratorul/lichidatorul judiciar, care este practician în insolvenţă 
şi care are experiența generală sau specifică necesară preluării dosa- 

rului şi bunei administrări a cauzei (a se vedea şi art. 57 din lege). De 
asemenea, potrivit art. 59 alin. (1), administratorul judiciar va depune 
lunar un raport cuprinzând justificarea cheltuielilor efectuate cu admi- 
nistrarea procedurii sau a altor cheltuieli efectuate cu administrarea 
procedurii. Propunerea de valorificare, inclusă în raportul prevăzut la 
art. 59 alin. (1), care se depune la dosarul cauzei ŞI se publică în extras 
în Buletinul procedurilor de insolvenţă, poate fi contestată de orice 
parte interesată în termen de 3 zile de la publicarea extrasului rapor- 
tului în Buletinul procedurilor de insolvenţă. Potrivit art. 45 alin. (1) 
lit. j) din lege, judecătorul-sindic va soluţiona contestaţiile debitorului, 
ale comitetului creditorilor ori ale oricărei persoane interesate împo- 
triva măsurilor luate de administratorul sau de lichidatorul judiciar. 
Dincolo de aceste mecanisme de control, trebuie să se plece de la 
premisa că administratorul judiciar este un profesionist şi o persoană 
de bună-credință. | 

54. Pe de altă parte, raportarea dispoziţiilor criticate la jurispru- 

„_dența Curţii Europene a Drepturilor Omului prin menţionarea 

„ Hotărârii din 17 iulie 2003, pronunțată în Cauza Luordo împotriva 
Italiei este însă incompletă. Autorii invocă anumite considerente din 
hotărâre, potrivit cărora intervenţia statului nu trebuie să fie excesivă 
față de scopul urmărit și nu trebuie să rupă echilibrul dintre interesul 
general și. cel particular, susținând că aceleaşi considerente sunt 
aplicabile şi în cazul de faţă. Însă, potrivit aceleiaşi hotărâri, limitarea 
dreptului de proprietate a unei persoane nu este criticabilă în sine, 
având în vedere că statele dispun de o largă marjă de apreciere, potrivit. 
art. 1 paragraful 2 din Primul Protocol adiţional la Convenţie pentru 
apărarea drepturilor omului și a libertăţilor fundamentale. Problemele 
intervin atunci când o astfel de limitare implică riscul de a impune unei 
persoane o sarcină excesivă în legătură cu dreptul de a dispune de: 
bunurile sale, în special în lumina unei proceduri excesiv de lungi. În 
speţă, procedura durase 14 ani şi 8 luni (a se vedea paragraful 70 al 
hotărârii). Or, în cazul legii analizate pe baza dispoziţiilor constitu- 
tionale invocate, raportul de proporționalitate apare ca fiind păstrat. 

55. În legătură cu dispoziţiile art. 39 alin. (6) din lege, autorii 
obiecţiei arată că atât timp cât legea nu prevede că accesul la Buletinul 
procedurilor de insolvenţă (cel puţin în formă electronică) este liber, 
există obligativitatea, potrivit Hotărârii Guvemului nr. 124/2007, 
publicată în Monitorul Oficial a României, Partea I, nr. 107 din 
13 februarie 2007, să achite o taxă Oficiului Naţional al Registrului 
Comerţului. Astfel, în lipsa efectuării plăţii taxei respective, persoana 

interesată nu va putea lua cunoştinţă de conţinutul Buletinului proce- 
durilor de insolvenţă și nu își va putea valorifica dreptul de acces liber 
la justiţie, care, în acest fel, devine iluzoriu. 

56. Analizându-se dispoziţiile art. 42 alin. (1) din lege, precum ş și 
pe cele ale Hotărârii Guvernului nr. 124/2007, reiese că partea 
interesată ar urmă să plătească o taxă pentru a avea acces la Buletinul 
procedurilor de insolvenţă. De asemenea, din interpretarea acestor 
dispoziții legale reiese că respectiva cotă de 10% percepută pentru 
acoperirea cheltuielilor de publicare în Buletinul procedurilor de insol- 
venţă nu reprezintă taxa efectivă de acces, ele trebuind să plătească o 
altă taxă distinctă, pentru a putea avea acces efectiv la acest buletin. 

57. Chestiunea plăţii unei taxe pentru a avea acces la Buletinul 
procedurilor de insolvenţă, prin raportare la dispoziţiile art. 21 din. 
Constituţie, a mai fost analizată de Curtea Constituţională atunci când 
s-a pronunțat cu privire la constituționalitatea dispoziţiilor art. 7 
alin. (1)-(3) din Legea nr. 85/2006 privind procedura insolvenţei, | 
publicată în Monitorul Oficial al României, Partea I, nr. 359 din 21 
aprilie 2006; în acest sens, cu titlu exemplificativ, Curtea reţine 
Decizia nr. 367 din 17 martie 2009, publicată în Monitorul Oficial al 
României, Partea I, nr. 260 din 21 aprilie 2009, ale cărei considerente 
îşi păstrează valabilitatea mutatis mutandis şi în cauza de faţă. Astfel, 
în privința acestor critici, Curtea a reținut că accesul la justiție și 
exercitarea dreptului la apărare nu sunt drepturi absolute, legiuitorul 
putând să prevadă anumite condiționări în vederea unei bune admi- 
nistrări a justiţiei, condiționări ce pot îmbrăca și forma unor obligații 
de ordin financiar. În mod evident, aceste condiţionări trebuie să îşi 
găsească o justificare rezonabilă și proporțională cu obiectivul propus 
şi să nu ducă la imposibilitatea de exercitare efectivă a drepturilor 
fundamentale mai sus menționate. 

- 58. Curtea a constatat că citarea şi comunicarea actelor prin 
intermediul Buletinului procedurilor de insolvenţă își găsesc justi- 
ficarea în însuşi specificul acestei proceduri și au drept scop asigurarea 
desfășurării cu celeritate a acesteia. Obligaţiile corelative ce decurg 
pentru părți în acest caz nu pot fi privite ca aducând o restrângere a 
dreptului de proprietate ori a dreptului la apărare, atât timp cât părţile 
au posibilitatea, pe de o parte, să participe la termenele fixate de 
judecătorul-sindic şi să consulte dosarul în vederea cunoașterii tuturor 
actelor de procedură depuse la acesta, iar, pe de altă parte, au posi- 
bilitatea de a solicita în cadrul cheltuielilor de judecată toate sumele. 
avansate în vederea realizării drepturilor lor pe calea acestei proceduri, 

invocând în acest sens dispozițiile Codului de procedură civilă privind 
cheltuielile de judecată. | 

59. Aceleaşi considerente sunt valabile şi în privinţa criticilor care 
au ca obiect art. 42 alin. (1) şi (10), art. 43 alin. (2), art. 48 alin. (1) şi 
(8), art. 51 alin. (6), art. 57 alin. (6), art. 59 alin. (6), art. 62 alin. (2), 
art. 111 alin. (2) şi art. 160 alin. (5) din lege, prin raportare la art. 21 
din Constituţie. 

60. În ceea ce privește criticile referitoare la dispoziţiile legale 
menţionate în paragraful precedent, dar prin raportare la prevederile 
art. 148 alin. (2) din Constituţie, Curtea reţine că acestea nu au 
incidență în cauză. Aceste dispoziţii prevăd că, în urma aderării, preve- 
derile tratatelor constitutive ale Uniunii Europene, precum şi celelalte 
reglementări comunitare cu caracter obligatoriu au prioritate față de 
dispoziţiile contrare din legile interne, cu respectarea prevederilor 
actului de aderare. Or, de principiu, aplicarea cu prioritate a dreptului 

+ Uniunii Europene se face de către instanțele judecătoreşti. 

t 61. Pe de altă parte, este adevărat că prin Decizia nr. 668 din 
-18'mai 2011, publicată în Monitorul Oficial al României, Partea I, 
nr. 487 din 8 iulie 2011, şi prin Decizia nr. 921 din 7 iulie 2011, 
publicată în Monitorul Oficial al României, Partea I, nr. 673 din 21 
septembrie 2011, Curtea Constituţională a stabilit: că este posibilă 
folosirea unei norme de “drept european în cadrul controlului de 
constituționalitate ca normă interpusă celei de referință, numai în 
„ipoteza întrunirii, în temeiul art. 148 alin. (2) și (4) din Constituţie, a 
două condiţii cumulative: „pe de o parte, această normă să fie suficient 
de clară, precisă şi neechivocă prin ea însăşi sau înțelesul acesteia să fi 
fost stabilit în mod elar, precis şi neechivoc de Curtea de Justiţie a 
Uniunii Europene şi, pe de altă parte, norma trebuie să se circumscrie 
unui anumit nivel de relevanță constituţională, astfel încât conţinutul 
său normativ să susțină posibila încălcare de către legea naţională a 
Constituţiei — unica normă directă de referință în cadrul controlului de 
constituționalitate”. Or, în cazul de faţă, Curtea reţine că nu este 
îndeplinită „nici măcar precondiţia aplicabilităţii Regulamentului 
nr. 1.393/2007, prin raportare la natura criticilor de neconstituționa- 
litate formulate, ceea ce determină inaplicabilitatea art. 148 alin. (2) 
din Constituţie. Astfel, art. 1 din regulament prevede că acesta se 
aplică în materie civilă sau comercială în cazul în care un act judiciar 
sau extrajudiciar trebuie să fie transmis dintr-un stat membru în altul 
pentru a fi notificat sau comunicat, fără a stabili o listă a acestor acte, 


130 PARTICIPANȚII LA PROCEDURA INSOLVENȚEI 


ceea ce înseamnă că regulamentul lasă la latitudinea statelor membre 
stabilirea în concret a actelor ce trebuie comunicate. 

62. În ceea ce privește critica referitoare la instituirea unei iri 
minări între participanţii la procedură cu domiciliul/sediul în România 
şi cei din alte state ale Uniunii Europene, Curtea reține faptul că și 
aceasta este neîntemeiată. Astfel, legiuitorul a stabilit ca anumite acte 
de procedură, cum ar fi comunicarea citaţiilor, a convocărilor și a 
notificărilor către participanţii al căror sediu, domiciliu sau a căror 
reședință se află în străinătate, să se facă potrivit dispoziţiilor Codului - 
de procedură civilă coroborate cu prevederile Regulamentului (CE) 
nr. 1.346/2000 al Consiliului din 29 mai 2000 privind procedurile 
de insolvenţă, cu modificările şi completările ulterioare, şi ale 
Regulamentului (CE) nr. 1.393/2007. Soluţia propusă de legiuitor a 
fost aleasă tocmai pentru a se asigura egalitatea între participanții aflați 
în situaţii diferite. 

63. Referitor la faptul « că, în ceea ce , priveşte celelalte acte de 
procedură, legea stabilește termene raportate la publicarea în Buletinul 
procedurilor de insolvenţă, ceea ce ar conduce, în viziunea autorilor 
obiecţiei, la -lipsirea de conţinut a liberului acces la justiție, Curtea 

„reţine faptul că participanţii la procedură au posibilitatea ca, în cazurile 
specifice menţionate de lege, să ia cunoștință de operaţiunile res- 
pective chiar prin intermediul Buletinului procedurilor de insolvenţă ce 
urmează a fi publicat în formă electronică. 

64. În ceea ce priveşte criticile de neconstituţionalitate ale art. 75 
alin. (4) din lege, Curtea reține faptul că legiuitorul a consfințit 
dreptul titularului unei creanţe curente, certe, lichide şi exigibile ce a 
fost recunoscută de către administratorul judiciar sau de către 
judecătorul-sindic potrivit alin. (3) al aceluiaşi articol (creanţe asupra 
debitorului născute după deschiderea procedurii) şi al cărei cuantum 
depăşeşte valoarea-prag (pct. 72 al art. 5 din lege prevede că acesta 
este de minimum 40.000 lei) de a solicita pe parcursul duratei peri- 
oadei de observaţie deschiderea procedurii de faliment a debitorului 
dacă aceste creanţe nu sunt achitate în termen de 60 de zile de la data 
luării măsurii de către administratorul pda sau a hotărârii instanţei 
de judecată. 

65. Nici această critică nu ge fi reținută. Peiori a dorit 
acordarea unei şanse debitorilor de: redresare eficientă şi efectivă a 
afacerii, permițând încheierea de contracte care să ducă la o atare 

“finalitate. Pentru a stimula eventualii creditori să participe la salvarea 

debitorilor, legiuitorul a instituit posibilitatea pentru aceşti creditori, ca 
o măsură de siguranță pentru ei, de a cere în termen de 60 de zile de la 
data luării măsurii de către administratorul judiciar sau a hotărârii 
instanței de judecată deschiderea procedurii falimentului. Mai mult 
decât atât, cererea creditorului menționat este supusă aprobării 
judecătorului-sindic, în condiţiile art. 143 alin. (2) şi (3) din lege. 
Aşadar, deschiderea procedurii de faliment nu intervine doar la cererea 
creditorului. i 

66. Referitor la critica art. 77 alin. (4) din lege, Curtea reține că 
legiuitorul a avut în vedere asigurarea echilibrului între drepturile 
persoanelor cu interese contrare. De altfel, în acest sens şi Legea 
nr. 85/2006 prevede la art. 38 că niciun furnizor de servicii — 
electricitate, gaze naturale, apă, servicii telefonice sau altele asemenea 
— nu are dreptul, în perioada de observaţie și în perioada de 
reorganizare, să schimbe, să refuze ori să întrerupă temporar un astfel 
de serviciu către debitor sau către averea debitorului, în cazul în care 
acesta are calitatea de consumator captiv, potrivit legii. În același timp, 
se mai prevede la art. 104 din Legea nr. 85/2006 că, prin excepţie de la 
dispoziţiile art. 38, judecătorul-sindic poate, la cererea furnizorului, să 
dispună ca debitorul să depună o cauţiune la o bancă, drept condiţie 
pentru îndatorirea furnizorului de a-i presta serviciile sale în timpul 
desfășurării procedurii prevăzute în prezenta secţiune. O astfel de 
cauțiune nu poate depăși 30% din costul serviciilor prestate debitorului 
și neachitate ulterior deschiderii procedurii. 

67. Aşadar, cu ocazia adoptării legii analizate, legiuitorul a optat 
pentru o altă modalitate de păstrare a echilibrului între interesele păr- 
ilor. Această măsură are în vedere atât protecţia intereselor debito- 
ului, cât și pe cele ale creditorului — furnizor de servicii, precum și 
celeritatea desfășurării procedurii. Aşadar, se urmăreşte, aşa cum se 
arată şi în expunerea de motive a legii, eficientizarea procedurii care să 
conducă la reducerea duratei procedurii și la creșterea gradului de 
recuperare a creanţelor. Astfel, Curtea reține că o atare soluţie legis- 
lativă ţine seama şi de situaţia în care creditorul, ca urmare a 
neîncasării sumelor restante, ajunge să se găsească, la rândul său, 
într-o situaţie economică dificilă, cu consecinţe grave în privința bunei 
desfășurări a activităţii sale. De altfel, alin. (5) al art. 77 din lege 
prevede că furnizarea serviciului va fi reluată în condiţiile achitării 
creanţelor născute după data deschiderii procedurii insolvenței. 

Æ COMENTARIU 


În analiza efectuată, Curtea Constituţională a apreciat că legea 
criticată este constituțională, astfel că a respins obiecţia de neconsti- 
tuționalitate invocată. A stabilit Curtea că legea criticată, deși regle- 
mentează sistematic materia insolvenței, nu poate fi calificată drept un 
cod al insolvenţei, avându-se în vedere sfera sa de aplicare, iar prin 
conținutul său normativ nu impunea elaborarea unor teze prealabile în 
sensul Legii nr. 24/2000, cu atât mai mult cu cât prezenta lege 
reprezintă o actualizare a reglementării existente deja în materia 
insolvenţei. | 

Trebuie observat faptul că, în materia comunicării actelor de 
procedură, Curtea își menţine practica deja consacrată, în sensul că 
această modalitate de comunicare a actelor în procedură, prin 
intermediul BPI, nu aduce atingere liberului acces la justiţie al cetă- 
ţeanului, dar nici nu îi încalcă dreptul la apărare. De altfel, nici chiar 
instituirea unor taxe pentru accesarea BPI nu este apreciată ca o 
condiționare a accesului liber la justiție, întrucât Curtea a reținut că 
accesul la justiție și exercitarea dreptului la apărare nu sunt drepturi 
absolute, legiuitorul putând să prevadă anumite condiţionări în 
vederea unei bune administrări a justiţiei, condiționări ce pot îmbrăca 
și forma unor obligații de ordin financiar. 

„Cât privește celelalte acte de procedură, se poate observa că s-a 
stabilit că legea impune termene raportate la publicarea în BPI, ceea ce 
ar conduce, în viziunea autorilor obiecției, la lipsirea de conținut a 
liberului acces la justiție, însă Curtea reţine faptul că participanții la 
procedură au posibilitatea ca, în cazurile specifice menţionate de lege, 
să ia cunoștință de operaţiunile respective chiar prin intermediul BPI 
ce urmează a fi publicat î în formă electronică. 


Înalta Curte de Casaţie și Justiţie, Secţia a II-a civilă 
— decizia nr. 570 din 13 februarie 2013 — 


Asupra conflictului negativ de față; 

Prin cererea înregistrată pe rolul Tribunalului n ear secţia 
a VII-a civilă, sub nr. 54580/3/2011, creditoarea Direcţia Generală a 
Finanţelor Publice Galaţi a solicitat deschiderea procedurii insolvenţei 

„faţă de debitoarea SC P. SRL, în temeiul Legii nr. 85/2006, pentru o 
creanță certă, lichidă și exigibilă, în sumă totală de 136.806 lei. 

Prin sentința civilă nr. 10282 din 12 octombrie 2012, Tribunalul 
București, Secţia a VII-a civilă, a admis excepţia de necompetență 
teritorială invocată din oficiu de instanță şi, în consecință, a declinat 
competența teritorială de judecare a cauzei în favoarea Tribunalului 

- Galaţi. | 

Pentru a pronunța astfel, Tribunalul Bucureşti a reţinut că, 
potrivit relațiilor emise de Oficiul Naţional al Registrului Comerţului, 
societatea debitoare SC P. SRL are sediul în Galaţi, astfel că în raport 
de dispoziţiile art. 16 C. pr. civ. (din 1865, n.a.) coroborate cu art. 6 
din Legea nr. 85/2006, competența de soluționare îi revine 
Tribunalului Galaţi. . 

„ Cauza a fost înregistrată pe rolul Tribunalului Galaţi, secția a II-a 
civilă. 

Prin sentința civilă nr. 1882 din 10 decembrie 2012, Tribunalul 
Galaţi, secţia a Il-a civilă, a admis excepţia necompetenței sale teri- 

„toriale, invocată:din oficiu. A declinat competența teritorială de solu- 
ționare a cererii în favoarea Tribunalului București. A constatat ivit 
conflictul negativ de competență şi a dispus înaintarea dosarului la 
Înalta Curte de Casaţie şi Justiţie în vederea judecării conflictului de 
competenţă. 3 

Pentru a pronunța astfel, Tribunalul Galați a reținut că, potrivit 
fişei de furnizare informaţii emisă de ORC Galaţi la data de 30 august 
2012 (fila 35 dosar), rezultă că firma este radiată din 28 martie 201 l, 
datorită faptului că și-a schimbat sediul social în alt judeţ, iar cererea 
de înregistrare a menţiunii privind schimbarea sediului social din 
Galaţi în Bucureşti a fost admisă prin rezoluţia din 28 martie 2011 a 
Directorului ORC Galaţi. 

S-a constatat că, şi la data de 22 iulie 2011, când cererea de 
deschidere a procedurii a fost înregistrată pe rolul Tribunalului 
București, sediul societății SC P. SRL era deja schimbat în Bucureşti, 
astfel că, în conformitate cu art. 16 C. pr. civ. (din 1865, n.a.), ce 
reglementează o competență teritorială exclusivă a tribunalului în 
circumscripția căruia se află sediul principal al debitorului, competența 
de soluționare a cererii de deschidere a procedurii îi revine 
Tribunalului București, secția a VIl-a comercială, instanță în a cărei 
rază de competență se află actualul sediu al debitorului. 

Înalta Curte, constatând existența unui conflict negativ de com- 
petență între cele două instanțe, care se declară deopotrivă necom- 

petente de a judeca aceeaşi pricină, în temeiul dispoziţiilor art. 22 
alin. (3) C. pr. civ. (din 1865, n.a.), va pronunţa regulatorul de com- 
petență, stabilind în favoarea Tribunalului Bucureşti competența 
teritorială de soluționare a cauzei, pentru următoarele considerente: 

Potrivit dispoziţiilor art. 6 din Legea nr. 85/2006 privind pro- 
cedura insolvenţei, toate procedurile prevăzute de prezenta lege, cu 
excepția recursului prevăzut la art. 8, sunt exercitate de un 
judecător-sindic şi sunt de competența tribunalului în a cărui rază își 
are sediul debitorul, astfel cum figurează acesta în registrul comerțului. 

În speţă, pentru determinarea tribunalului competent teritorial, 
conform textului menționat, prezintă relevanță sediul pe care debi- 
toarea îl avea înscris în registrul comerțului la momentul înregistrării | 
cererii de deschidere a procedurii insolvenţei acesteia. 

Din înscrisurile de la dosar, respectiv adresa din 28 noiembrie 
2012 emisă de Oficiul Registrului Comerţului de pe lângă Tribunalul 
Galaţi, rezultă că debitoarea a fost radiată la data de 28 martie 2011 
din evidenţele Oficiul Registrului Comerțului de pe lângă Tribunalul 
Galaţi, ca urmare a schimbării sediului din judeţul Galaţi în Bucureşti. 

Prin urmare, având în vedere prevederile art. 6 din Legea 
nr. 85/2006 privind procedura insolvenţei, competenţa de soluţionare a 
cauzei îi revine Tribunalului Galaţi, întrucât la data de 22 iulie 2011, 
data sesizării instanței de judecată cu cererea introductivă, sediul 
debitoarei SC P. SRL se afla în raza municipiului Bucureşti. 


Æ COMENTARIU 


Prezenta speță soluționată de către Înalta Curte de Casaţie și 
Justiţie cu prilejul conflictului de competenţă intervenit prezintă 
relevanță juridică și în condiţiile noii Legi, cu deosebirea că modi- 
ficarea operată prin dispoziţiile art. 41 din Lege va înlătura, pe de-o 
parte, practica neunitară a instanțelor de judecată, iar, pe de altă parte, 
tendința debitorilor de rea- -credință de a-și alege „instanțe prie- 
tenoase”. 

Astfel, în condiţiile Legii [art. 41 alin. (DI, esenţial pentru detett 
minarea instanței competente teritorial să soluţioneze o cerere de 
deschidere a procedurii de insolvenţă a debitorului este tribunalul, 
respectiv tribunalul specializat unde debitorul își are sediul social sau 
profesional cel puțin 6 luni anterior datei de sesizare a instanţei, sediul 
fiind cel cu care acesta figurează înscris în registrele speciale. Legiui- 

„torul a stabilit, de altfel, că orice modificare intervenită în intervalul de 
6 luni anterior datei formulării cererii de deschidere a procedurii nu 
este relevantă pentru stabilirea competenţei instanței la soluționarea 
cererii formulate. 


Curtea de Apel Timişoara, Secţia comercială 
— decizia nr. 550 R din 14 mai 2007 — 


Prin sentința civilă nr. 630 din 5 martie 2007, pronunţată în | 
dosarul nr. 3738/2005, Tribunalul Arad a admis cererea administra- 
torului judiciar SC E. SRL şi, în conformitate cu art. 107 par. A lit. b) 
şi c) din Legea nr. 85/2006 privind procedura insolvenței, a dispus 
începerea procedurii falimentului debitoarei SC G. SA, iar în temeiul 
alin. (2) al aceluiași articol a desemnat în calitate de lichidator judiciar 
pe fostul administrator judiciar pentru a îndeplini atribuţiile prevăzute 
de art. 25, dispunând, totodată, dizolvarea societăţii debitoare și 
ridicarea dreptului de administrare. Judecătorul-sindic a fixat termenul 
maxim de predare a gestiunii către lichidatorul judiciar, împreună cu 
lista actelor şi operaţiunilor efectuate după deschiderea procedurii la 
10 zile de la comunicarea hotărârii judecătorești, aprobând şi plata 
retribuţiei administratorului judiciar pentru perioada 17 octombrie 
2005-5 martie 2007 în cuantum de 500 lei lunar, plus TVA, precum şi 
a cheltuielilor privind procedura în sumă totală de 597,55 lei, sume ce 
urmau să se achite în conformitate cu dispoziţiile art. 4 alin. (4) din 
Legea nr. 85/2006, respectiv din contul unic de lichidare. l 

Împotriva acestei sentințe a formulat recurs creditoarea DGFP, 
solicitând modificarea hotărârii atacate în sensul respingerii propunerii 
administratorului judiciar de aprobare a onorariului în cuantum de 500 
lei lunar, plus TVA, ca fiind prematur formulată raportat la dispozițiile 
art. 7 alin. (5) din Ordinul MFP nr. 1186 din 11 iulie 2006 privind 
deschiderea procedurii de reorganizare judiciară şi faliment de către 
organele fiscale competente și propunerile de numire a lichidatorilor, 
astfel cum acest ordin a fost modificat prin Ordinul MFP nr. 1342 din 
11 august 2006. În aceste condiții, recurenta consideră că aprobarea 
onorariului solicitat de administratorul judiciar sau a oricărei alte sume 
cu acest titlu este prematură, având în vedere faptul că aceasta se află 
în imposibilitatea stabilirii valorii totale din creanța fiscală care 
urmează să fie stinsă prin aplicarea prevederilor Legii nr. 85/2006 și că 
până în prezent ea nu a încasat vreo sumă din averea debitoarei, prin 

acţiunile administratorului judiciar nefiind stinsă nicio parte din 
creanta cu care s-a înscris în tabelul de creanţe. 

Prin decizia civilă nr. 550/R din 14 mai 2007, pronunțată î în 
dosarul nr. 764/59/2007, Curtea de Apel Timişoara a respins ca 
nefondat recursul declarat de creditoarea DGFP împotriva sentinței 
civile nr. 630 din 5 martie 2007, pronunţată de Tribunalul Arad în 
dosarul nr. 3738/2005. l 

Pentru a hotărî astfel, Curtea a reținut că by EAT în care 
judecătorul-sindic a stabilit cuantumul onorariului, cât și momentul 
realizării acestei operațiuni, sunt legale în condițiile în care, potrivit 
dispozitiilor aplicabile în speță, cuantumul pe care îl poate primi 
practicianul în insolvenţă desemnat să administreze această procedură 
este stabilit de texte legale, în mod generic şi orientativ, neexistând 
prevederi clare şi imperative în acest sens. De asemenea, dispoziţiile 
Legii nr. 85/2006 permit judecătorului-sindic să stabilească remu- 
neraţia acestuia. 

Astfel, art. 11 din Hotărârea nr. 1 din 15 decembrie 2006 privind 
aprobarea Regulamentului de organizare și funcționare al Uniunii 
Naţionale a Practicienilor în Insolvenţă din România emis de UNPIR, 
art. 10 din Legea nr. 85/2006, art. 37 din O.U.G. nr. 86/2006 privind 
organizarea activității practicienilor în insolvenţă, consacră dreptul 
practicienilor de a fi remunerați pentru activitatea desfăşurată, preci- 
zând cu titlu de exemplu unele dintre criteriile în funcţie. de care se 
stabileşte această sumă. Potrivit dispozițiilor Legii nr. 85/2006, 
judecătorul- -sindic stabilește onorariul provizoriu (art. 10), iar comi- 
tetul creditorilor, conform art. 17 alin. (1) lit. b), are ca atribuție să 
negocieze cu administratorul judiciar sau cu lichidatorul care doreşte 
să fie desemnat de către creditori în dosar condițiile numirii şi să 
recomande adunării creditorilor astfel de numiri. De asemenea, art. 19 
mai stabileşte în alin. (2) că, la recomandarea comitetului creditorilor, 
în cadrul primei şedinţe a adunării creditorilor sau ulterior, creditorii 
care deţin cel puţin 50% din valoarea totală a creanţelor pot decide 
desemnarea unui administrator judiciar/lichidator, stabilindu-i şi 
remuneraţia. În cazul în care remuneraţia se va achita din fondul 
constituit conform prevederilor art. 4, aceasta va fi stabilită de către 
judecătorul-sindic, pe baza criteriilor stabilite prin legea privind 
profesia de practician în insolvenţă. Creditorii pot decide să confirme 
administratorul judiciar sau lichidatorul desemnat provizoriu de către 
judecătorul-sindic. i 

Pe de altă parte, alin. (3) al art. 19 arată care sunt considerentele 
pentru care decizia luată în baza alin. (2) poate fi contestată de către 
creditori, respectiv faptul că aceştia pot contesta hotărârea pe motive 
de nelegalitate în termen de 3 zile la judecătorul-sindic care va 
soluţiona, de urgență şi deodată, toate contestaţiile printr-o. încheiere 
prin care va desemna administratorul judiciar/lichidatorul propus de 
creditori sau, după caz, va solicita adunării creditorilor desemnarea 
unui alt administrator judiciar/lichidator. 

În cazul desemnării lichidatorului, cu referire în cauză la dis- 
poziţiile art. 107 alin. (2) lit. b) din Legea nr. 85/2006, prevederile mai 
sus enunțate sunt pe deplin aplicabile, această menţiune fiind făcută, 
de altfel, atât în cuprinsul articolului menţionat, cât şi în dispoziţiile 
art. 24 din același act normativ, motiv pentru care susținerea recurentei 
în sensul că judecătorul-sindic ar fi trebuit să respingă propunerea 
administratorului judiciar de aprobare a onorariului ca prematur 
formulată nu este fondată pe niciun temei legal. Din contră, textele 
legale îl obligă pe judecătorul-sindic să se pronunţe asupra cuantu- 
mului onorariului administratorului judiciar, cu atât mai mult cu cât 
acestuia îi încetează calitatea deținută anterior. Faptul că același 
practician este desemnat şi ca lichidator în procedură nu este o regulă, 
astfel că, pentru activitatea desfăşurată până la momentul intrării 
în faliment, el trebuie remunerat, din înscrisurile cauzei nerezultând 
nici faptul că practicianul ar fi negociat vreun alt onorariu cu 
comitetul/adunarea creditorilor. 

__ În esență, recurenta consideră că aprobarea onorariului solicitat. 
de administratorul judiciar sau a oricărei alte sume cu acest titlu ar fi 
prematură având în vedere faptul că se află în imposibilitatea stabilirii 
valorii totale din creanța fiscală care urmează să fie stinsă prin apli- 
carea prevederilor Legii nr. 85/2006 şi că, până la momentul formulării 
recursului, nu a încasat vreo sumă din averea debitoarei, prin acţiunile 

"administratorului judiciar nefiind stinsă nicio parte din creanța 
declarată, susținerile sale fiind întemeiate pe dispoziţiile art. 7 din 
Ordinul MEP nr. 1186 din 11 iulie 2006 privind deschiderea procedurii 
de reorganizare judiciară şi faliment de către organele fiscale com- 
petente și propunerile. de numire a lichidatorilor, text care prevede 
următoarele: 

Organele fiscale nu vor accepta ca în cadrul procedurii insol- 
venței onorariul lunar al administratorului sau al lichidatorului să fie 
mai mare de 2.000 lei pe lună. Acordarea onorariului lunar este con- 
diționată de desfăşurarea unor activități în respectivul dosar de 

lichidare, activități reflectate în raportul prevăzut la art. 21 din Legea 
nr. 85/2006. 

Organele fiscale nu vor accepta ca în cadrul procedurii insol- 
venţei onorariul de succes al administratorului sau al lichidatorului să 
fie mai mare de 7% din sumele obţinute prin valorificarea bunurilor, 
exclusiv TVA. Onorariul de succes urmează a fi stabilit astfel: 

a) 7% din sumele obținute prin valorificarea bunurilor, exclusiv 
TVA, în situaţia în care creanța fiscală este acoperită în integralitate, 
într-un termen de 12 luni de la data deschiderii procedurii; b) 6% din 
sumele obținute prin valorificarea bunurilor, exclusiv TVA, în situaţia 
în care creanţa fiscală este acoperită într-un procent mai mare de 80% 
inclusiv, în termen de 18 luni de la deschiderea procedurii; c) 5% din 
sumele obținute prin valorificarea bunurilor, exclusiv TVA, în situaţia 
în care creanța fiscală este acoperită într-un procent mai mare de 50% 
inclusiv, în termen de 24 de luni de la deschiderea procedurii. 
Organele fiscale nu vor accepta să fie acordat onorariul de succes în 
situaţia în care creanța fiscală se recuperează într-un procent mai mic 
de 50%. Organele fiscale nu vor accepta ca valoarea onorariului să fie 
mai mare decât valoarea creanţei fiscale stinse prit aplicarea preve- 
derilor Legii nr. 85/2006. 
~ -Deşi pentru organele fiscale aceste aoezi au caracter de obli- 
gativitate, ordinul fiind un act-normativ cu caracter inferior dispo- 
zițiilor cuprinse în Legea nr. 85/2006, judecătorul-sindic şi ceilalți 
participanţi la procedură nu pot fi ţinuţi de prevederile acestuia, decât 
dacă adunarea/comitetul creditorilor sunt de acord cu limitele impuse 
prin acesta, iar practicianul în insolvenţă acceptă să-şi desfășoare 
activitatea în aceste condiţii. 

În altă ordine de idei, având în vedere că dispozițiile aceluiaşi 
ordin modifică îi sens restrictiv prevederile Legii insolvenţei, acestea 
nu pot fi impuse peste sau în contra măsurilor adoptate conform 
prevederilor unei legi. Ca urmare, critica adusă de creditorul fiscal 
sentinței recurate întemeiată pe dispoziţiile acestui ordin nu pot face 
ca, faţă de dispoziţiile Codului de procedură civilă referitoare la 
modificarea ori casarea unei hotărâri, recursul de faţă să fie admis. 

În legătură cu' stabilirea onorariului administratorului judiciar, 
recurenta a mai arătat că nici practicianul şi nici instanța nu au res- 
pectat prevederile art. 4 din Legea nr. 85/2006, care îi dau posibilitatea 
administratorului judiciar de a elabora un buget previzionat pentru a se 
putea determina mai uşor valoarea creanței totale care urmează să fie 
stinsă prin procedura insolvenței, stabilirea onorariului acestuia fiind o 

prerogativă exclusivă a creditorilor, și nu a judecătorului-sindic, 
conform art. 11 lit. d) din actul normativ menţionat. 

Ceea ce omite însă creditoarea este faptul că art. 19 alin. (2) din 
același act normativ arată că, în cazul în care remuneraţia lichi- 
datorului se achită din fondul special, aceasta este aprobată tot de 
judecătorul-sindic, art. 11 lit. d) statuând că judecătorul-sindic con- 
firmă atât lichidatorul, ca persoană, cât și onorariul stabilit de adunarea 
creditorilor. Cum însă dispoziţiile art. 19 alin. (2) prevăd o situaţie 
derogatorie, acestea sunt prevederile aplicabile în speță, ele fiind 
susținute şi de dispoziţiile art. 107 alin. (2) lit. c), care stabilesc că prin 
hotărârea prin care se decide intrarea în faliment, judecătorul-sindic va 
pronunța dizolvarea societății debitoare și va dispune, în cazul pro- 
cedurii simplificate, confirmarea în calitate de lichidator al administra- 
torului judiciar desemnat potrivit art. 19 alin. (2) sau art. 34, după caz. 


Æ COMENTARIU 


Stabilirea onorariului practicianului în insolvenţă prezintă rele- 
vanță juridică și în condiţiile noii Legi, întrucât criteriile de stabilire, 
persoana îndrituită și modalitatea de plată a acestuia este identică. 

Prin urmare, la data desemnării sale, judecătorul-sindic, prin 
hotărârea de numire, îi va stabili și onorariul, urmând ca după 
definitivarea sa să se confirme sau nu onorariul stabilit. Cert este însă 
că onorariul stabilit pe seama practicianului în insolvenţă va ţine 
seama de criteriile prevăzute în art. 38 din O.U.G. nr. 86/2006, 
eventuale alte acte administrative, adoptate de diverse instituții ale 
statului, nefiind în măsură să impună alte criterii de determinare a 
acestor onorarii. Dacă însă adunarea creditorilor acceptă astfel de 
criterii, precum cele amintite în speța analizată, onorariul practi- 
cianului va fi stabilit ținând cont de aceste criterii. 

Legiuitorul român însă a reglementat pentru prima dată moda- 
litatea în care practicianul în insolvenţă se poate retrage din procedură, 
nefiind obligat să accepte orice sumă cu titlu de onorariu, soluția fiind 
oferită de prevederile art. 57 alin. (14) din Lege. Astfel, potrivit dis- 
pozițiilor enunțate anterior, dacă practicianul în insolvenţă nu reușește 
negocierea onorariului său cu creditorii, în cadrul adunării, admi- 
nistratorul judiciar sau lichidatorul judiciar, după caz; renunță la 
desemnarea sa, iar judecătorul-sindic desemnează provizoriu un alt 
practician în insolvenţă. 

Curtea de Apel Târgu-Mureş, Secţia comercială, 
de contencios administrativ și fiscal 
— decizia nr. 1.010/R din 24 mai 2011 — 


Prin sentinţa nr. 4005 din 30 noiembrie 2010 a Tribunalului 
Harghita s-a respins contestaţia formulată de creditoarea SC U. SRL, 
împotriva Hotărârii Adunării Creditorilor din 19 octombrie 2010 și, de 
asemenea, s-a respins ca inadmisibilă contestaţia debitoarei SC TT 
SRL, formulată împotriva aceleiaşi hotărâri. 

În considerentele hotărârii atacate s-a reținut inadmisibilitatea 
contestației debitoarei SC U.T. SRL, în raport de dispozițiile art. 14 
alin. (7) din Legea nr. 85/2006, potrivit cărora debitorii nu sunt 
cuprinși în categoria celor îndreptăţiți să solicite Ju gălozulu sipdie 
desființarea hotărârilor adunării creditorilor. 

Referitor la cealaltă contestaţie, formulată de SC U. SRL, s-au 
reţinut următoarele: 

Cu ocazia adunării creditorilor, şi-au exprimat opinia în scris sau 
prin prezenţă, creditori ce deţin 60,14% din valoarea totală a creanţelor 
înscrise în tabelul definitiv consolidat, fiind, așadar, îndeplinită con- 
diţia impusă de art. 15 alin. (1) din Legea nr. 85/2006. 

S-a mai arătat că, deoarece în convocator s-a menţionat că lipsa 
: unui răspuns echivalează cu un acord tacit, se consideră că restul 
creditorilor ale căror creanţe însumează 39,86%, din total şi-au însuşit 
propunerile lichidatorului judiciar.. De altfel, în sens pozitiv au votat 
creditorii B.G.S.G., Primăria Băile Tuşnad şi A.V.A.S. Bucureşti. 

Referitor la evaluarea făcută unuia din bunurile ce urmau a fi 
valorificate prin licitaţie, s-a arătat că valoarea acestuia a fost deter- 
minată în mod corespunzător prin expertiză de către un evaluator 
autorizat. 

Împotriva acestei sentințe a declarat recurs, în termenul legal, SC 
U.T. SRL, criticând hotărârea atacată ca nelegală, susținând, în esență, 
că evaluarea imobilelor nu a fost făcută în mod corespunzător, pentru 
că preţurile de vânzare stabilite sunt neserioase şi, de asemenea, că 
prevederile art. 14 ale Legii nr. 85/2006 nu interzic debitorului posi- 
bilitatea de a contesta Hotărârea Adunării Generale a Creditorilor, cu 
atât mai mult cu cât contestaţia este şi în interesul creditorilor. 

„A declarat, de asemenea, recurs creditoarea SC U. SRL, invo- 
când aceleaşi motive referitoare la neseriozitatea preţurilor, rezultate în 
urma evaluării și, de asemenea, că în mod eronat s-a reţinut că 

majoritatea creditorilor au fost de acord cu ordinea de zi, cu privire la 
acest aspect fiind făcute referiri la încălcarea dispoziţiilor art. 14 din 
Legea nr. 85/2006, cu ocazia dezbaterilor cauzei. 

Prin concluziile scrise, lichidatorul judiciar al debitoarei a invo- 
cat excepția lipsei calității de reprezentant al numitului B.L., pentru 
societatea debitoare, întrucât acesta nu poate reprezenta societatea, ca 
urmare a deschiderii procedurii insolvenţei față de aceasta, iar cu 
privire la fond, a solicitat respingerea celuilalt recurs ca nefondat, 
întrucât recursul în cauză nu poate viza motive de nelegalitate a hotă- 
rârii atacate şi că criticile aduse de recurenta SC U. SRL raportului de 
evaluare sunt nişte aprecieri nesusținute de probe. 
| Instanţa a invocat, din oficiu, la termenul de judecată din 10 mai 
2011, excepţia lipsei calităţii procesuale active a debitoarei SC U.T. 
SRL, de a ataca hotărârea adunării generale şi, de asemenea, aceeași 
excepție cu privire la creditoarea SC U. SRL, ambele întemeiate pe 
dispoziţiile art. 14 din Legea nr. 85/2006. 

Examinând hotărârea atacată, prin prisma acestor considerente, 
precum şi din oficiu, potrivit art. 304! C. pr. civ. (din 1865, n.a.), 
Curtea a constatat următoarele: 

Având în vedere și prevederile dispoziţiilor art. 137 alin. (1) 
C. pr. civ. (din 1865, n.a.), dată fiind ordinea în care instanţa se va 
pronunţa asupra excepțiilor invocate şi care fac de prisos, în totul sau 
în parte, cercetarea în fond a pricinii, Curtea a constat următoarele: 

Având în vedere dispoziţiile art: 14 alin. (7) din Legea nr. 85/2006, 
care conferă doar pentru două categorii de creditori dreptul de a ataca 
hotărârea adunării creditorilor, este cert că ipoteza legală limitează 
sfera persoanelor care ar putea formula cerere pentru desfiinţarea unor 
asemenea hotărâri, cu excluderea, așadar, a debitoarei, motiv pentru 
care excepția lipsei calității procesuale active a acesteia urmează a fi 
admisă, și, pe cale de consecinţă, potrivit art. 312 alin. (1) teza a II-a 
C. pr. civ. (din 1865,.n.a.), recursul promovat de debitoarea SC U.T. 
SRL va fi respins. 

În aceste condiţii, Curtea a omis să cerceteze excepția lipsei 
dovezii calităţii de reprezentant a lui B.L., pentru debitoare, ca urmare 
a admiterii excepţiei lipsei calităţii procesuale active a acestei părți. 

Referitor la excepţia lipsei calităţii procesuale active a creditoarei 
SC U. SRL, faţă de lămuririle aduse de lichidatorul judiciar în ședința 
publică din 10 mai 2011, precum că creditoarea SC U. SRL a votat 
împotriva măsurilor propuse prin ordinea de zi și a făcut să se con- 
semneze aceaştă poziţie a sa în procesul-verbal al adunării (după cum 

rezultă şi din confirmarea lichidatorului judiciar, în cadrul dezbaterilor 
din 10 mai 2011, referitor la acest aspect), rezultă că recurenta credi- 
toare se încadrează în prima categorie, prevăzută de art. 14 alin. (7) din 
Legea nr. 85/2006, cuprinzând persoanele îndreptăţite. să. solicite 
desființarea Hotărârii Adunării Creditorilor, astfel încât această ex- 
cepţie se impune a fi respinsă pentru considerentele mai sus expuse. 

În ceea ce priveşte fondul cauzei, în procesul-verbal al adunării 
creditorilor din data de 19 octombrie 2010, se arată că la adunarea 
creditorilor au fost prezenți SC U. SRL și C.B., creditori care 
însumează 19,95% din valoarea totală a creanţelor, GHipriose,j în Tabelul 
definitiv consolidat. 

Pe de altă parte, potrivit art. 15 alin. (1) din Lege, Ela instituită 
este că şedinţele adunării creditorilor vor avea loc în prezenţa titula- 
rilor de creanţe însumând cel puţin 30% din valoarea totală a 
creanţelor asupra averii debitorului, iar deciziile adunării creditorilor 
se adoptă cu votul favorabil al titularilor majorităţii, prin valoare, a 
creanţelor prezente.. 

Rezultă, aşadar, că condiţia imperativă de cvorum prevede 
procentajul de 30% din valoarea totală a creanţelor, dar, de asemenea, 
a fost instituită şi condiţia prezenţei efective a acestora. 

Astfel, în interpretarea textului legal de către Curte, împrejurarea 
că unii creditori au comunicat punctul de vedere în scris (40, 19%), nu 
acoperă cerința legală de cvorum: = Han 

În cvorumul de 30% sunt cuprinși creditorii prezenți şi repre- 
zentați [conform art. 13 alin. (3) din Lege], dar comunicarea în scris a 
punctului de vedere nu echivalează din punct de vedere juridic, în 
înțelesul dispoziţiilor precitate [art. 14 alin. (7)], cu prezenţa fizică 
impusă de legiuitor, ci reprezintă o manifestare de voință care, în 
forma scrisă comunicată lichidatorului judiciar, nu este de natură să 
echivaleze cu un vot valabil exprimat. 

” În aceste condiţii, soluţia care se impune este, așadar, admiterea 
recursului formulat de creditoarea SC U. SRL, potrivit art. 312 
alin. (1) teza I C. pr. civ. (din 1865, n.a.). 

“Urmare admiterii acestui recurs, Curtea a constatat că se impune 
modificarea în parte a hotărârii atacate, în sensul celor de mai sus, 
admiterea contestaţiei creditoarei SC U. SRL având drept consecință 
anularea Hotărârii Adunării Generale a creditorilor din 19 octombrie 
2010, cauza urmând a fi reluată de la acest moment procedural de către 
judecătorul-sindic desemnat în cauză; iar celelalte dispoziţii din 

hotărârea atacată vor fi păstrate ca legale și temeinice, întrucât nu au 
fost identificate alte motive care să atragă reformarea în tot a hotărârii 
atacate 


ZS COMENTARIU 


“Soluţia prezentată mai sus va fi actuală și în condiţiile noii Legi, 
întrucât prevederile art. 48 alin. (7) din Lege reiau dispoziţiile art. 14 
alin. (7) din LPI. Prin urmare, legitimare, procesuală activă în 
contestațiile împotriva hotărârilor adunării generale a creditorilor vor 
avea creditorii care au lipsit motivat sau cei care, prezenți fiind, au 
votat împotrivă și au făcut să se consemneze aceasta în procesul-verbal 
întocmit. 

Cu titlu de noutate însă, Legea prevede că hotărârile adunării 
creditorilor pot fi contestate pentru nelegalitate de către administra- 
torul judiciar sau lichidatorul judiciar, după caz, cu excepția celei prin 
care acesta a fost desemnat. Prin urmare, în condițiile Legii, contestaţia 
promovată de către debitoare prin administratorul său judiciar este 
admisibilă, caracterul său fondat sau nefondat urmând a fi analizat de 
către judecătorul-sindic. 

Nu trebuie omis nici faptul că, cu titlu de noutate absolută, Legea 
stabilește, prin art. 49 alin. (1) fraza finală, că votul condiționat este 
unul negativ, iar creditorii care au votat valabil prin corespondență 
sunt considerați ca prezenți. 


a 
Curtea de Apel Cluj, Secţia a II-a civilă, 
de contencios administrativ și fiscal 
— decizia nr. 3.685 din 11 octombrie 2011 — 


Prin sentința comercială nr. 882 din data de 9 noiembrie 2011 a 
Tribunalului . Comercial Cluj s-a admis cererea formulată de 
creditoarea SC T.Q.C. SRL și s-a constatat nulitatea hotărârii adunării 
generale a creditorilor SC D. SRL, adoptată în data de 30 iulie 2010. 

Pentru a pronunța această hotărâre, instanța de fond a reținut că 
prin încheierea comercială nr. 44/C din 26 ianuarie 2010 a fost 
deschisă procedura generală a insolvenței față de debitoarea SC D. 
SRL, fiind desemnat în calitate de administrator judiciar R.P. IPURL. 

La data de 13 aprilie 2010, administratorul judiciar a afișat 
tabelul preliminar de creanţe, în tabel fiind înscrisă şi creditoarea SC 
M.E.P. SRL cu o creanţă provizorie în cuantum de 1.469.283,67 lei, 
reprezentând 50,85% din cuantumul total al creanţelor. Din raportul de. . 
activitate în cuprinsul căruia au fost analizate cererile de admitere a 
creanţelor rezultă că înscrierea provizorie a acestei creanţe a fost 
determinată de faptul că la Tribunalul de Arbitraj se poartă un litigiu 
cu privire la această creanță. 

Prin sentința comercială nr. 2913/a din 1 iulie 2010 s-a definitivat 
tabelul creanţelor împotriva averii debitoarei SC D. SRL, în tabel fiind 
înscrisă și creditoarea SC M.E.P. SRL cu o creanță provizorie în 
cuantum de 1 .469.283,67 lei, urmând ca definitivarea acestei creanţe 
să se realizeze după administrarea probelor necesare dovedirii preten- 
țiilor formulate de creditoare. 

“Din cuprinsul procesului-verbal al adunării generale a credi- 
torilor debitoarei SC D. SRL din data de 30 iulie 2010 rezultă că 
ordinea de zi a fost următoarea: prezentarea 'stadiului procedurii, 
desemnarea comitetului creditorilor, stabilirea remunerației admi- 
nistratorului judiciar, confirmarea administratorului: judiciar Și prezen- 
tarea cauzelor şi împrejurărilor care au condus la apariţia stării de 
insolvenţă. 

La adunarea creditorilor au fost prezenți următorii creditori: SC 
M.E.P. SRL, care deţine 52,95% din valoarea masei credale, B.G.S.G. 
SA, care deţine 18,52% din valoarea masei credale, SC D.I. SRL, care 
deține 2,59% din valoarea masei credale, SC T.Q.C. SRL, care deţine 
9,69% din valoarea masei credale, SC N.P. SRL, care deţine 3.13% 
din valoarea masei credale, SC V.R. SRL, care deține 6,39% din 
valoarea masei credale, SC T. SRL, care deţine 0,44% din valoarea 
masei credale, A.]., care deţine 2,52% din valoarea masei credale, și 
Municipiul Cluj-Napoca, care deţine 0,01% din valoarea masei credale 
și care a votat prin corespondență. 

Cu privire la punctul de pe ordinea de zi având ca obiect 
desemnarea comitetului creditorilor, administratorul judiciar a propus 
ca acesta să aibă în componență pe creditorii SC M.E.P. SRL, 
B.G.S.G. SA şi SC D.I. SRL, propunere pentru care a votat pozitiv 
numai Creditoarea SC M.E.P. SRL, creditoarea SC T. SRL s-a abținut 
de la vot, iar ceilalți creditori prezenți au votat împotrivă. S-a con- 
siderat că pentru acest punct s-a exprimat un vot pozitiv, astfel încât 
acesta a fost adoptat. 

Cu privire la remuneraţia administratorului judiciar, creditorii 
A.I, SC T.Q. SRL şi SC V.R. SRL au votat împotrivă, creditorii 
B.G.S.G. SA, SC N.P. SRL și SC T. SRL s-au abținut de la vot, iar 

„creditoarea SC M.E.P. SRL a votat pozitiv, astfel încât a fost con- 
siderat votat și acest punct al ordinii de zi. 

Creditorii SC M.E.P. SRL, SC D.I. SRL şi SC N.P. SRL au 
confirmat ca și administrator judiciar pe R.P. SPRL, iar ceilalți credi- 
tori prezenți nu au fost de acord cu confirmarea acestui administrator 
judiciar şi au propus desemnarea altui administrator judiciar în per- 
soana doamnei G.M. 

Conform art. 14 alin. (7) din Legea nr. 85/2006, hotărârea 
adunării creditorilor poate fi desființată de judecătorul-sindic pentru 
motive de nelegalitate, la cererea creditorilor care au votat împotriva 
hotărârii respective şi au făcut să se consemneze aceasta în 
procesul-verbal al adunării, precum și la cererea creditorilor îndrep- 
tățiți să participe la procedura insolvenţei, care au lipsit motivat la 
şedinţa adunării creditorilor. 

Creditoarea SC T.Q.C. SRL a fost prezentă la şedinţa adunării 
creditorilor, având calitatea procesuală activă pentru a formula o cerere 
de desființare a hotărârii adoptate în cadrul acestei adunări, iar cererea 
a fost formulată în cadrul termenului de 5 zile prevăzut de art. 14 
alin. (8) din Legea nr. 85/2010. A învederat judecătorul-sindic că 
motivul de nelegalitate invocat pentru desființarea hotărârii adunării 
creditorilor din data de 30 iulie 2010 este că la adunare a participat şi a 
votat și creditoarea SC M.E.P. SRL care nu avea acest drept, deoarece 
a fost înscrisă în tabelul definitiv de creanţe cu o creanță provizorie. 

Din interpretarea dispozițiilor art. 15 din Legea nr. 85/2006 
rezultă că adunarea creditorilor are loc în prezenţa titularilor de creanţe 
însumând cel puţin 30% din valoarea totală a creanţelor asupra averii 
debitorului, la calculul valorii totale a creanţelor avându-se în vedere 
valoarea creanţelor cuprinse în tabelul definitiv de creanţe pentru 
perioada cuprinsă între afişarea tabelului definitiv şi data confirmării 
unui plan de reorganizare. Aceste prevederi -legale au un caracter 
general, iar prin dispoziţiile art. 64 alin. (5) din Legea nr. 85/2006 se 
instituie o excepție de la regula conform căreia toți creditorii înscriși în 
tabelul definitiv de creanţe pot participa și vota în cadrul adunării 
creditorilor, excepția referindu-se la titularii creanţelor sub condiţie 
suspensivă la data deschiderii procedurii, care vor fi îndreptățiți să 
participe la distribuiri numai după îndeplinirea condiţiei respective. 

Creditoarea SC M.E.P. SRL a fost înscrisă în tabelul definitiv de 
creanţe cu o creanță provizorie în valoare de 1.469.283,67 lei. 
Conform art. 64 alin. (4) din Legea nr. 85/2006 se vor admite provi- 
zoriu la masa credală creanțele nescadente şi sub condiţie la data 
deschiderii procedurii. Creanţa pretinsă de creditoarea SC M.E.P. SRL 
a fost înscrisă în mod provizoriu la masa credală avându-se în vedere 
că trebuie administrate probe pentru a se face dovada caracterului cert 
al acestei creanţe, iar în această situaţie, creanţa este afectată de o 
condiţie suspensivă, urmând a fi înscrisă în tabel în mod definitiv 
numai după dovedirea eienn condițiilor necesare definitivării 
acestei creanţe. 

Prin prezenta cerere, a precizat judecătorul-sindic, CEEE nu 
urmăreşte să supună judecății caracterul creanței-creditoarei SC M.E.P. 
SRL, deoarece prin sentința prin care a fost definitivat tabelul de 
creanţe s-a stabilit că înscrierea acestei creanţe este provizorie, iar 
înscrierea cu acest titlu este specifică numai creanţelor nescadente şi 
celor sub condiție, astfel cum rezultă din dispoziţiile art. 64 alin. (4) 
din Legea nr. 85/2006, astfel încât s-a apreciat că cererea formulată nu 
este inadmisibilă. 

Este de reţinut că dispoziţiile art. 74 alin. (3) din Legea 
nr. 85/2006, conform cărora titularii de creanţe sub condiție suspensivă 
vor putea participa la vot în adunările creditorilor numai după înde- 
plinirea condiţiei respective, au fost abrogate în mod expres prin 
dispoziţiile Legea nr. 169/2010. Însă prin același act normativ a fost 
modificat art. 64 alin. (5) din Legea nr. 85/2006, în sensul că titularii 
creanţelor sub condiţie suspensivă la data deschiderii procedurii vor fi 
îndreptăţiți să participe la distribuiri numai după îndeplinirea condiţiei 
respective, astfel încât judecătorul-sindic a apreciat că nu se poate 
susține că în actuala formă a Legii nr. 85/2006 se permite participarea 
la vot a acestor creditori. 

Creditoarea SC M.EP. SRL este titulara unei creanţe sub 
condiţie suspensivă, astfel încât nu are dreptul de a participa la vot în 
adunarea creditorilor. Astfel, şedinţa adunării creditorilor din data de 
14 aprilie 2010 a avut loc numai cu prezența valabilă a creditorilor 
reprezentând 43,02% din valoarea totală a creanţelor cu drept de vot 
înscrise în tabelul definitiv, iar votul exprimat de aceşti din urmă 
creditori, care fie s-au abținut, fie au votat împotriva punctelor î înscrise 
pe ordinea de zi, nu a întrunit condiția majorității impusă de art. 15 
alin. (1) din Legea nr. 85/2006, motiv pentru care hotărârea adoptată 
este nelegală, motiv pentru care a fost admisă cererea formulată de 

i creditoarea SC T.Q.C. SRL şi s-a constatat nulitatea hotărârii adunării 
generale a creditorilor SC D. SRL, adoptată în data de 30.07.2010. 
Impotriva acestei sentințe, creditoarea SC M.E.P. SRL a declarat 
recurs, prin care a solicitat admiterea acestuia şi, pe cale de consecință, 
modificarea hotărârii atacate în sensul respingerii cererii/contestaţiei 
formulate de intimata-creditoare SC T.Q. privind constatarea nulităţii 
absolute a Hotărârii Adunării Generale a Creditorilor D. din data de 30 
iulie 2010, precum şi obligarea intimatei la plata cheltuielilor de 
judecată. | | 
Analizând sentința criticată prin prisma motivelor de recurs 
invocate şi a dispoziţiilor legale incidente, Curtea reţine următoarele: 
Criticile aduse sentinței recurate sunt întemeiate, deoarece, 
contrar celor reținute de către judecătorul-sindic prin sentinţa recurată, 
în calitate de titulară a unei creanţe înscrise în tabelul definitiv al 
creanţelor debitoarei creditoarea SC D. SRL, era îndreptățită să 
participe şi să voteze în cadrul ședinței Adunării Creditorilor D. din 
data de 30 iulie 2010, deoarece a fost înscrisă în tabelul preliminar de 
creanţe, iar conform art. 73 alin. (3) din Legea nr. 85/2006, după 
afișarea tabelului preliminar de creanţe, creditorii înscriși pot participa 
la adunările creditorilor, fără a se face vreo distincţie între titularii de 
creanţe chirografare, garantate, sub condiție sau nescadente. De 
asemenea, din dispoziţiile art. 15 alin. (1) şi (2) din Legea nr. 85/2006 
„rezultă că ședințele adunării creditorilor vor avea loc în prezența 
titularilor de creanţe însumând cel puţin 30% din valoarea totală a 
creanţelor asupra averii debitorului, avându-se în vedere valoarea 
creantelor înscrise în tabelul definitiv, nici în acest caz nefiind făcută 
vreo distincție cu privire la categoriile de creanţe. | 
Judecătorul-sindic reţine în mod întemeiat faptul că dispoziţiile —. 
art. 74 alin. (3) din Legea 85/2006, care interziceau expres creditorilor 
ale căror creanţe erau afectate de o condiţie suspensivă să voteze în 
adunările creditorilor, au fost abrogate anterior pronunțării sentinței 
recurate și chiar anterior procesului-verbal care consemnează hotărârea 
adoptată de adunarea creditorilor. În consecință, acest text nu este 
incident în cazul concret analizat. | 
Cu toate acestea, judecătorul-sindic dispune anularea hotărârii 
adunării creditorilor în urma unei interpretări eronate a noilor dispoziţii 
ale art. 64 alin. (5) din Legea nr. 85/2006. Astfel, potrivit acestui text 
„legal, se prevede că titularii creanţelor sub condiție suspensivă la data 
deschiderii procedurii, vor fi îndreptățiţi să participe la distribuiri 
numai după îndeplinirea condiţiei respective. În mod eronat 
judecătorul-sindic a extins efectele acestei dispoziţii şi a concluzionat 

că nici în actuala formă a Legii nr. 85/2006 nu se permite participarea 
la vot a acestor creditori ale căror creanţe sunt sub condiţie. Or, în 
opinia instanței de recurs, excepţiile sunt de strictă interpretare, situaţie 
în care imposibilitatea de a participa la distribuiri nu echivalează în 
niciun fel cu imposibilitatea de a vota în adunarea creditorilor, cele 
două competenţe fiind radical diferite. Şi intenția legiuitorului a fost în 
acest sens, de a permite acestei categorii de creditori să voteze, doar 
astfel putând fi interpretat demersul de abrogare al art. 74 alin. (3) din 
Legea nr. 85/2006. 

Mai mult, dispoziţiile art. 72 alin. (3) teza a II-a. E Legea . 
nr. 85/2006 nu disting cu privire la dreptul creditorilor de a vota în 
şedinţa adunării - generale a acestora, între titularii de creanţe 
chirografare, garantate, cu priorităţi, sub condiţie ori nescadente, ci 
statuează exclusiv faptul că, după afişarea tabelului preliminar de 
creanţe, toţi creditorii înscrişi în tabel sunt îndreptăţiți să participe la 
adunările creditorilor. La adunarea creditorilor. din data de 30 iulie 
2010 au participat şi votat creditori însumând mult peste valoarea 
avută în vedere de dispoziţiile art. 15 alin. (1) din Legea nr. 85/2006 şi 
nu există motive care să atragă nulitatea hotărârii adoptate. . 

Trebuie precizat în acest context faptul că sunt incidente în 
soluționarea“ contestaţiei deduse judecății şi două decizii irevocabile 
pronunțate de către Curtea de Apel Cluj, prin care s-a recunoscut 
irevocabil şi cu putere de lucru judecat dreptul creditoarei recurente 
SC ME.P. SRL de a participa şi de vota la adunările creditorilor: 
decizia civilă nr. 1081/2011 şi decizia 2996/2011. Or, în aceste 
condiții soluţia în prezentul dosar nu poate fi contrară celor anterior 
enunțate. 

Pentru toate aceste argumente, în baza dispoziţiilor art. 304 
alin. (1) pet. 9 C. pr. civ. (din 1865, n. a.), instanța va admite recursul 
declarat de SC M.E.P. SRL împotriva sentinței civile nr. 882 din 
9 noiembrie 2010 a Tribunalului Comercial Cluj, pe care o modifică în 
sensul că respinge contestaţia fprmylată de intimata creditoare SC 
T.Q.C. SRL. 


£S COMENTARIU 


Soluția pronunțată de către instanța de recurs este cea care 
corespunde prevederilor LPI. Astfel, se poate observa că dispoziţiile 
art. 74 alin. (3). din Legea nr. 85/2006, care interziceau expres credi- 

torilor ale căror creanţe erau afectate de o condiție suspensivă să 
voteze în adunările creditorilor, au fost abrogate anterior pronunțării 
seritinței recurate și chiar anterior procesului-verbal care consemnează 
hotărârea adoptată de adunarea creditorilor. În consecință, acest text 
nu este incident în cazul concret analizat. 

Mai mult, se poate observa că judecătorul-sindic a extins 
nepermis efectele art. 64 alin. (5) din LPI și a concluzionat că nici în 
actuala formă a Legii nr. 85/2006 nu este permisă participarea la vot a 
creditorilor ale căror creanţe sunt sub condiție. Or, în mod corect 
instanța de recurs a statuat că excepţiile sunt de strictă interpretare Și, 
dând eficiență acestor prevederi, a stabilit că imposibilitatea de a 
participa la distribuiri nu echivalează cu imposibilitatea de a vota în 
adunarea creditorilor, cele două competențe fiind radical diferite, cu 
atât mai mult cu cât și intenția legiuitorului a fost în acest sens, de a 
permite acestei categorii de creditori să voteze, doar astfel putând 
fi interpretat demersul de abrogare al art. 74 alin. (3) din Legea 
nr. 85/2006. 

Cât privește Legea nouă, se poate observa că prevederile amintite 
în speță au fost sensibil modificate. Astfel prin art. 111 alin. (6) fraza 
finală din Lege s-a prevăzut că toate creanţele înscrise provizoriu vor 
avea toate drepturile prevăzute de lege, cu excepţia dreptului de a 
încasa sumele propuse spre distribuire, care vor fi consemnate în contul 
unic până la definitivarea creanței. 


TI E E E a 
-Înalta Curte de Casaţie şi Justiţie, 
Secţia de contencios administrativ și fiscal 

— decizia nr. 3.318 din 14 martie 2013 — 


Prin cererile înregistrare la 4 aprilie 2011 și 6 aprilie 2011 pe 
rolul Tribunalului Botoşani, secția comercială și de contencios 
administrativ, creditorii G.T., H.A., IM., LI.C., C.C., Primăria 
comunei Mihai Eminescu și F.D. au formulat, în temeiul art. 19 
alin. (3) din Legea nr. 85/2006, contestaţie împotriva deciziei credi- 
toarei DGFP Jud. Botoşani de desemnare în calitate de lichidator 
judiciar al debitoarei SC T. SA Botoşani a practicianului în insolvenţă 
PRP. I.P.U.R.L. 

În cuprinsul contestaţiei și prin precizările ulterioare depuse la 
dosar contestatorii au invocat excepția de nelegalitate a Ordinului 
ANAF nr. 2481 din 9 septembrie 2010,.a Deciziei Comisiei de 

Selecţie din cadrul ANAF, constituită conform art. 2 alin. (1) din 
Ordinul ANAF nr. 1009/2007 din data de 7 martie 2011 și a Deciziei 
DGFP Jud. Botoșani, publicată în BPI nr. 3828 din 30 martie 2011. 

În motivarea excepţiei de nelegalitate s-a precizat că cele trei 
acte administrative sunt acte administrative individuale, iar emiterea 
acestora s-a făcut cu încălcarea principiilor şi procedurii de agreere 
impuse prin Ordinul ANAF nr. 1009/2007, act normativ cu forță 
juridică superioară acestor acte administrative individuale; art. 33 
din Decretul nr. 31/1954, deoarece la data la care s-a făcut selecția 
20 august 2010, P.I.P. I.P.U.R.L. nu exista ca entitate juridică, 
neavând capacitate de folosință, capacitate care s-a născut la data de 
8 septembrie 2010, la data înregistrării acestui agent economic în 
evidenţele fiscale; dispoziţiilor art. 21 din O.G. nr. 86/2003, potrivit 
căruia ANAF trebuie să asigure „exercitarea prerogativelor stabilite 
prin lege prin aplicarea unui tratament echitabil tuturor contri- 
buabililor”, art. 4 alin. (2) pct. 8 și pct. 22; art. 4 alin. (3) pet. 1 lit. P) 
din H.G. nr. 109/2001. 

S-a mai arătat că selectarea şi înscrierea P.I.P. I.P.U.R.L. în anexa 
nr. 1 la poziţia nr. 25 din Ordinul nr. 2481/2010 și, ulterior, desem- 
narea în calitate de lichidator judiciar al debitoarei SC T. SA reprezintă 
un caz de deturnare de putere prin încălcarea interesului general în 
favoarea unor interese personale şi că actele administrative nu au fost 
emise în vederea unui scop licit, ci pentru a crea o aparenţă fictivă de 
legalitate de desemnare a unui practician în insolvenţă care în mod 
vădit nu putea îndeplini condiţiile de agreere. 

Prin Încheierea nr. 121 din 26 mai 2011, Tribunalul Botoșani, 
secția comercială și de contencios administrativ, a admis cererea 
formulată de contestatorii G.T., H.A., I.M., 1.1.C. şi C.C. de sesizare a 
Curţii de Apel Suceava, secția comercială, de contencios administrativ 
şi fiscal, în vederea soluționării excepţiei de nelegalitate a Ordinului 
ANAF nr. 2481 din 9 septembrie 2010, a Deciziei Comisiei de 
Selecţie din cadrul ANAF din data de 7 martie 2011, constituită 
conform art. 2 alin. (1) din Ordinul ANAF nr. 1009/2007 şi a Deciziei 
DGFP Jud. Botoşani, publicată în BPI nr. 3828 din 30 martie 2011, și 
în temeiul art. 4 alin. (1) din Legea nr. 554/2004 a dispus suspendarea 
judecății contestaţiei formulate în temeiul art. 19 alin. (3) din Legea 

- nr. 85/2006. 

Prin sentința nr. 161 din 2 mai 2012 a Curții de Apel Suceava, 
secția a [l-a civilă, de contencios administrativ. și fiscal, s-a admis 
excepția inadmisibilității cererii în ceea ce priveşte. nelegalitatea 

Deciziei DGFP a Jud. Botoşani de desemnare ca administrator 
judiciar al debitoarei SC T. SA Botoşani în dosarul de insolvenţă 
nr. 7206/40/2010 al Tribunalului Botoşani, decizie publicată în BPI 
nr. 3828 din 30 martie 2011, invocată de pârâta DGFP a Jud. Botoşani, 
Şi s-a respins ca inadmisibilă excepția de nelegalitate a Deciziei DGEP 
a Jud. Botoșani de desemnare ca administrator judiciar al debitoarei 
SC T. SA Botoşani în dosarul de insolvenţă nr. 7206/40/2010 al 
Tribunalului Botoşani, decizie publicată în BPI nr. 3828 din 30 martie 
2011. 

S-a admis în parte excepţia de nelegalitate Și s-a constatat 
nelegalitatea parţială a Ordinului nr. 2481 din 9 septembrie 2010 emis 
de ANAF în ceea ce privește completarea anexei a I-a la Ordinul 
nr. 1022 din 5 decembrie 2006 privind aprobarea Listei practicienilor 
în insolvenţă agreaţi de MFP — ANAF cu practicianul în insolvenţă 
P.L.P. LP.U.R.L. București. 

S-a constatat nelegalitatea parţială a procesului-verbal al Comisiei 
de selecţie a practicienilor în insolvenţă agreaţi care colaborează cu 
organele fiscale din cadrul ANAF din 7 martie 2011, respectiv a pct. 3 
din procesul-verbal prin care a fost desemnată câștigătoare oferta 
practicianului în insolvenţă P.I.P. L.P.U.R.L. București în dosarul de 
insolvenţă privind pe debitoarea SC T. SA Botoşani. 

Pentru a pronunţa această soluţie, instanţa de fond a reținut că 
excepția inadmisibilităţii cererii în ceea ce priveşte nelegalitatea 
deciziei DGFP a Jud. Botoşani de desemnare ca administrator 
judiciar al debitoarei SC T. SA Botoşani în dosarul de insolvenţă 
nr. 7206/40/2010 al Tribunalului Botoșani, este întemeiată în condiţiile 
în care această decizie putea fi contestată în conformitate cu dispo- 
ziţiile art. 19 alin. (5) din Legea nr. 85/2006 privind procedura insol- 
venţei la judecătorul-sindic. 

„ Cum legea specială prevede o altă procedură de contestare a unui 
act juridic, chiar dacă acest act este emis de o autoritate publică, 
contestatorii nu au alegerea între procedura specială şi cea prevăzută 
de dreptul comun, nefiind aplicabile dispoziţiile Legii nr. 554/2004. 

În ceea ce priveşte fondul cauzei, a apreciat Curtea de Apel 
coroborând dispoziţiile art. 22 cu cele ale art. 70 și art. 71 alin. (2) şi 
alin. (3) din O.U.G nr. 86/2006, că, în cazul practicienilor în insol- 
venţă, schimbarea formei de exercitare a profesiei are natura juridică a 
unei „mențiuni”, iar înregistrarea unei atare mențiuni în Registrul 
formelor de organizare a practicienilor în insolvenţă ținut de UNPIR 
este o cerință care asigură opozabilitatea față de terţi a actului/actelor 

juridice care atestă decizia de schimbare a formei de exercitare a 
profesiei şi este evident o măsură ce are drept scop ocrotirea drep- 
turilor sau intereselor legitime ale terţilor, fără a fi afectată validitatea 
intrinsecă a acestor decizii pentru situaţia în care nu au fost respectate 
aceste cerinţe formale de publicitate. ) 

A constatat instanța de fond identitatea obiectului de activitate a 
Cabinetului Individual de Insolvență N.Ş. cu cel al pârâtului P.I.P. 
I.P.U.R.L., reținând că în mod corect Comisia de selecție a practi- 
cienilor în insolvenţă agreați de ANAF a stabilit că, odată ce cabinetul 
de insolvenţă fusese trecut pe lista practicienilor agreați, se impunea 
înlocuirea sa cu noul practician. ip fi 

Totodată, a reținut judecătorul fondului că din Adresa nr. 2537 
din 21 octombrie 2011, comunicată de UNPI din România a rezultat că 
la data de 11 august 2010, N.Ş., în calitate de titular al Cabinetului 
individual cu acelaşi nume, a solicitat, în temeiul art. 24 alin. (1) şi 
alin. (2) din O.U.G. nr. 86/2006 privind organizarea activităţii practi- 
cienilor în insolvenţă aprobată prin Legea nr. 254/2007, schimbarea 
formei de exercitare a profesiei de practician în insolvenţă, respectiv 
transformarea din cabinet individual în I.P.U.R.L., cerere soluţionată 
prin Decizia CNC al UNPIR nr. 8 din 27 august 2010, care a dispus 
înscrierea în Tabloul UNPIR a P.I.P. I.P.U.R.L. Bucureşti. 

Concluzionând, instanța de fond a considerat că la data de 20 
august 2010, stabilită de ANAF ca fiind termen-limită pentru depu- 
nerea documentaţiei în vederea participării practicienilor în insolvenţă 
la selecţie în vederea completării Listei de practicieni în insolvenţă 
agreaţi de ANAF, Cabinetul individual de insolvenţă avea întocmite 
actele prevăzute de O.U.G. nr. 86/2006 în vederea schimbării formei 
de activitate și încunoştinţarea cu privire la această modificare fusese 
expediată către UNPIR, astfel că nu se poate reține că la acel moment 
nu avea personalitate juridică. | : 

Curtea de Apel a reținut însă întemeiate criticile reclamantului cu 
privire la modul în care Comisia de selecție constituită în cadrul 
ANAF a procedat la aplicarea unora dintre criteriile de selecţie regle- 
mentate prin Ordinul nr. 1009/2007. a Preşedintelui ANAF pentru 
situaţia P.I.P. I.P.U.R.L. București, întrucât la dosarul acesteia nu se 
regăsesc actele prevăzute de dispoziţiile art. 9 alin. (1) lit. e) din - 
Ordinul nr. 1009/2007, respectiv situaţia societăţilor în insolvenţă, 
reorganizare sau lichidare din portofoliul ofertantului, care au fost 
instrumentate în ultimii 5 ani, situaţia societăţilor comerciale pentru 

care a fost finalizată procedura şi situația societăţilor comerciale pentru 
„care procedura se află în desfăşurare. 

Deşi, potrivit art. 10 din Ordinul nr, 1009/2007, lipsa acestora nu 
este sancționată cu descalificarea, curtea a apreciat că ele sunt strict 
necesare pentru analiza criteriilor de selecţie a practicienilor în insol- 
vență agreaţi prevăzute în anexa nr. 1 la Ordinul nr. 1009/2007. 

„In fine, Curtea de Apel a apreciat că, în ceea ce priveşte criteriul 
de selecţie experiența în „colaborarea cu organele. fiscale”, criteriu 
pentru care a fost punctată pârâta cu 10 puncte, acesta este un criteriu 
preponderent de natură subiectivă, iar Comisia de selecţie avea 
obligația de a-și motiva punctajul acordat prin aplicarea acestui 
criteriu. 

A reţinut judecătorul fondului că obligaţia motivării în această 
situaţie trebuie să permită exercitarea controlului de legalitate a unei 
atari decizii şi, evident, al verificării modului în care exercitarea 
dreptului de apreciere al Comisiei nu s-a situat în sfera „excesului de 
putere”, așa cum este definit de art. 2 lit. n) din Legea nr. 554/2004, or, 
în speță, odată ce la dosarul practicianului în insolvenţă nu au fost 
depuse acte privind situația societăţilor reorganizate sau lichidate de 
către ofertant, situația societăţilor comerciale pentru care a fost finali- 
zată procedura şi situația societăților comerciale pentru care procedura 
se află în desfășurare, instanța nu poate verifica dacă punctajul acordat 
acestui criteriu este corect, 

Pentru aceste motive s-a constatat că atât procesul-verbal al 
Comisiei de selecție din cadrul ANAF din 9 septembrie 2010, cât şi 
Ordinul nr. 2481 din 9 septembrie 2010 sunt nelegale. . 

-În condițiile în care hotărârea Comisiei de selecție a practicienilor 
în insolvenţă agreați care colaborează cu organele fiscale din cadrul 
ANAF din 7 martie 2011 de desemnare câștigătoare a ofertei pârâtului 
P.I.P. I.P.U.R.L. Bucureşti în dosarul de insolvenţă privind pe 
debitoarea SC T. SA Botoșani este un act subsecvent Ordinului 
nr. 2481 din 9 septembrie 2010 de trecere a aceluiaşi pârât pe lista 
practicienilor în insolvenţă agreaţi de organele fiscale, curtea a constatat 
că și aceasta este nelegală în aceeași măsură ca și actul principal. | 

Împotriva acestei sentințe au formulat recurs reclamanţii G.T., 
H.A., LM., LI.C., C.C., R.E. şi F.D. și pârâtele ANAF şi DGFP Jud. 
Botoșani, criticând-o pentru nelegalitate şi netemeinicie. 

Analizând cererile de recurs, motivele invocate, formele legale 
incidente în cauză, precum și în conformitate cu prevederile art. 304! 
C. pr. civ. (din 1865, n.a.), Înalta Curte constată: 

În fapt, se reţine că, la data de 26 iulie 2010, a fost publicat 
anunțul privind organizarea, de către ANAF, a procedurii de selecție în 
vederea completării Listei practicienilor în insolvenţă agreați, practi- 
cienii interesaţi având posibilitatea să depună dosarele de participare la 
selecție până la data de 20 august 2010. În același anunț s-a făcut 
precizarea că documentaţia de participare la procedura de selecție se 
completează în conformitate cu dispoziţiile Ordinului Președintelui 
ANAF nr. 1009/2007. 

La procedura de selecție a participat și Cabinetul Individual aè 
Insolvență N.Ş. Bucureşti, iar prin procesul-verbal al Comisiei de 
selecție a practicienilor în insolvenţă agreaţi care colaborează cu 
organele fiscale din 9 septembrie 2010, acest cabinet a fost trecut pe 
lista practicienilor agreați. 

La data de 9 septembrie 2010, reprezentantul Cabinetului 
Individual de Insolvență N.Ş. s-a adresat pârâtei ANAF cu o cerere 
prin care arăta că şi-a schimbat forma de exercitare a profesiei și 
denumirea în P.I.P. LP.U.R.L., solicitând înscrierea acestei noi 
societăţi în lista practicienilor age de organele fiscale. În urma 
acestei cereri, Comisia de selecție a procedat la înlocuirea pe lista 
practicienilor agreați a Cabinetului Individual de Insolvență N.Ş. cu 
P.I.P. I.P.U.R.L. [procesul-verbal al comisiei de selecție a practi- 
cienilor în insolvenţă din cadrul ANAF din 9 septembrie ati 
alin. (1) pct. 2]. 

Cu privire la desemnarea lichidatorului Judiciar al debitoarei SC 
T. SA Botoşani, în urma analizării tabelului preliminar al creanţelor 
debitoarei, s-a constatat faptul ca DGFP] Botoşani este creditor 
majoritar, iar în conformitate cu prevederile art. 19 alin. (2) din Legea 
nr. 85/2006 privind procedura insolvenţei, a procedat la publicarea 
anunţului privind schimbarea lichidatorului judiciar numit în cauză cu 
cel desemnat în urma selecţiei efectuate în baza Ordinului ANAF 
nr. 1009/2007. | 

Comisia de selecţie constituită în cadrul ANAF, în urma Aia 
zării ofertelor depuse, a desemnat în calitate de practician în insolvenţă 
ce urmează a administra procedura insolvenței: SC T. SA, societatea 
P.I.P. 1.P.U.R.L., cu un onorariu de 0 lei/luna și un onorariu de succes 
de 4% din ante încasate din averea debitoarei SC T. SA Botoşani. 

Decizia creditorului majoritar privind schimbarea administra- 
torului judiciar a fost publicată în Buletinul Procedurilor de Insolvență 
nr. 3828 din 30 martie 2011. | 

În ceea ce priveşte excepția inadmisibilității excepţiei de nelega- 
litate a Deciziei DGFP a Jud. Botoșani de desemnare ca administrator 
judiciar al debitoarei SC T. SA Botoșani în dosarul de insolvenţă 
nr. 7206/40/2010 al Tribunalului Botoşani, apreciază Înalta Curte că 
aceasta a fost corect soluționată de către instanța de fond, în raport de 
dispoziţiile art. 19 alin. (3) din Legea nr. 85/2006, care prevăd proce- 
dura contestării acesteia în fața judecătorului-sindic, procedură care se 
aplică cu prioritate faţă de dispoziţiile art. 4 din Legea nr. 554/2004. 

Analizând motivele de recurs formulate de recurentele-pârâte 
ANAF şi D.G.F.P. Judeţeană Botoșani, Înalta Curte le apreciază 
întemeiate pentru motivele ce vor fi arătate în continuare: 

În ceea ce priveşte Ordinul nr. 2481/2010 pentru completarea 
Ordinului Preşedintelui ANAF nr. 1022 din 5 decembrie 2006 privind 
aprobarea Listei practicienilor în insolvenţă agreați de ANAF, se 
constată că acesta reprezintă o completare a listei practicienilor prin 
care a fost înscrisă P.I.P. I.P.U.R.L. în Anexa nr. 1 la poziţia nr. 25, în 
locul Cabinetului Individual de Insolvenţă N.Ş., alături de mai mulţi 
practicieni în insolvenţă, ca urmare a îndeplinirii condiţiilor cerute de 
Ordinul ANAF 1009/2007. 

Astfel cum a reținut și instanța de fond, potrivit dispoziţiilor 
art. 22 din O.U.G. nr. 86/2006, practicianul în insolvenţă îşi poate 
schimba oricând forma de exercitare a profesiei, cu obligaţia înştiin- 
țării filialei UNPIR, înştiinţare care are natura juridică a unei „men- 
țiuni” pentru asigurarea opozabilității. 

Corect a apreciat instanța de fond că, la data de 20 august 2010, 

„stabilită de ANAF ca fiind termen-limită pentru depunerea documen- 
taţiei în vederea participării practicienilor în insolvenţă la selecţie în 
vederea completării Listei de practicieni în insolvenţă agreaţi de 
ANAF, Cabinetul individual de insolvenţă avea întocmite actele prevă- 
zute de O.U.G. nr. 86/2006 în vederea schimbării formei de activitate 
și încunoștințarea cu privire la această modificare fusese expediată 
către UNPIR, astfel că nu se poate reţine că la acel moment nu avea 
personalitate juridică, urmând a fi respinse criticile formulate de 
recurenții reclamanți și de intimatul intervenient Cabinetul Individual 
de Insolvenţă P.V. cu privire la încălcarea dispoziţiilor art. 33 din 
Decretul nr. 31/1954. 

Instanța de fond în mod greșit a apreciat nelegalitatea Ordinului 
nr. 2481/2010 în raport de greșita aplicare a criteriului prevăzut la 
art. 2 alin. (3) lit. d) din Ordinul ANAF nr. 1009/2007 — experiența în 
colaborarea cu organele fiscale —, apreciindu-l ca fiind de natură 
subiectivă. 

Înalta Curte constată că acest criteriu nu este unul subiectiv, lipsit 
de previzibilitate sau lăsat la liberul arbitru al organului fiscal, întrucât 
organul fiscal care stabileşte modul de colaborare cu practicianul în 
insolvenţă probează aceasta colaborare pe baza actelor efectuate în 
dosarele de insolvenţă anterioare gestionate de practicianul în insol- 
venţă în cauza, astfel cum rezultă din situaţiile trimestriale transmise 
de organele fiscale Direcţiei Juridice din cadrul ANAF. 

Criteriile de selecție prevăzute în ordin au fost stabilite în consi- 
derarea calității ANAF de administrator al bugetului general consolidat 
şi al interesului public pe care îl presupune gestionarea acestuia, 
neputând fi calificate ca şi criterii discriminatorii, mai ales în condiţiile 
în care acestea sunt identice poa toate persoanele participante la 
procedura de selecţie. 

Ceea ce se invocă în motivarea excepţiei de nelegalitate ca fiind 
abuziv este modul în care acest criteriu este aplicat, având în vedere 
dreptul de apreciere. al organului fiscal, dar eventualele derapaje pot fi 
înlăturate prin sancţionarea excesului de putere pe calea acţiunii în 
anulare a actului, prin excepția de nelegalitate instanța de contencios 
administrativ fiind învestită să examineze concordanța actelor admi- 
nistrative deduse judecății cu actul normativ cu forță juridică supe- 
rioară, în temeiul și în executarea căruia a fost emis, respectiv Ordinul 
ANAF nr. 1009/2007. 

- În același registru se încadrează şi critica privind Vedepunerea la 
dosarul PIP. LPU.RL. a întregii documentaţii prevăzute de 
dispoziţiile art. 9 din Ordinul nr. 1009/2007, respectiv lit. e) — situaţia 
societăților în insolvenţă, reorganizare sau lichidare din portofoliul 
ofertantului, care au fost instrumentate în ultimii 5 ani; situaţia socie- 
tăţilor comerciale pentru care a fost finalizată procedura, întocmită 
potrivit anexei nr. 4 lit. a), şi situaţia societăților comerciale pentru 
care procedura se află în desfășurare, întocmită potrivit anexei nr. 4 
lit. b), precum şi critica privind nerespectarea dispoziţiilor art. 11 din 
acelaşi ordin, cu privire la absența reprezentanţilor UNPI din România 
la deschiderea ofertelor. 

În ceea ce priveşte procesul-verbal al CSPI din data de 7 martie 
2011, se reţine că la pct. 3 a fost desemnată câştigătoare oferta practi- 
cianului în insolvenţă P.I.P. I.P.U.R.L. Bucureşti în dosarul de 
insolvenţă privind pe debitoarea SC T. SA Botoşani, Comisia : 
analizând şi acordând punctajul ofertelor depuse potrivit dispozițiilor 
art. 14, care se referă la oferta conținând onorariul și onorariul de 
succes solicitat de practician, care este de 0 lei/luna şi 4% onorariul de 

succes, şi Anexei nr. 1 pet. 2 din Ordinul ANAF nr. 1009/2007, ca 
urmare a faptului că a obţinut cel mai mare punctaj, respectiv 90 de 

puncte. ` 

Reţine Înalta Curte că acest proces-verbal este un act admi- 
nistrativ, întrucât el este emis de către Comisie în regim de putere 
publică în executarea art. 2, art. 3, art. 13 şi art. 15 din Ordinul ANAF 
nr. 1009/2007 şi a dat naştere unui raport juridic, respectiv a stabilit 
care este practicianul în insolvenţă pe care organul fiscal îl va propune 
sau agrea în procedura de insolvenţă a debitorului SC T. SA Botoșani. 

Astfel, din analiza anexei menționate anterior, se constată că cele 
10 puncte trebuie acordate, în mod nediscriminatoriu, tuturor persoa- 
nelor care au avut o colaborare bună cu organele fiscale, colaborare 
care este evidenţiată nu din actele depuse de către participant, ci din 
situațiile transmise de către organul fiscal Comisiei de Selecţie. 

Pentru aceste motive, Înalta Curte va modifica sentința atacată, în 
sensul că va respinge excepția de nelegalitate a Ordinului nr. 2481 din 
data de 9 septembrie 2010 emis de ANAF și a procesului-verbal al 
Comisiei de selecţie a practicienilor în insolvenţă agreaţi care cola- 
borează cu organele fiscale din cadrul ANAF din 7 martie 2011. 


Æ COMENTARIU 


Esenţial de reținut din speța prezentată, independent de soluția 
pronunţată, este faptul că în procedura insolvenței pot fi aplicate 
proceduri care provin fie din dreptul societar, fie din dreptul admi- 
nistrativ sau chiar din cel fiscal. 

Prin urmare, atunci când ipoteza normei legale din art. 4 alin. (1) 
din Legea nr. 554/2004 a contenciosului administrativ este întrunită, 
oricare dintre părţile interesate, debitor, creditori; administratorul 
judiciar sau lichidatorul judiciar, după caz, poate invoca excepția de 
nelegalitate a diverselor acte administrative: individuale. Desigur, cu 
condiția ca, potrivit textului legal amintit anterior, instanța să constate 
că ne aflăm în prezența unu act administrativ individual emis de o 
autoritate publică, în regim de putere publică, în vederea organizării 
executării legii sau a executării în concret a legii, care dă naștere, 
modifică sau stinge raporturi juridice — și de care depinde soluționarea 
litigiului pe fond. 

Total de acord cu soluția pronunțată referitoare la excepţia 
inadmisibilității contestării în condițiile Legii nr. 554/2004 a deciziei de 

desemnare în cauză a unui anumit administrator judiciar, întrucât 
pentru contestarea acesteia corect s-a stabilit că exista calea contes- 
taţiei reglementate de art. 19 alin. (3) din LPI [art. 57 alin. (6) din 
Lege], nefiind permis participanților la procedură să eludeze dispoziţiile 
legii speciale, respectiv legea insolvenței. 
NSE EEE IEEE II EI EEE IEZI 
Curtea de Apel Cluj 
— decizia civilă nr. 6.913 din 22 septembrie 2014 — 


Prin sentința pronunțată la data de 27 mai 2014 de către 
Tribunalul Specializat Cluj, a fost respinsă, ca nefondată, contestaţia 
formulată de contestatoarea DGREP Cluj-Napoca împotriva raportului 
privind fondurile şi planul de distribuire a' sumelor încasate din 
vânzarea bunurilor debitoarei SC E. SRL întocmite de lichidatorul 
judiciar C.I. M.L.G. ` 

Pentru a pronunţa această soluţie, inlecătorul: sindic a constatat 
ca nu a fost calculat și onorariul de succes de 5%, astfel cum eronat 
susține contestatoarea, raportat la faptul că nu a fost distribuită nicio 
sumă creditorilor, calculându-se doar onorariul fix de 700 lei lunar. În 
ceea ce priveşte faptul că acest creditor invocă drept condiţie de a se 
acorda şi calcula cei 700 lei lunar ca onorariul încasat de lichidator să 
nu depăşeşte creanța fiscală recuperată şi distribuită în procedură, 
judecătorul-sindic va înlătura ca vădit nefondată această critică, 
deoarece onorariul este aprobat într-un cuantum fix lunar. Oricum, în 
situaţia unei clauze neclare, cum este și aceasta privind plata 
onorariului fix lunar, este incident art. 1.268 C. civ., respectiv clauza 
se interpretează în sensul în care produce efecte și se potriveşte cel mai 
bine naturii şi. obiectului de reglementare. Astfel, dacă suma de 
distribuit către creditorul fiscal este 0, nu este firesc să se interpreteze 
în sensul arătat de contestatoare, deoarece nu este firesc să se pretindă 
practicianului în insolvenţă să desfăşoare o activitate pro bono în 
procedura de insolvenţă. 

De asemenea, judecătorul-sindic a reținut şi relevanţa faptului că 
prin raportul contestat a arătat detaliat faptul că se vor mai obține 
fonduri și vor mai fi efectuate distribuiri din recuperarea sumei de 
280.705 lei şi din vânzarea unor terenuri. Astfel, în cadrul acestor 
distribuiri ulterioare se va efectua reglarea onorariului lichidatorului cu 
creanţa fiscală distribuită, iar cuantumul lichidatorului în perioada 
falimentului nu va depăşi creanta fiscală distribuită. 

În baza considerentelor deja menţionate, judecătorul:sindic a 
„respins ca nefondată această contestaţie. 

“Impotriva acestei sentințe a formulat recurs  DGREP 
Cluj-Napoca, solicitând admiterea recursului, modificarea. sentinței 
civile recurate în sensul respingerii cererii lichidatorului de încu- 
viințare a planului de distribuire propus și să procedeze la admiterea 
contestaţiei aşa cum a fost formulată. 

În motivare se arată că apreciază că în mod greșit 
judecătorul-sindic a respins contestaţia formulată, neraportându-se în 
mod cert la obiectul contestaţiei, și anume raportul şi planul de 
distribuire atacate, reținând că reglarea onorariului lichidatorului cu 
creanța fiscala distribuită (obiect al contestaţiei) urmează a se efectua 
în distribuiri ulterioare. 

Susţine că onorariul lichidatorului din perioada de faliment a 
societăţii debitoare a fost aprobat sub condiţie, şi anume a se acorda și 
calcula cei 700 lei/lunar, cu condiţia ca onorariul încasat de lichidator 
să nu depăşească creanţa fiscală recuperată și distribuită în procedură. 
Or, în acest caz, având în vedere că nu s-a distribuit nicio sumă 
creditorilor (fondurile obţinute fiind insuficiente), în speţă, creditorului 
bugetar, consideră că acest cuantum de 700 lei/lunar nu trebuia 
calculat atâta timp cât creditorii nu au încasat nimic. 

În acest sens se poate susţine că şi la următoarea încasare a unei 
părți din suma de 280.705 lei şi, respectiv, la următorul plan de distri- 
buire (cum susţine lichidatorul judiciar și reține judecătorul-sindic) se 
va calcula în continuare onorariul aferent şi acelei sume, iar sumele în 
vederea distribuirii către creditori vor fi, de asemenea, insuficiente. 

Prin întâmpinarea formulată, lichidatorul judiciar solicită respin- 
gerea recursului ca fiind neîntemeiat. 

Analizând recursul declarat de către creditoarea DGREP 
Cluj-Napoca prin prisma motivelor de recurs şi a dispoziţiilor art. 304 
și 304! C. pr. civ: (din 1865, n.a.), Curtea l-a apreciat ca fiind nefondat 
pentru următoarele considerente: 

Prin Raportul fondurilor obţinute în procedură şi planul de 
distribuire, publicat în BPI, lichidatorul judiciar al debitoarei SC E. 
SRL a propus distribuirea fondurilor obţinute în sumă de 59.677 lei, în 
temeiul art. 123 pct. 1, astfel: 1.859 lei plăți conform lit. a), 1.480 lei 
cota de 2% UNPIR, 55.304 lei onorariu lichidator parţial și 1.034 lei 
pentru cheltuielile viitoare de procedură necesare continuării litigiilor. 

Probele existente la dosar relevă că suma propusă spre distribuire 
cu titlu de onorariu lichidator cuprinde onorariul cuvenit atât pentru 

perioada de observaţie, cât și pentru reorganizare şi faliment. Pentru 
cea din urmă perioadă, cea a falimentului, lichidatorul judiciar a 
calculat onorariul cuvenit pentru 32 de luni (aprilie 201 1-decembrie 
2013), reţinând cuantumul onorariului încuviințat de către adunarea 
creditorilor (700 lei plus TVA lunar) și nu include onorariul de succes 
încuviinţat (5% din sumele distribuite creditorilor). 

Susţine creditoarea că această distribuire este nelegală, giia nu 
ține seama de onorariul încuviințat de către creditori, respectiv 700 lei 
plus TVA lunar şi 5% din distribuirea către creditori cu condiţia ca 
onorariul încasat de lichidator să nu depăşească creanța fiscală 
distribuită în cursul procedurii. Apreciază că, întrucât către creditori nu 
s-a distribuit nicio sumă, onorariul lichidatorului nu poate fi distribuit 
ŞI încasat. 

Curtea constată că creditorii debitoarei au convenit, urmare a 
propunerii creditorului majoritar, recurenta DGRFP Cluj-Napoca, ca în 
procedura de insolvenţă a debitoarei, onorariul practicianului în insol- 
venţă, pentru perioada de faliment, să fie în cuantum de 700 lei lunar și 
5% din sumele distribuite creditorilor, cu condiția ca onorariul încasat 
de lichidator să nu depășească creanța fiscală ph iai în cursul 
procedurii. 

Analizând conţinutul acestei lati! Curtea reține că plata şi 
cuantumul onorariului lichidatorului judiciar este suspusă unei condiţii 
rezolutorii: cuantumul onorariului să nu depășească ju către credi- 
torul fiscal. 

„ Curtea reamintește că în cazul obligaţiilor afectate de o condiţie 
rezolutorie, până la realizarea condiţiei, pendente conditione, obligaţia 
există și își produce toate efectele ca şi cum ar fi pură şi simplă, însă, 
în situația în care condiția rezolutorie se realizează, eveniente 
conditione, obligaţia se desființează retroactiv, iar părţile vor fi repuse 
în situația anterioară, în sensul că își vor restitui prestațiile executate. 

Revenind la speță, Curtea reţine că distribuirea propusă de către 
lichidatorul judiciar este legală și va fi menţinută reținând existenţa 
condiţiei rezolutorii enunțate anterior, fiind necesar ca în cursul 
procedurii onorariul lichidatorului judiciar să nu depășească plăţile 
efectuate către creditorul bugetar, situație în care, urmare a realizării 
condiţiei rezolutorii, lichidatorul judiciar va fi ținut la restituirea sumei 
încasate nelegal. 

Aşadar, la această distribuire, în sa de efectele condiţiei 
rezolutorii existente, până la realizarea condiţiei, obligaţia există şi îşi 
produce toate efectele ca şi cum ar fi pură şi simplă şi, prin urmare, 


, Decizii relevante din jurisprudenta natională 

se se 161 
lichidatorul judiciar este îndreptăţit la încasarea sumei cu titlu de 
onorariu, urmând ca la finalizarea procedurii de insolvenţă a debi- 
toarei, în raport de sumele distribuite creditorului majoritar, să se 
realizeze și ajustarea onorariului său. 
=~ Pentru toate aceste considerente, Curtea va aprecia recursul 
declarat ca fiind nefondat, iar în temeiul art. 312 alin. (1) C. pr. civ. 
(din 1865, n.a.) raportat la art. 8 din LPI, îl va respinge și va menţine 
în întregime hotărârea recurată. 


Æ COMENTARIU 


Soluţia prezentată anterior ridică o serie de probleme des întâlnite 
în practica instanțelor de judecată, determinate, pe de-o parte, de 
existența unei legislații neclare sau echivoce în materia stabilirii ono- 
rariilor practicienilor în insolvenţă, iar, pe de altă parte, de atitudinea 
practicienilor în insolvenţă care dorese ca din sumele obținute în 
lichidare să-și acopere mai întâi toate cheltuielile lor, 

Ce se întâmplă însă atunci când practicianul în insolvenţă 
acceptă un onorariu a cărui întindere este neclar stabilit? Se poate 
adresa judecătorului-sindic pentru a obține lămuriri? Evident că nu. În 
mod firesc ar trebui să se întoarcă în adunarea creditorilor sau la 
creditorul majoritar care i-a stabilit onorariul şi acolo să lămurească cât 
anume, determinat sau determinabil prin criterii foarte clare, îi este 
onorariul. 

De cele mai multe ori însă, din teama de a pierde și ce au obținut cu 

titlu de onorariu, practicienii în insolvenţă nu se adresează adunării 
creditorilor sau creditorului majoritar pentru a obține astfel de lămuriri, 
ci trec la distribuirea sumelor în contul onorariului lor, urmând ca atunci 
când creditorii contestă distribuirea astfel efectuată, judecătorul-sindic 
să decidă. 
Aceasta este și situația din speță. Creditorul majoritar a stabilit că 
onorariul. lichidatorului judiciar, în perioada de faliment, va fi în 
cuantum de 700 lei lunar și 5% din sumele distribuite creditorilor, cu 
condiţia ca onorariul încasat de lichidator să nu depășească creanța 
fiscală distribuită în cursul procedurii. 

Practicianul în insolvenţă a apreciat că această clauză este una 
neclară și trebuie interpretată, astfel că, potrivit art. 1.268 C. civ., se va 
interpreta în sensul care privește cel mai bine natura și obiectul 
contractului (aprobarea de către creditori a onorariului) și în sensul în 

care produce efecte, nu în acela în care nu ar produce niciun efect, iar 
întrucât, conform art. 4 alin. (1) din Legea nr. 85/2006, toate cheltu- 
ielile de procedură se suportă din averea debitorului, înțelegerea dintre 
părți trebuie interpretată în sensul că onorariul lichidatorului este de 
700 lei lunar, limitarea fiind aplicabilă doar în măsura în care s-ar 
efectua distribuiri și către creditorul majoritar. 

Dimpotrivă, 'creditorul majoritar a considerat: că lichidatorul 
judiciar nu poate să încaseze niciun leu în contul onorariului său 
anterior momentului la care se fac distribuiri către creditorul bugetar, 
acesta fiind sensul menţiunii din convenția încheiată între părți. | 

Dacă discuţia ar fi intervenit sub imperiul Legii nr. 85/2014, 
soluția ar fi fost mai ușor de pronunțat, deoarece noua lege prevede, pe 
de-o parte, posibilitatea ca practicianul în insolvenţă să se retragă din 
procedură atunci când nu se ajunge la o înțelegere referitoare la 
onorariul acestuia — art. 57 alin. (14) —, iar, pe de altă parte, a stabilit 
că un vot în adunarea creditorilor condiționat (ca cel din speță: 
onorariul să nu depășească distribuirea efectuată) este unul negativ și, 
prin urmare, la votul creditorilor o astfel de propunere de onorariu nu 
ar fi trecut — art. 49 alin. (1). 

Apreciem însă că, în speţă, înțelegerea părților referitoare la plata 
și întinderea onorariului lichidatorului judiciar este valabilă, dar nu 
poate primi nici valenţele dorite de către practicianul în insolvenţă, dar 
nici cele socotite de către creditor. 

Astfel, cercetând convenţia încheiată cu privire la onorariul 
practicianului în insolvenţă din perioada de faliment, se poate observa 
că plata și cuantumul onorariului lichidatorului judiciar este suspusă 
unei condiții rezolutorii: cuantumul onorariului să nu depășească 
plăţile către creditorul fiscal. 

Așadar, în mod corect instanța de recurs a statuat că Ane 
propusă de către lichidatorul judiciar este legală și va fi menținută, . 
reținând existența condiției rezolutorii, fiind necesar ca în cursul 
procedurii onorariul lichidatorului judiciar să nu depășească plăţile 
efectuate către creditorul bugetar, situație în care, ca urmare a realizării 
condiției rezolutorii, lichidatorul judiciar va fi ţinut la restituirea sumei 
încasate nelegal. 

Prin urmare, la această distribuire, 3 în raport de efectele condiţiei 
rezolutorii existente, până la realizarea condiției, obligația există și își 
produce toate efectele ca și cum ar fi pură și simplă și, prin urmare, 
lichidatorul judiciar este îndreptățit la încasarea sumei cu titlu de 
onorariu, urmând ca la finalizarea procedurii de insolvenţă a debi- 

toarei, în raport de sumele distribuite creditorului majoritar, să se 
realizeze și ajustarea onorariului său. 

Și este așa întrucât, în cazul obligațiilor afectate de o condiție 
rezolutorie, până la realizarea condiției, pendente conditione, obligația 
există și își produce toate efectele ca și cum ar fi pură și simplă, însă, în 
situația în care condiția rezolutorie se realizează, eveniente conditione, 
obligația se desființează retroactiv, iar părțile vor fi repuse în situația 
anterioară, în sensul că își vor restitui prestațiile executate. 

` ÎB.C.U.„M. EMINESCU” IAȘI] 


Legea nr. 85/2014 privind procedurile de prevenire a 
insolventei şi de insolvenţă a stabilit că, indiferent. de 
procedura aleasă pentru realizarea scopului legii — una 
dintre procedurile preventive (mandatul ad-hoc 'sau 
concordatul preventiv), procedura reorganizării judiciare 
sau procedura falimentului —, regulile îi vizează pe 
participanţii la procedura insolvenței. Noţiunea de 
„participant la procedura insolventei” desemnează, pe 
de o parte, persoanele cărora le este destinată această 
procedură şi, pe de altă parte, organele procedurii, care 
sunt abilitate prin lege să o aplice. 


Prezenta lucrare îi are în prim-plan pe participanții la 
procedură, respectiv instanța. de judecată, judecătorul- 
sindic, administratorul special, administratorul/ 
lichidatorul judiciar, adunarea. creditorilor şi comitetul 
creditorilor. 


Cât priveşte debitorul, deşi acesta este un participant 
important la procedura insolvenţei, nu a constituit obiect 
de analiză al lucrării, întrucât drepturile şi obligaţiile sale 
în procedură, atunci când dreptul de administrare a fost 
ridicat, sunt exercitate de către practicianul în insolvenţă 
desemnat, respectiv administratorul judiciar sau 
lichidatorul judiciar, după caz, iar în ipoteza în care 
dreptul de administrare nu a fost ridicat, sunt exercitate 
de către administratorul special, atribuţiile acestora fiind 
analizate în lucrarea de faţă. 


“Ai tot DREPTUL să alegi! | 
WWW.ujmag.ro. | 


